തൃശൂര് ജില്ലയില് 649 പേര്‍ക്ക് കൂടി കൊവിഡ്; 1472 പേര് രോഗമുക്തരായി\nSun May 22 2022 00:32:13 GMT+0530 (India Standard Time)\nBY APH3 Nov 2021 12:45 PM GMT\nAPH3 Nov 2021 12:45 PM GMT\nതൃശൂര്: ജില്ലയില് ഇന്ന് 649 പേര്‍ക്ക് കൂടി കൊവിഡ്19 സ്ഥിരീകരിച്ചു. 1472 പേര് രോഗമുക്തരായി. ജില്ലയില് രോഗബാധിതരായി ചികിത്സയില് കഴിയുന്നവരുടെ എണ്ണം 6,282 ആണ്. ജില്ലയില് ഇതുവരെ കൊവിഡ് സ്ഥിരീകരിച്ചവരുടെ എണ്ണം 5,25,237 ആണ്. 5,17,114 പേരെയാണ് ആകെ രോഗമുക്തരായി ഡിസ്ചാര്‍ജ്ജ് ചെയ്തത്. ഇന്നത്തെ ടെസ്റ്റ് പോസിറ്റിവിറ്റി നിരക്ക് 9.63% ആണ്.\nജില്ലയില് ബുധനാഴ്ച്ച സമ്പര്‍ക്കം വഴി 645 പേര്‍ക്കാണ് രോഗം സ്ഥിരീകരിച്ചത്. കൂടാതെ 02 ആരോഗ്യപ്രവര്‍ത്തകര്‍ക്കും, ഉറവിടം അറിയാത്ത 03 പേര്‍ക്കും രോഗബാധ ഉണ്ടായിട്ടുണ്ട്.\n6,736 സാമ്പിളുകളാണ് പരിശോധനയ്ക്ക് എടുത്തത്. ഇതില് 1,778 പേര്‍ക്ക് ആന്റിജന് പരിശോധനയും, 4,678 പേര്‍ക്ക് ആര്‍ടിപിസിആര് പരിശോധനയും, 280 പേര്‍ക്ക് ട്രുനാറ്റ്/സിബിനാറ്റ് പരിശോധനയുമാണ് നടത്തിയത്. ജില്ലയില് ഇതുവരെ ആകെ 35,09,668 സാമ്പിളുകളാണ് പരിശോധനയ്ക്ക് അയച്ചത്.\nജില്ലയില് ഇതുവരെ 36,44,757 ഡോസ് കൊവിഡ് 19 വാക്‌സിന് വിതരണം ചെയ്തു. ഇതില് 23,00,631 പേര് ഒരു ഡോസ് വാക്‌സിനും, 13,44,126 പേര് രണ്ട് ഡോസ് വാക്‌സിനും സ്വീകരിച്ചു.


കാക്കിയുടെ ഈഗോ പെണ്‍കുട്ടിയോട് ക്ഷമ ചോദിക്കാന് അനുവദിച്ചില്ല, പിങ്ക് പോലീസിനെ രൂക്ഷമായി വിമര്‍ശിച്ച് ഹൈക്കോടതി - RoundupKerala.com\nHome Current Affairs Crime കാക്കിയുടെ ഈഗോ പെണ്‍കുട്ടിയോട് ക്ഷമ ചോദിക്കാന് അനുവദിച്ചില്ല, പിങ്ക് പോലീസിനെ രൂക്ഷമായി വിമര്‍ശിച്ച് ഹൈക്കോടതി\nകാക്കിയുടെ ഈഗോ പെണ്‍കുട്ടിയോട് ക്ഷമ ചോദിക്കാന് അനുവദിച്ചില്ല, പിങ്ക് പോലീസിനെ രൂക്ഷമായി വിമര്‍ശിച്ച് ഹൈക്കോടതി\nകൊച്ചി: പെണ്‍കുട്ടിയെയും പിതാവിനെയും പൊതുനിരത്തില് അപമാനിച്ച പിങ്ക് പോലീസിനെതിരെ രൂക്ഷ വിമര്‍ശനവുമായി ഹൈക്കോടതി. കാക്കിയുടെ ഈഗോ പെണ്‍കുട്ടിയോട് ക്ഷമ ചോദിക്കാനോ കെട്ടിപ്പിടിച്ചു ആശ്വസിപ്പിക്കാനോ അനുവദിച്ചില്ലെന്ന് ഹൈക്കോടതി വിമര്‍ശിച്ചു.\nപോലീസുകാരിക്കെതിരായ നടപടി സ്ഥലം മാറ്റത്തില് ഒതുക്കിയതിനെയും വിമര്‍ശിച്ച കോടതി ഡി.ജി.പിയോട് വിശദമായ റിപ്പോര്‍ട്ട് സമര്‍പ്പിക്കാനുഗ നിര്‍ദേശിച്ചു. സംഭവത്തിന്റെ ദൃശ്യങ്ങള് വിശദമായി കണ്ടശേഷമായിരുന്നു ജസ്റ്റിസ് ദേവന് രാമചന്ദ്രന്റെ പ്രതികരണം.\nകരയുന്ന പെണ്‍കുട്ടിയെ എന്തുകൊണ്ട് ആ വനിതാ പോലീസ് ഉദ്യോഗസ്ഥയ്ക്കു ചേര്‍ത്തുപിടിച്ച് ആശ്വസിപ്പിക്കാന് കഴിഞ്ഞില്ലെന്നു കോടതി ആരാഞ്ഞു. ഒരു മാപ്പു പറച്ചിലില് തീരുമായിരുന്ന വിഷയമാണ് ഈ രീതിയില് എത്തിച്ചതെന്നും വനിതാ പോലീസ് ഉദ്യോഗസ്ഥയുടെ അഭിഭാഷകനോട് കോടതി പറഞ്ഞു. പെണ്‍കുട്ടി പൊട്ടിക്കരഞ്ഞിട്ടും എന്തുകൊണ്ട് പോലീസിന്റെ മനസ് അലിഞ്ഞില്ലെന്നും ഇത് എന്ത് പിങ്ക് പോലീസാണെന്നും കോടതി ചോദിച്ചു.\nഅടുത്തമാസം ആറിനു കേസ് പരിഗണിക്കുമ്പോള് സംസ്ഥാന പോലീസ് മേധാവി വിശദമായ റിപ്പോര്‍ട്ട് സമര്‍പ്പിക്കണം. സംഭവത്തിനുശേഷം പെണ്‍കുട്ടി ചികിത്സ തേടിയിട്ടുണ്ടെങ്കില് അതു സംബന്ധിച്ച വിവരം മുദ്രവച്ച കവറില് സമര്‍പ്പിക്കാന് ഹര്‍ജിക്കാരിയുടെ അഭിഭാഷകനോടും കോടതി നിര്‍ദേശിച്ചു.\nPrevious articleശീതളപാനീയത്തില് ലഹരി മരുന്നു നല്‍കി പീഡിപ്പിച്ചു, ദൃശ്യങ്ങള് പ്രചരിപ്പിച്ചതിന് സി.പി.എം ബ്രാഞ്ച് സെക്രട്ടറിക്കെതിരെ കേസ്\nNext articleഒമിക്രോണ്: ആഗോളതലത്തില് ഉയര്‍ന്ന അപകടസാധ്യത ഉള്ളതാകാമെന്ന് ലോകാരോഗ്യ സംഘടന, പടര്‍ന്നു പിടിച്ചാല് പ്രത്യാഘാതം ഗുരുതരമാകും


'എന്താണ് കുട്ടീ, വല്യ നിലപാടുള്ള ആളാണെന്ന് പറഞ്ഞിട്ട് ഇങ്ങനെയാണോ?' ജസ്ലയോട് മോഹന്‍ലാല് | Mohanlal scolded Bigg Boss Malayalam Season2contestant jasla madassery\n'എന്താണ് കുട്ടീ, വല്യ നിലപാടുള്ള ആളാണെന്ന് പറഞ്ഞിട്ട് ഇങ്ങനെയാണോ?' ജസ്ലയോട് മോഹന്‍ലാല്\nKerala, First Published 9, Feb 2020, 8:50 PM IST\nഅഞ്ചാം ആഴ്ച കഴിയുന്നതിന്‍റെ വാരാന്ത്യത്തില് എല്ലാ ആഴ്ചയിലേയും പോലെ മോഹന്‍ലാല് ബിഗ് ബോസ് മത്സരാര്‍ത്ഥികളെ കാണാനെത്തി. നിരവധി കാര്യങ്ങള് പറഞ്ഞും ഓര്‍മിപ്പിച്ചും ശാസിച്ചുമായിരുന്നു മോഹന്‍ലാലിന്‍റെ സംസാരം. വീട്ടില് നടന്ന കാര്യങ്ങളെ കുറിച്ചുള്ള സംസാരം അവസാനിച്ചതിന് പിന്നാലെയാണ് ബിഗ് ബോസിന് പുറത്തുള്ളവരുടെ ചില ചോദ്യങ്ങളെന്ന് പറഞ്ഞ് മോഹന്‍ലാല് ചില ചോദ്യങ്ങള് ചോദിച്ചത്\nഅഞ്ചാം ആഴ്ച കഴിയുന്നതിന്‍റെ വാരാന്ത്യത്തില് എല്ലാ ആഴ്ചയിലേയും പോലെ മോഹന്‍ലാല് ബിഗ് ബോസ് മത്സരാര്‍ത്ഥികളെ കാണാനെത്തി. നിരവധി കാര്യങ്ങള് പറഞ്ഞും ഓര്‍മിപ്പിച്ചും ശാസിച്ചുമായിരുന്നു മോഹന്‍ലാലിന്‍റെ സംസാരം. വീട്ടില് നടന്ന കാര്യങ്ങളെ കുറിച്ചുള്ള സംസാരം അവസാനിച്ചതിന് പിന്നാലെയാണ് ബിഗ് ബോസിന് പുറത്തുള്ളവരുടെ ചില ചോദ്യങ്ങളെന്ന് പറഞ്ഞ് മോഹന്‍ലാല് ചില ചോദ്യങ്ങള് ചോദിച്ചത്. ചില പ്രസ്താവനകള് പറഞ്ഞ് അത് ശരിയോ തെറ്റോ എന്ന് പറയാനായിരുന്നു നിര്‍ദേശം. ഒരാള് ഇങ്ങനെയുള്ള ആളാണ് അത് ശരിയാണോ തെറ്റാണോ എന്ന് പറയണം. എന്തുകൊണ്ടാണ് ആണെന്ന് പറഞ്ഞതെന്നും അല്ലെന്ന് പറ‍ഞ്ഞതെന്നും പറയണം എന്നതായിരുന്നു ഗെയിം.\nഅക്കൂട്ടത്തില് ഒരു ചോദ്യം ആര്യയുടെ മധ്യസ്ഥയാകല് ബിഗ് ബോസ് ഹൗസിലെ നിലനില്‍പ്പിന് വേണ്ടി മാത്രമാണോ എന്നായിരുന്നു. ചോദ്യത്തിന് കൃത്യമായ പ്ലക്കാര്‍ഡ് പൊക്കാതിരുന്ന എലീനയോട് മോഹന്‍ലാല് കയര്‍ത്തു. എന്താണെന്ന് മനസിലാക്കിയ ശേഷം കാര്‍ഡ് പൊക്കിയാല് മതിയെന്നായിരുന്നു മോഹന്‍ലാല് പറഞ്ഞത്. ചോദ്യം വ്യക്തമായില്ലെന്നായിരുന്നു എലീന പറഞ്ഞത്. എന്നാല് സമയം കളയാനില്ലെന്ന് പറഞ്ഞ് മോഹന്‍ലാല് മറ്റാളുകളോട് കാര്യം പറയാന് പറഞ്ഞു.\nസത്യമെന്ന് പറഞ്ഞ ഒരാള് പറയൂ എന്ന് പറ‍ഞ്ഞ് മോഹന്‍ലാല് ജസ്ലയുടെ പേര് പറഞ്ഞു. എന്നാല് കാര്‍ഡ് സത്യമെന്നും അസത്യമെന്നും പറയാതെ നേരെ പിടിച്ചിരിക്കുകയായിരുന്നു ജസ്ല. നടുക്കാണോ എന്ന് മോഹന്‍ലാല് ചോദിച്ചപ്പോള് അതെ നടുക്കാണ് എന്ന് ജസ്ല പറഞ്ഞു. എന്നാല് ദേഷ്യത്തോടെ മോഹന്‍ലാല് ജസ്ലയോട് 'അങ്ങനെ പറ്റില്ല, ഇന് ബിറ്റിവീന് ഇവിടെ കളിക്കാന് പറ്റില്ല. ഇന് ബിറ്റ്‍വീന് എന്നൊക്കെ പറയുന്നത് വലിയൊരു സ്റ്റേജാണ്. അതിലേക്കൊന്നും നിങ്ങളെത്തിയിട്ടില്ല. എന്താണ് കുട്ടീ, നിങ്ങള് വലിയ നിലപാടും കാര്യങ്ങളൊക്കെ ആയിട്ട് നമ്മളെ കളിയാക്കുന്നത് പോലെയല്ലേ...' എന്ന് പറഞ്ഞു.\nഒടുവില് ജസ്ല സത്യമെന്ന് മറുപടി പറ‍ഞ്ഞു. കാര്യം പറയാന് മോഹന്‍ലാല് ആവശ്യപ്പെടുകയും ചെയ്തു. ക്രിയേറ്റഡായ വഴക്കുകള്‍ക്കിടയില് ചിലപ്പോള് മീഡിയേറ്ററാകുമ്പോള് അത് ഗെയിം കളിക്കുകയാണെന്ന് തോന്നിയിട്ടുണ്ടെന്നായിരുന്നു ജസ്ല പറഞ്ഞത്. എന്നാല് അല്ലെന്ന് പറഞ്ഞ ദയ, ആര്യ സ്വന്തം ക്യാരക്ടറായി തന്നെയാണ് ഷോയില് നില്‍ക്കുന്നതെന്നും ഗെയിമിനു വേണ്ടി ഒന്നും ചെയ്യുന്നില്ലെന്നും പറഞ്ഞു.


മതവികാരം വ്രണപ്പെടുത്തി; സിപിഎം ജനറല് സെക്രട്ടറി സീതാറാം യെച്ചൂരിക്കെതിരേ കേസ് - ഇ വാർത്ത | evartha\nമതവികാരം വ്രണപ്പെടുത്തി; സിപിഎം ജനറല് സെക്രട്ടറി സീതാറാം യെച്ചൂരിക്കെതിരേ കേസ്\nമതവികാരം വ്രണപ്പെടുത്തിയെന്ന ബാബ രാംദേവ് നല്‍കിയ പരാതിയില് സിപിഎം ജനറല് സെക്രട്ടറി സീതാറാം യെച്ചൂരിക്കെതിരേ കേസ്. ഹരിദ്വാര് പൊലീസാണ് കേസെടുത്തത്. ഹിന്ദു ഇതിഹാസങ്ങളായ രാമായണവും മഹാഭാരതവും അക്രമവും യുദ്ധവും നിറഞ്ഞതാണെന്ന യെച്ചൂരിയുടെ പരാമര്‍ശത്തിലാണ് കേസെടുത്തിരിക്കുന്നത്.\nഹിന്ദുക്കള് അക്രമം നടത്തുമെന്ന് വിശ്വസിക്കാനാവില്ലെന്ന ഭോപ്പാല് ബിജെപി സ്ഥാനാര്‍ത്ഥി പ്രജ്ഞ സിങ് പ്രസ്താവന നടത്തിയിരുന്നു. ഇതിന് മറുപടിയായാണ് അദ്ദേഹം വിവാദ പ്രസ്താവന നടത്തിയത്. ‘ഹിന്ദുക്കളും അക്രമാസക്തരാകുമെന്ന് ഇതിഹാസങ്ങളായ മഹാഭാരതവും രാമായണവും തെളിയിക്കുന്നു’ എന്നായിരുന്നു യെച്ചൂരിയുടെ മറുപടി. തുടര്‍ന്ന് തന്റെ പൂര്‍വികരെ അപമാനിച്ചു എന്നാരോപിച്ച് പരാതിയുമായി ബാബ രാംദേസ് പൊലീസിനെ സമീപിക്കുകയായിരുന്നു.\n‘ ഹിന്ദുക്കള് അക്രമത്തില് വിശ്വസിക്കുന്നില്ല എന്നാണ് പ്രജ്ഞ സിങ് പറയുന്നത്. നിരവധി രാജാക്കന്‍മാര് രാജ്യത്ത് യുദ്ധം നടത്തിയിട്ടുണ്ട്. യുദ്ധങ്ങളും അക്രമങ്ങളും കൊണ്ട് നിറഞ്ഞതാണ് മഹാഭാരതവും രാമാണയവും. അതുയര്‍ത്തി പ്രചാരണം നടത്തിയിട്ട് ഹിന്ദുക്കള് അക്രമകാരികളാകില്ല എന്നാണോ നിങ്ങള് പറയുന്നത്? ഒരു മതം അക്രമത്തില് ഏര്‍പ്പെടുന്നുവെന്നും ഞങ്ങള് ഹിന്ദുക്കള് അക്രമകാരികളല്ലെന്നും പറയുന്നതിന്റെ യുക്തി എന്തണ്?’ അദ്ദേഹം ചോദിച്ചു.\nTopics: Seethram Yetchury


ശബരിമല: കോണ്‍ഗ്രസ് തീവ്രനിലപാടുകളിലേക്ക് നീങ്ങരുതെന്ന് രാഹുല് ഗാന്ധി • Suprabhaatham\nOctober 18, 2018 | 8:48 pm IST\nന്യൂഡല്‍ഹി: ശബരിമല വിഷയത്തില് കോണ്‍ഗ്രസ് തീവ്രസമരത്തിലേക്ക് നീങ്ങരുതെന്ന് കോണ്‍ഗ്രസ് ദേശീയ അധ്യക്ഷന് രാഹുല് ഗാന്ധി. തീവ്രസമരങ്ങള് കോണ്‍ഗ്രസ്സിന്റെ നിലപാടല്ല. വിഷയത്തില് ഇപ്പോള് കൊടിപിടിച്ച സമരങ്ങളിലേക്ക് കടക്കേണ്ടതില്ല. വിഷയത്തില് സ്ത്രീകളുടെ വികാരം മാനിക്കണമെന്നും രാഹുല് ഗാന്ധി പറഞ്ഞു.\nകെ.പി.സി.സി അധ്യക്ഷന് മുല്ലപ്പള്ളി രാമചന്ദ്രന്, പ്രതിപക്ഷ നേതാവ് രമേശ് ചെന്നിത്തല എന്നിവരുമായി നടത്തിയ കൂടിക്കാഴ്ചയിലാണ് രാഹുല് ഗാന്ധി ഹൈക്കമാന്‍ഡ് നിലപാട് അറിയിച്ചത്. ശബരിമല വിഷയത്തില് ഐ.സി.സിയുടെയും കെ.പി.സി.സിയുടെയും നിലപാടുകളില് വൈരുധ്യമില്ലെന്ന് മുല്ലപ്പള്ളി രാമചന്ദ്രനും ചെന്നിത്തലയും പറഞ്ഞു.


പൂജവയ്‌ക്കേണ്ടത് എങ്ങനെ - Astrology Articles | Astrology News\nഈ വര്‍ഷത്തെ പൂജവെയ്പ്പ് 2017 സെപ്റ്റംബര് 28 (1193 കന്നി 12) വ്യാഴാഴ്ചയാണ്. വൈകുന്നേരം ക്ഷേത്രം തുറക്കുന്ന സമയം മുതല് പൂജവെക്കാം. വൈകിട്ട് അഷ്ടമിതിഥി വരുന്ന ദിവസമാണു പൂജവെക്കേണ്ടത്. നിത്യ കര്‍മ്മാനുഷ്ടാനങ്ങള്‍ക്കു ശേഷം സന്ധ്യാ സമയത്ത് പ്രത്യേക സ്ഥാനത്ത് പൂജ നടത്തിയാണു ഗ്രന്ഥങ്ങള് പൂജയ്ക്കായി സമര്‍പ്പണ മനസത്തോടെ സമര്‍പ്പിക്കേണ്ടത്. സരസ്വതി, ദുര്‍ഗ്ഗാ ദേവിമാരുടെ ചിത്രത്തിനു മുന്‍പില് പൂജ വയ്ക്കാം. മറ്റുദേവതകളുടെ ചിത്രവും ഉപയോഗിക്കാവുന്നതാണ്.\nനവമിനാളില് പണി ആയുധങ്ങള് ദേവിക്ക് സമര്‍പ്പിച്ചു പ്രാര്‍ഥിക്കണം. ദശമി ദിവസം രാവിലെ വിദ്യാദേവതയായ സരസ്വതിയേയും വിഘ്‌നേശ്വരന്മാരായ ഗണപതിയേയും ദക്ഷിണാ മൂര്‍ത്തിയേയും നവഗ്രഹങ്ങളേയും, ശ്രീകൃഷ്ണനേയും കൂടി ഗ്രന്ഥപൂജയ്ക്കു മുന്നില് സ്മരിച്ചു പ്രാര്‍ഥിക്കണം. കാരണം ബുദ്ധിയുടെ അധിപനായ ബുധനും ഗുരു കൃഷ്ണനുമാണെന്നാണു സങ്കല്‍പ്പം. വീട്ടില് തന്നെയാണ് പൂജ വയ്ക്കുന്നതെങ്കില് ഒരു നിലവിളക്ക് കെടാവിളക്കായി പൂജയെടുക്കുന്നതുവരെ സൂക്ഷിക്കണം. ആയുധങ്ങളില് കുങ്കുമം തൊടുവിക്കണം. പുസ്തകങ്ങളില് പുഷ്പങ്ങളും അര്‍പ്പിക്കണം. പൂജ വച്ചുകഴിഞ്ഞാല് ദേവിമന്ത്രം ജപിച്ച് വ്രതം എടുക്കുകയും വേണം. പൂജ എടുത്തു കഴിഞ്ഞു വ്രതം മുറിച്ചുവേണം ഭക്ഷണം കഴിക്കേണ്ടത്.\nഓം സം സരസ്വത്യെ നമ:\nഓം സരസ്വത്യെ വിദ്മഹേ\nതന്വോ സരസ്വതി: പ്രചോദയാത്\nസരസ്വതീദേവിയുടെ പ്രാര്‍ഥനാമന്ത്രമോ മൂലമന്ത്രമോ ഗായത്രിയോ അല്ലെങ്കില് ഇവയെല്ലാമോ ഭക്തിയോടെ ജപിക്കാവുന്നതാണ്. വിദ്യാലാഭത്തിനായി സൗന്ദര്യലഹരിയിലെ വിദ്യാലാഭമന്ത്രവും ജപിക്കാവുന്നതാണ്. ഈ മന്ത്രം അക്ഷരത്തെറ്റ് വരാതെ ജപിക്കുകയെന്നതു ദുഷ്‌ക്കരമാകയാല് വളരെ ശ്രദ്ധയോടെ മാത്രമേ ഇതു ജപിക്കാന് പാടുള്ളു.\nശിവശ്ശക്തി: കാമ: ക്ഷിതിരഥ രവിശ്ശീതകിരണ:\nഭജന്തേ വര്‍ണ്ണാസ്‌തേ തവ ജനനി നാമാവയവതാം\nREAD രത്‌നങ്ങള് ഭാഗ്യം കൊണ്ടുവരുമോ?


ഒ, ഓ, ഔ എന്നീ സ്വരാക്ഷരങ്ങളുടെ ചിഹ്നങ്ങളാണു് യഥാക്രമം ൊ, ോ, ൌ എന്നിവ. ഈ അക്ഷരങ്ങളുടെ ഒരു പ്രത്യേകത, അവ ചിത്രീകരിക്കുമ്പോള് രണ്ടായി പിരിഞ്ഞു് വ്യഞ്ജനത്തിന്റെ ഇടത്തും വലത്തും നില്‍ക്കുമെന്നതാണു്.\nക + ൊ = കൊ\nക + ോ = കോ\nക + ൌ = കൌ\nഇപ്പോള് തന്നെ നിങ്ങളുടെ മനസ്സില് ഒരു ചോദ്യം വന്നിരിക്കും. കൌ എന്നല്ലല്ലോ കൗ എന്നല്ലേ എഴുതാറുള്ളതു് എന്ന ചോദ്യം. ശരിയാണു്, ഇക്കാലത്തു് കൂടുതലും കാണുന്നതു് ൗ എന്ന ചിഹ്നമാണു്. പക്ഷേ പഴയ പുസ്തകങ്ങളിലും മറ്റും ൌ എന്നു കാണുകയും ചെയ്യും. യുണിക്കോഡ് പക്ഷേ ൌ ചിഹ്നത്തിനും ൗ ചിഹ്നത്തിനും വേറെവേറെ കോഡ് പോയിന്റുകള് കൊടുത്തിട്ടുണ്ടു്.\nൌ - 0D4C\nൗ - 0D57\nൌ ചിഹ്നത്തിനു archaic form of the /au/ dependent vowel എന്ന വിശദീകരണമാണു് യുണിക്കോഡില് പറഞ്ഞിട്ടുള്ളതു്.\nഡിജിറ്റല് രൂപത്തിലുള്ള മലയാളത്തില് പക്ഷേ ഒരുപാടു ൌ കടന്നു കൂടിയിട്ടുണ്ടു്. ഇന്റര്‍നെറ്റിലെ മലയാളത്തില് ൌ ചിഹ്നം അപൂര്‍വമല്ലാത്തതിന്റെ കാരണം ഇന്‍സ്ക്രിപ്റ്റ് കീബോര്‍ഡ് ലേയൌട്ട് ആണു്. ആ കീബോര്‍ഡ് ലേയൌട്ടില് Q എന്ന കീ അടിച്ചാലാണു് ഔ ചിഹ്നം വരുന്നതു്. പക്ഷേ, ഇന്‍സ്ക്രിപ്റ്റ് മാനകമനുസരിച്ചു് ആ ചിഹ്നം ൌ ആയിരുന്നു. ൗ ചിഹ്നം അടിക്കാന് ഇന്‍സ്ക്രിപ്റ്റില് സാധ്യമല്ലായിരുന്നു. അതുകൊണ്ടുതന്നെ ഇന്‍സ്ക്രിപ്റ്റ് ഉപയോഗിക്കുന്നവര് ൌ എന്നു തന്നെ ടൈപ്പു ചെയ്തുപോന്നു.\nഇന്‍സ്ക്രിപ്റ്റിന്റെ രണ്ടാംപതിപ്പില് പക്ഷേ Q കീയെ ൗ ചിഹ്നത്തിലേയ്ക്കു് ആക്കിയിട്ടുണ്ടു്. അപ്പോള് ആ കീബോര്‍ഡില് ൌ ചിഹ്നം ടൈപ്പുചെയ്യാന് മൂന്നാമത്തെ ലേയര് ഉപയോഗിക്കണം(AltGr+Q key)\nപൌര്‍ണ്ണമി എന്നെഴുതിയതു് പൗര്‍ണ്ണമി എന്നു ടൈപ്പുചെയ്തു തിരഞ്ഞാല് കിട്ടുമോ? ഗൂഗിള് പോലുള്ള സെര്‍ച്ച് എന്‍ജിനുകളില്? നിങ്ങളുടെ ടെക്സ്റ്റ് എഡിറ്ററില്? ബ്രൌസറില്? സ്വയം പരീക്ഷിച്ചുനോക്കുക\nവിഷയത്തിലേയ്ക്കു തിരികെ വരാം. ഈ ചിഹ്നങ്ങള് ചിത്രീകരിക്കുമ്പോള് ഇവയെങ്ങനെയാണു് രണ്ടായി പിരിഞ്ഞ് വ്യഞ്ജനത്തിന്റെ ഇടത്തും വലത്തും പോയി നില്‍ക്കുന്നതു്?\nചിത്രീകരണത്തിലെ ആദ്യപടിയാണു് ചിത്രീകരിക്കേണ്ട ടെക്സ്റ്റിന്റെ നോര്‍മലൈസേഷന്. ചിത്രീകരിക്കേണ്ടതെന്തോ അതിനെ ഒന്നു ശുദ്ധീകരിക്കുക എന്നു വളരെ ലളിതമായി തത്കാലം മനസ്സിലാക്കുക. ൊ ചിഹ്നം സൂക്ഷിച്ചുനോക്കിയാന് െ, ാ എന്നീ ചിഹ്നങ്ങളുടെ ശ്രേണിയാണല്ലോ. യുണിക്കോഡിലെ ചില അക്ഷരങ്ങള്‍ക്കു് കാനോണിക്കല് ഡികമ്പോസിഷന് (canonical decomposition) നിര്‍വചിച്ചിട്ടുണ്ടു്. ൊ ഉദാഹരണം തന്നെ എടുക്കുകയാണെങ്കില്, ഈ കോഡ് പോയിന്റിനു യുണിക്കോഡ് നിര്‍വചിച്ചിട്ടുള്ള ഡീകമ്പോസിഷന് ഇങ്ങനെയാണു്:\nU+0D46 MALAYALAM VOWEL SIGN E + U+0D3E MALAYALAM VOWEL SIGN AA\nൊ = െ + ാ\nകാനോണിക്കല് ഡീകമ്പോസിഷന് കാനോണിക്കല് തുല്യത പറയാനും ഉപയോഗിക്കാറുണ്ടു്. അക്ഷരങ്ങളുടെ തുല്യത നോക്കുമ്പോള്, രണ്ടക്ഷരങ്ങള് ഒന്നാണോ എന്നു നോക്കാന് ഇങ്ങനെ പിരിച്ചുനോക്കിയിട്ടും നോക്കണമെന്നു്. ഞാന്‍കോഎന്നു് ക + ോ എന്നു ടൈപ്പു ചെയ്തെന്നിരിക്കട്ടെ. അതിനു ശേഷം കോ എന്നു് ക+ േ + ാ എന്നും ടൈപ്പും ചെയ്തെന്നിരിക്കട്ടെ.ഈ രണ്ടു കോ യും ഒന്നാണോ? ആദ്യത്തെ കോ തിരഞ്ഞാല് രണ്ടു കോ യും കണ്ടെത്താനാവുമോ? ആവണം എന്നാണു് യുണിക്കോഡ് പറയുന്നതു്. പക്ഷേ എല്ലാ ഓപ്പറേറ്റിങ്ങ് സിസ്റ്റങ്ങളും അപ്ലിക്കേഷനുകളും ഇങ്ങനെ പെരുമാറണമെന്നില്ല. അതു് അവയുടെ ബഗ്ഗാണു്. Gedit ടെക്സ്റ്റ് എഡിറ്റര് രണ്ടും ഒന്നായി കാണിക്കുന്ന സ്ക്രീന് ഷോട്ട് താഴെക്കൊടുക്കുന്നു.\nസെര്‍ച്ചിന്റെ കാര്യം അവിടെ നില്‍ക്കട്ടെ, ചിത്രീകരണത്തില് രണ്ടും ഒരുപോലെ വന്നതു് ശ്രദ്ധിച്ചോ.\nനോര്‍മലൈസേഷന്റെ ഭാഗമായി ൌ ചിഹ്നത്തെ കാനോണിക്കല് ഡികമ്പോസിഷന് നിയമം ഉപയോഗിച്ചു പിരിക്കുന്നു. അതിനുശേഷമാണു് ചിത്രീകരണം നടക്കുന്നതു്.\nകോ ⇒ ക + ോ ⇒ ക+ േ + ാ\nഇനി ഈ മൂന്നക്ഷരങ്ങള്‍ക്കുമുള്ള ഗ്ലിഫുകളെ ഫോണ്ടില് നിന്നെടുക്കുന്നു. േ ചിഹ്നം കയുടെ ഇടതുവശത്തിടണമെന്നു ഷേപ്പിങ്ങ് എന്‍ജിനറിയാം. ദീര്‍ഘചിഹ്നത്തെ വലത്തും. അങ്ങനെ കോ എന്ന റെന്‍ഡറിങ്ങ് പൂര്‍ത്തിയാവുന്നു.\nകാനോണിക്കല് ഇക്വിവാലന്‍സിനെയും ഡീകമ്പോസിഷനെയും പറ്റി കൂടുതലറിയാന് ഈ നോട്ട് ഉപകരിച്ചേക്കും. Canonical Equivalence in Unicode: Some notes\nഇനി നമുക്ക് നമ്മുടെ ഫോണ്ടുകളില് ഈ അക്ഷരങ്ങളുടെ ഗ്ലിഫുകള് എങ്ങനെയാണെന്നു നോക്കാം\nൊ, ോ, ൌ ചിഹ്നങ്ങളുടെ ഗ്ലിഫുകള് നോക്കൂ. ഒരു ചതുരം അവയുടെ ചുറ്റും വരച്ചിരിക്കുന്നതു കണ്ടോ? അപ്പോള് കോ എന്നെഴുതിയതു് രചനയില് കാണുമ്പോള് ആ ചതുരചിഹ്നവും കാണണ്ടേ? കാണില്ല. നേരത്തെ പറഞ്ഞപോലെ ചിത്രീകരണത്തില് ഒരിക്കലും ൊ, ോ, ൌ ചിഹ്നങ്ങളുടെ ഗ്ലിഫുകള് ഫോണ്ടില് നിന്നെടുക്കുന്നില്ല. ഡീകമ്പോസിഷന് കഴിയുമ്പോള് ഗ്ലിഫുകള് വേണ്ടതു് േ ാ ൗ ചിഹ്നങ്ങള്‍ക്കാണു്.\nഅപ്പോള് പിന്നെ ഈ ചതുരത്തിലുള്ള ഗ്ലീഫുകള് ഫോണ്ടില് വേണമെന്നുണ്ടോ? വേണമെന്നില്ല. ഇനി ചേര്‍ക്കുകയാണെങ്കില് തന്നെ അവിടെ എന്തുവേണമെങ്കിലും വരയ്ക്കാം. രചനയിലും മീരയിലും മറ്റു ഫോണ്ടുകളിലും ചതുരത്തില് വരച്ചിരിക്കുന്നതു് മേല്‍വിവരിച്ച പ്രക്രിയയാണു് ഈ ഗ്ലിഫുകള്‍ക്കു പകരം നടക്കുന്നതു് എന്നു് സൂചിപ്പിക്കാന് മാത്രമാണു്.


അവസാനഘട്ട ജനവിധി ഇന്ന് 59 മണ്ഡലങ്ങള് 918 സ്ഥാനാര്‍ത്ഥികള് 10.17 കോടി വോട്ടര്‍മാര് – Chandrika Daily\nBy web desk 1 Sunday May 19, 2019 08:48 am\nഅവസാനഘട്ട ജനവിധി ഇന്ന് 59 മണ്ഡലങ്ങള് 918 സ്ഥാനാര്‍ത്ഥികള് 10.17 കോടി വോട്ടര്‍മാര്\nന്യൂഡല്‍ഹി: പതിനേഴാം ലോക്‌സഭയിലേക്കുള്ള അവസാനഘട്ട ജനവിധി ഇന്ന് നടക്കും. എട്ട് സംസ്ഥാനങ്ങളിലായി 59 ലോക്‌സഭാ മണ്ഡലങ്ങളാണ് ഇന്ന് ബൂത്തിലെത്തുന്നത്. ഇതോടെ ഒരുമാസവും എട്ടു ദിവസവും നീണ്ടുനിന്ന മാരത്തണ്…\nന്യൂഡല്‍ഹി: പതിനേഴാം ലോക്‌സഭയിലേക്കുള്ള അവസാനഘട്ട ജനവിധി ഇന്ന് നടക്കും. എട്ട് സംസ്ഥാനങ്ങളിലായി 59 ലോക്‌സഭാ മണ്ഡലങ്ങളാണ് ഇന്ന് ബൂത്തിലെത്തുന്നത്. ഇതോടെ ഒരുമാസവും എട്ടു ദിവസവും നീണ്ടുനിന്ന മാരത്തണ് വോട്ടെടുപ്പ് പൂര്‍ത്തിയാകും. മെയ് 23നാണ് മുഴുവന് ലോക്‌സഭാ മണ്ഡലങ്ങളിലേയും വോട്ടെണ്ണല്. വിവിധ സംസ്ഥാനങ്ങളിലേക്ക് നടന്ന നിയമസഭാ തെരഞ്ഞെടുപ്പിന്റെ വോട്ടെണ്ണലും 23ന് നടക്കും.\n918 സ്ഥാനാര്‍ത്ഥികളാണ് അവസന ഘട്ടത്തില് മത്സരരംഗത്തുള്ളത്. 10.17 കോടി വോട്ടര്‍മാര് സമ്മതിദാനാവകാശം വിനിയോഗിക്കും. പഞ്ചാബിലും ഉത്തര്‍പ്രദേശിലും 13 വീതവും പശ്ചിമബംഗാളില് ഒമ്പതും ബിഹാറിലും മധ്യപ്രദേശിലും എട്ടു വീതവും ഹിമാചല്‍പ്രദേശില് നാലും ജാര്‍ഖണ്ഡില് മൂന്നും ഛണ്ഡീഗഡില് ഒന്നും മണ്ഡലങ്ങളാണ് ഇന്ന് വിധിയെഴുതുന്നത്. അവസാന ഘട്ട വോട്ടെടുപ്പ് നടക്കുന്ന 59 സീറ്റുകളില് 30 എണ്ണവും ബി.ജെ.പിയുടെ സിറ്റിങ് സീറ്റുകളാണ്. എന്നാല് ഇത്തവണ പഞ്ചാബിലും യു.പിയിലും ബി.ജെ.പിക്ക് കനത്ത തിരിച്ചടി നേരിടുമെന്നാണ് വിലയിരുത്തല്.\nപ്രധാനമന്ത്രി നരേന്ദ്രമോദി ജനവിധി തേടുന്ന വരാണസിയാണ് അവസാനഘട്ടത്തിലെ ശ്രദ്ധേയ മണ്ഡലം. കോണ്‍ഗ്രസ് നേതാവ് അജയ് റായ്, എസ്.പി നേതാവ് ശാലിനി യാദവ് എന്നിവരാണ് മോദിയുടെ എതിരാളികള്.\nയു.പി മുഖ്യമന്ത്രി യോഗി ആദിത്യനാഥിന്റെ തട്ടകമായ ഗോരഖ്പൂര് ആണ് മറ്റൊരു ശ്രദ്ധേയ മണ്ഡലം. 2014ല് യോഗി ആദിത്യനാഥ് ജയിച്ച മണ്ഡലത്തില് പക്ഷേ 2017ല് നടന്ന ഉപതെരഞ്ഞെടുപ്പില് ബി.ജെ.പി ദയനീയമായി പരാജയപ്പെട്ടിരുന്നു. ബി.ജെ.പി വിട്ട് കോണ്‍ഗ്രസിലെത്തിയ ശത്രുഘ്‌നന് സിന്‍ഹ ജനവിധി തേടുന്ന ബിഹാറിലെ പറ്റ്‌ന സാഹിബ് ആണ് മറ്റൊരു ശ്രദ്ധേയ മണ്ഡലം.\nCategories: News, Video Stories, Views Tags: 7th phase, general election 2019


ഏഭ്യന് (കഥ) - Malayalam Daily News\nNov 10, 2019 Nov 10, 2019 പി.ടി. പൗലോസ്\nകല്‍ക്കട്ട കിയോര്‍തല ഘട്ടില് പപ്പേട്ടന്റെ ശവദാഹം കഴിഞ്ഞ് ഇറങ്ങിയപ്പോള് രാഘവേട്ടന് എന്നോട് പറഞ്ഞു.\n“മുരളി, നീ പപ്പന്റെ ചിതാഭസ്മവുമായി വന്നോളൂ. അകത്തൊരു പയ്യനെ പറഞ്ഞേല്‍പ്പിച്ചിട്ടുണ്ട്. ഞാന് പോകുന്നു. കടയില് ആരുമില്ല”\nകൂടെയുണ്ടായിരുന്ന ബംഗാളി ചെറുപ്പക്കാരുമായി രാഘവേട്ടന് പോയി. നേരം നന്നേ പുലര്‍ന്നുകഴിഞ്ഞു. പച്ചമാംസം കത്തിയുയരുന്ന പുകയും മനം മടുപ്പിക്കുന്ന ഗന്ധവും. ഡിസംബറിലെ തണുപ്പില് ഞാന് ശ്മാശാന ഓഫീസിനോട് ചേര്‍ന്നുള്ള ആലിന്‍തറയില് ഇരുന്നു. ആരായിരുന്നു എനിക്ക് പപ്പേട്ടന്? ആരുമായിരുന്നില്ല എന്ന് പറയാനൊക്കില്ലല്ലോ. രണ്ട് പതിറ്റാണ്ടോളം ഞാന് ഹൃദയത്തോട് ചേര്‍ത്തു നിര്‍ത്തിയ മനുഷ്യസ്‌നേഹി. അല്ലെങ്കില് എന്നില് ഒരനുജനെ കണ്ട ജ്യേഷ്ഠന്. ചിന്തകള് പിന്നോട്ട് പാഞ്ഞു.\nഞാനാദ്യമായി എ.പി.എന്. എന്ന് ചുരുക്കപ്പേരില് അറിയപ്പെട്ടിരുന്ന എ. പദ്മനാഭന് നായര് എന്ന പപ്പേട്ടനെ കാണുന്നത് 1969 ജനുവരിയില് നോര്‍ത്ത് കല്‍ക്കട്ടയിലെ ബര്‍ത്തല പോലീസ് സ്‌റ്റേഷനില് വച്ചാണ്. നക്‌സല്‍ബാരി വില്ലേജുള്‍പ്പടെയുള്ള വടക്കന് ബംഗാളിലെ നക്‌സല് ആക്രമണത്തെപ്പറ്റി ഞാനെഴുതിയ ഫീച്ചര് അച്ചടിച്ചുവന്ന ഫ്രീ തോട്ട് ഇംഗ്ലീഷ് വാരികയുമായി സെന്‍ട്രല് അവന്യൂവിലെ ബോബജാറില് രാത്രി പത്തുമണിക്ക് ശേഷം ഞാന് നില്‍ക്കുന്നത് കല്‍ക്കട്ട പൊലീസിലെ സ്‌പെഷ്യല് സ്ക്വാഡ് കാണാനിടയായി. നക്‌സലൈറ്റ് ആണെന്ന സംശയത്തില് എന്നെ അറസ്റ്റ് ചെയ്ത് ബര്‍ത്തല പോലീസ് സ്‌റ്റേഷനിലാക്കി. ഒരു മലയാളിയെ നക്‌സലിറ്റ് സംശയത്തില് അറസ്റ്റ് ചെയ്ത് ബര്‍ത്തല പോലീസ് ലോക്കപ്പില് ഉണ്ടെന്ന് ആരോ പറഞ്ഞറിഞ്ഞ് പിറ്റേ ദിവസം മരംകോച്ചുന്ന തണുപ്പത്ത് ഒരിക്കലും കണ്ടിട്ടില്ലാത്ത എന്നെ കാണാന് പപ്പേട്ടന് ഓടിയെത്തി. ഹിന്ദുസ്ഥാന് ഹെറാള്‍ഡിലെ സീനിയര് ജേര്‍ണലിസ്റ്റ് എന്ന തന്റെ പദവിയും ഉന്നത ബന്ധങ്ങളും ഉപയോഗിച്ച് അന്നുതന്നെ എന്നെ പോലീസ് സ്‌റ്റേഷനില് നിന്നും ഇറക്കി. അന്നു തുടങ്ങിയതാണ് ഞാനും പപ്പേട്ടനും തമ്മിലുള്ള ആത്മബന്ധം.\nകല്‍ക്കട്ട മലയാളികളുടെ സാംസ്കാരിക കൂട്ടായ്മകളിലെല്ലാം പപ്പേട്ടന് ഒരു സ്ഥിരസാന്നിദ്ധ്യം ആയിരുന്നു. ഹിന്ദുസ്ഥാന് ഹെറാള്‍ഡ് വിട്ട് പത്രമാഫീസുകള് മാറിക്കൊണ്ടിരുന്നെങ്കിലും മലയാളികളുടെ പ്രശ്‌നങ്ങളില് അവരോടൊപ്പം എന്നുമുണ്ടായിരുന്നു അവരുടെ എ.പി.എന്. ആയി. വ്യക്തിപരമായി എനിക്ക് പപ്പേട്ടന് ഫ്രണ്ടും ഫിലോസഫറും ഗൈഡും ആയിരുന്നു. എന്റെ നാടക പ്രവര്‍ത്തനങ്ങള്‍ക്ക് ആവേശം പകര്‍ന്നതു തന്നെ അദ്ദേഹമായിരുന്നു. ഞാനിന്നുമോര്‍ക്കുന്നു എഴുപതുകളുടെ തുടക്കത്തില് ഞാന് ‘അഗ്‌നിചയനം’ എന്ന നാടകമെഴുതാന് കാരണം തന്നെ പപ്പേട്ടന് ആയിരുന്നു. 1891 ലെ ബ്രിട്ടീഷ് ഇന്ത്യയുടെ ഏജ് കണ്‍സന്‍റ് ആക്ടിന് വഴിതെളിച്ച 35 വയസ്സുള്ള ഹരിമോഹന് മൈത്തി എന്ന നവ വരന് ആദ്യരാത്രിയില് 10 വയസ്സുള്ള ഫൂല്‍മണിദാസി എന്ന കുഞ്ഞു നവ വധുവിനെ കാമപൂര്‍ത്തീകരണത്തിനിടയില് നടുവൊടിച്ചുകൊന്ന സംഭവം വിവരിച്ചുകൊണ്ട് പപ്പേട്ടന് പറഞ്ഞു.\n“മുരളി, 1889 ല് കല്‍ക്കട്ടയില് നടന്ന ഈ സംഭവത്തെ ഇതിവൃത്തമാക്കി നീ ഒരു നാടകമെഴുതണം”\nഅങ്ങനെയാണ് അഗ്‌നിചയനം എന്ന എന്റെ വിവാദനാടകത്തിന്റെ പിറവി. രഞ്ജന് ചൗധരി എന്ന പ്രസിദ്ധ ബംഗാളി നാടകകൃത്തിനെക്കൊണ്ട് ബംഗാളിയിലേക്ക് മൊഴിമാറ്റി കല്‍ക്കട്ടയിലും പശ്ചിമ ബംഗാളിലെ ഗ്രാമങ്ങളിലും നിരവധി വേദിയൊരുക്കിയതും പപ്പേട്ടന് തന്നെ. ഇതിനിടയില് പപ്പേട്ടന് ലക്ഷ്മിയേടത്തിയെ വിവാഹം കഴിച്ചു. ഹിന്ദുസ്ഥാന് ഹെറാള്‍ഡില് അദ്ദേഹത്തിന്റെ സ്‌റ്റെനോഗ്രാഫറായിരുന്നു ലക്ഷ്മി എന്. നമ്പ്യാര് എങ്കിലും വീട്ടുകാര് അറിഞ്ഞുള്ള വിവാഹമായിരുന്നു. അവിഭക്ത കമ്മ്യൂണിസ്റ്റ് പാര്‍ട്ടിയുടെ ആദ്യകാല നേതാക്കളിലൊരാളായ തലശ്ശേരി പൊന്നിയത്ത് കെ. നാരായണന് നമ്പ്യാരുടെ മൂത്ത മകളാണ് ലക്ഷ്മി. വിവാഹം ആര്‍ഭാടമല്ലായിരുന്നു. മതപരമായ ചടങ്ങുകളും ഇല്ലായിരുന്നു. അവര് സൗത്ത് കല്‍ക്കട്ടയിലെ ലേക് ഗാര്‍ഡന്‍സില് താമസം തുടങ്ങി. പിന്നീട് എനിക്ക് പപ്പേട്ടനുമായി വര്‍ഷങ്ങളോളം ബന്ധമില്ലായിരുന്നു. ഓഫീസ് എവിടെയാണന്നറിയില്ല. വീട്ടിലെ ഫോണില് ബന്ധപ്പെടുമ്പോള് സുഖമില്ല അല്ലെങ്കില് തെരക്കുണ്ട് എന്നു പറഞ്ഞ് ഒഴിഞ്ഞുമാറാന് ശ്രമിച്ചിരുന്നു. ഇടക്ക് ആരോ പറഞ്ഞറിഞ്ഞു പപ്പേട്ടന് സ്കൂട്ടര് ആക്‌സിഡന്‍റില് കാലൊടിഞ്ഞു എന്ന്. ചോദിച്ചറിഞ്ഞ് ഞാന് ലേക് ഗാര്‍ഡന്‍സിലെ അദ്ദേഹത്തിന്റെ ഫ്ലാറ്റില് എത്തി. ബെല്ലടിച്ചിട്ടും ആരും വാതില് തുറന്നില്ല. ഞാന് തിരികെ പോന്നു . പിന്നീടറിഞ്ഞു അവര് രണ്ടുപേരും അത്ര യോജിപ്പിലല്ല എന്ന്. ഞാന് പിന്നെ ബന്ധപ്പെടാന് ശ്രമിച്ചുമില്ല.\nവര്‍ഷങ്ങള് ഓരോന്നായി കടന്നുപോയി. അഷിം ചാറ്റര്‍ജി, കനു സന്യാല് തുടങ്ങിയ സമുന്നത വിപ്ലവനേതാക്കളുടെ രഹസ്യയോഗങ്ങളില് പങ്കെടുത്ത, 1972 ജൂലൈ 28 ന് ചാരു മജുംദാറിനെ ലോക്കപ്പില് മര്‍ദിച്ചു കൊലപ്പെടുത്തിയ കരിദിനത്തില് കല്‍ക്കട്ട ആലിപൂര് ജയിലിനു മുന്‍പില് ഒറ്റയ്ക്ക് “സി.പി.ഐ (എം.എല് ) സിന്താബാദ്” വിളിച്ച് അറസ്റ്റ് വരിച്ച നട്ടെല്ലുള്ള നക്‌സലിറ്റ് രാഘവേട്ടന് വിപ്ലവ രാഷ്ട്രീയം വിട്ട് ബാലിഗഞ്ചില് മെസ്സ് നടത്തുന്നു. ഒറ്റയാനായ ഞാന് മെസ്സിലെ സ്ഥിരതാമസക്കാരനും രാഘവേട്ടന്റെ മനസ്സാക്ഷി സൂക്ഷിപ്പുകാരനും. കഴിഞ്ഞ വര്‍ഷം ജ്യോതിബാസു സര്‍ക്കാര് പത്താം വാര്‍ഷികം ആഘോഷിച്ച ദിവസം. ഗ്രാമങ്ങളില്‍നിന്നും പാര്‍ട്ടി സഖാക്കളെ കുത്തിനിറച്ച് സ്വകാര്യബസ്സുകള് സിറ്റിയിലേക്ക് ഒന്നൊന്നായി വന്നുകൊണ്ടിരുന്നു. എവിടെയും ജനത്തിരക്ക്. കല്‍ക്കട്ട മൈതാന് ചെങ്കടലായി. തെരക്കില് പെടാതെ ഞാന് മെസ്സില് നേരത്തേയെത്തി കലാഭൂമിക്ക് ആ മാസം അയക്കേണ്ട ലേഖനം എഴുതിത്തുടങ്ങി. മുറിയുടെ വാതിലില് ആരോ മുട്ടുന്നു. വാതില് തുറന്നപ്പോള് പപ്പേട്ടന് ! ഒരു വയസ്സനെപ്പോലെ. താടിരോമങ്ങള് നീണ്ടുനരച്ച്, മുഷിഞ്ഞ കുര്‍ത്തയും പൈജാമയും, ഇടതുകൈയില് ഇടതുകാലിന് സപ്പോര്‍ട്ടായി വാക്കിങ് സ്റ്റിക്, വലതുകൈയില് പഴയ ഒരു തുകള്‍പ്പെട്ടിയും.\n“അതെ മുരളി ഞാന് തന്നെ”\n“പപ്പേട്ടന് അകത്തു വാ”\nപെട്ടി ഞാന് വാങ്ങി മുറിക്കുള്ളിലേക്ക് നടന്നു.\n“നിന്റെ കൂടെ കൂടണമെന്ന് മനസ്സ് പറയുന്നു. എന്റെ കൈയില് അല്പം പണമുണ്ട്. അത് നീ രാഘവന് കൊടുത്ത് നിന്റെ മുറിയില് താമസിക്കാന് സൗകര്യമൊരുക്കണം.”\nഎന്തു പറയണമെന്നറിയാതെ ഞാനൊരു നിമിഷം പകച്ചു നിന്നപ്പോള് വെളിയിലെവിടെയോ പോയ രാഘവേട്ടന് എത്തി. അന്നുമുതല് പപ്പേട്ടന് എന്റെ മുറിയില് താമസമാക്കി. കഴിഞ്ഞ കാലങ്ങളെപ്പറ്റി ഞാനൊന്നും ചോദിച്ചില്ല. എന്നോട് ഒന്നും പറഞ്ഞുമില്ല. എങ്കിലും പപ്പേട്ടന്റെ ജീവനറ്റ കണ്ണുകളില്‍നിന്നും എനിക്ക് ചിലതു മനസ്സിലാക്കാന് കഴിഞ്ഞു. അത്രമാത്രം.\nഞാന് പപ്പേട്ടനെ ഓരോ മുറിയിലെ താമസക്കാരെയും പരിചയപ്പെടുത്തി. പഴയ പലര്‍ക്കും അറിയാമായിരുന്നു എ.പി.എന്. എന്ന പത്രപ്രവര്‍ത്തകനെ. പുതിയ പുസ്തകങ്ങളും പ്രസിദ്ധീകരണങ്ങളും വാങ്ങിക്കൊടുത്തു. സിനിമകള്‍ക്കും നാടകങ്ങള്‍ക്കും കൊണ്ടുപോയി. അദ്ദേഹത്തെ എത്രമാത്രം സന്തോഷിപ്പിക്കാമോ അതൊക്കെ ചെയ്തു. അവധി ദിവസങ്ങളില് മെസ്സിലെ ചെറുപ്പക്കാരുടെ ’28 ചീട്ടുകളി’ കൂട്ടായ്മയുണ്ട്. അതില് പപ്പേട്ടനെയും കൂട്ടി. പിള്ളേര്‍ക്കും പപ്പേട്ടന് എ.പി.എന്. ആയി. ചീട്ടുകളിക്കുമ്പോള് ചില സരസന്മാര് എ.പി.എന്. ലോപിപ്പിച്ച് “ഏഭ്യന്” എന്ന് തമാശക്ക് വിളിച്ചു. പിന്നെ എല്ലാവരും എ.പി.എന് നെ ഏഭ്യന് എന്ന് വിളിച്ചുതുടങ്ങി. അങ്ങനെ രാഘവേട്ടന്റെ മെസ്സില് പപ്പേട്ടന് എല്ലാവരുടെയും പ്രിയപ്പെട്ട ഏഭ്യനായി. ആ വിളി പപ്പേട്ടന് ആസ്വദിക്കുകയായിരുന്നു. ഒരു വര്‍ഷം കൊണ്ട് അദ്ദേഹത്തിന് ഒരുപാട് മാറ്റങ്ങളുണ്ടായി. പ്രസരിപ്പും ചങ്കുറപ്പുമുള്ള പഴയ പത്രക്കാരനെ തിരിച്ചുകിട്ടിയപോലെ.\nഇന്നലെ രാവിലെ പതിവ് നടത്തം കഴിഞ്ഞ് ഞാന് റൂമില് തിരിച്ചെത്തിയിട്ടും പപ്പേട്ടന് എഴുന്നേറ്റില്ല. ഞാന് ചോദിച്ചു\n“ഏഭ്യന് ഇതുവരെ എണീറ്റില്ലേ ?”\nപപ്പേട്ടന്റെ വിഷാദം കലര്‍ന്ന മറുപടി\n“നീയും എന്നെ ഏഭ്യന് എന്ന് വിളിച്ചുതുടങ്ങി”\n“അല്ല പപ്പേട്ടാ…അത്…. ഏഭ്യന് എന്ന് വിളിക്കുമ്പോള് പപ്പേട്ടന്റെ ചിരിക്കുന്ന മുഖം കാണാന് ഒരു ഭംഗിയുണ്ട്. അത് കാണാനുള്ള കൊതികൊണ്ട് വിളിച്ചുപോയതാണ്”\n“അത് വിട്ടുകളയടാ. നീ ഇരിക്ക്.”\nഞാന് പപ്പേട്ടന്റെ കട്ടിലിന്റെ അരികില് ഇരുന്നു.\n“ഇല്ല. പപ്പേട്ടന് പറഞ്ഞോളൂ”\nപപ്പേട്ടന് നല്ല സുഖമില്ലാത്തതുപോലെ തോന്നി. എങ്കിലും പറഞ്ഞുതുടങ്ങി.\n“നിനക്ക് എന്റെ സ്വകാര്യ ജീവിതത്തെപ്പറ്റി അറിയണമെന്നുണ്ടാകും. നിന്റെ മാന്യതകൊണ്ട് അതെന്നോട് ചോദിച്ചില്ല. വിവാഹശേഷം കുടുംബത്തിനുവേണ്ടി ഞാന് സ്വാര്‍ത്ഥനായി. ലക്ഷ്മിക്ക് ജോലിക്കു പോകുന്നതിന് താല്പര്യമില്ലായിരുന്നു. മോളുണ്ടായ ശേഷം ജോലി വേണ്ടെന്നു വെച്ചു. ഞാന് കുടുംബത്തിനുവേണ്ടി എന്തു ചെയ്താലും അവള്‍ക്ക് തൃപ്തിയാവില്ല. ബാങ്കില് ജോയിന്റ് അക്കൗണ്ട് ആയിരുന്നു. സമ്പാദിച്ചത് മുഴുവനും അവള് പിന്‍വലിച്ചു. പണം എന്തുചെയ്തു എന്നു ചോദിച്ചാല് വ്യക്തമായ ഉത്തരമില്ല. ഒരു ദിവസം നല്ല സുഖമില്ലാത്തതുകൊണ്ട് നേരത്തെ വീട്ടിലെത്തി. ബെഡ്‌റൂമില് ഏതോ പുരുഷന്റെ കിന്നാരം പറച്ചിലും ലക്ഷ്മിയുടെ അടക്കിച്ചിരിയും. ഞാന് വാതില് ചവിട്ടിത്തുറന്നപ്പോള് കണ്ടത് ലക്ഷ്മിയും എന്റെ മോള്‍ടെ ട്യൂഷന് മാസ്റ്ററും നൂല്‍വസ്ത്രമില്ലാതെ…. നിയന്ത്രണം വിട്ട ഞാന് അവളുടെ മേല് ചാടിവീഴുകയായിരുന്നു. കൊല്ലാന് കഴുത്തിനു പിടിച്ചു ഞെരിച്ചു. അവള് പിടിവിടുവിച്ചു ചാടിയെഴുന്നേറ്റ് ഇരുമ്പുകസേര എടുത്ത് എന്റെ ഇടതുകാലിന് അടിച്ചു. ഞാന് ഭിത്തിയില് തലയിടിച്ചു തറയില് വീണു. ഈ സമയം ട്യൂഷന് മാസ്റ്റര് ഓടി രക്ഷപെട്ടു. ആക്‌സിഡന്റ് ആക്കി എന്നെ അവള് ഹോസ്പിറ്റലില് അഡ്മിറ്റ് ചെയ്തു. പുറംലോകം കേട്ടത് സ്കൂട്ടര് ആക്‌സിഡന്റില് എന്റെ കാലൊടിഞ്ഞെന്നാണ്. മാസങ്ങളോളം ഹോസ്പിറ്റലില് കഴിഞ്ഞു. ഡിസ്ചാര്‍ജ് ചെയ്താല് വീട്ടിലേക്ക് വരണ്ട എന്നു പറയാന് ഒരു ദിവസം അവള് ഹോസ്പിറ്റലില് വന്നിരുന്നു. അപ്പോഴാണ് ഞാനോര്‍ത്തത് ഫ്ലാറ്റ് ലക്ഷ്മിയുടെ പേരിലാണല്ലോയെന്ന്. ഞങ്ങളുടെ ഒന്നാം വിവാഹ വാര്‍ഷിക സമ്മാനമായി ഞാനവളുടെ പേരില് വാങ്ങി രജിസ്റ്റര് ചെയ്തു കൊടുത്ത ഫ്ലാറ്റാണത്. ഹോസ്പിറ്റലില് നിന്നും ഞാന് പോയത് ബാരാനഗറിലെ ആശാബെന് മെമ്മോറിയല് റിട്ടയര്‍മെന്റ് ഹോമിലേക്കായിരുന്നു. അവിടെനിന്ന് ഇങ്ങോട്ടും…”\nപപ്പേട്ടന് ചുമയ്ക്കാന് തുടങ്ങി. കഥകേട്ട് തരിച്ചിരുന്ന ഞാന് കൂജയില്‍നിന്നും കുറെ വെള്ളമെടുത്തു കുടിക്കാന് കൊടുത്തു. എന്നിട്ട് ചോദിച്ചു\n“അപ്പോള് മോള് ?”\n“അവിടെയാണ് ഞാന് മുഴുവനും തളര്‍ന്നുപോയത്. അമ്മയുടെ കാമുകനായ ട്യൂഷന് മാസ്റ്റര്9ല് പഠിച്ചിരുന്ന എന്റെ മോളെയും കൊണ്ട് നാട് വിട്ടു. എന്റെ മോള് ജീവിച്ചിരിപ്പുണ്ടോ എന്നുപോലും അറിയില്ല.”\nശ്വാസം കിട്ടാന് ബുദ്ധിമുട്ടുന്നതുപോലെ. ഈ പാവം മനുഷ്യനെ എങ്ങനെ ആശ്വസിപ്പിക്കണമെന്നറിയാതെ നിന്നപ്പോള് പപ്പേട്ടന് തലയിണക്കടിയില് നിന്നും ഒരു കവര് എടുത്തെനിക്ക് തന്നിട്ട് പറഞ്ഞു.\n“മുരളി, നിനക്ക് എപ്പോഴെങ്കിലും സമയം കിട്ടുമ്പോള് ലക്ഷ്മിയുടെ ഫ്ലാറ്റില് പോയി ഈ കവര് അവള്‍ക്ക് കൊടുക്കണം. ഇത് എന്റെ പാലക്കാട്ടുള്ള തറവാട് വീടിന്റെയും പുരയിടത്തിന്റെയും ആധാരമാണ്. ഇത് ലക്ഷ്മിക്കും എന്റെ മോള് ജീവിച്ചിരുപ്പുണ്ടെങ്കില് അവള്‍ക്കും കൂടി അവകാശപ്പെട്ടതാണ്. ഇതൊക്കെ ഞാനറിഞ്ഞു ചെയ്യേണ്ടതല്ലേ. ഞാന് ചെന്നാല് അവള് എന്നെ വീട്ടില് കയറ്റില്ല. അതുകൊണ്ടാണ് നിന്നെ അയക്കുന്നത്.”\nഞാന് കവര് വാങ്ങി എന്റെ ഹാന്‍ഡ് ബാഗില് വച്ചു. എനിക്ക് പ്രസ്സ്ക്ലബ്ബില് മീറ്റിങ് ഉള്ളതുകൊണ്ട് പപ്പേട്ടനോട് പറഞ്ഞ് ഞാന് താഴെയെത്തി. രാഘവേട്ടന് കൗണ്ടറില് ഉണ്ടായിരുന്നു.\n“രാഘവേട്ടാ, എനിക്ക് ഇന്ത്യ പ്രസ്സ് ക്ലബ്ബില് ഒരു മീറ്റിംഗ് ഉണ്ട്. പപ്പേട്ടന് നല്ല സുഖമില്ലെന്ന് തോന്നുന്നു. ഒന്ന് ശ്രദ്ധിക്കണേ ” എന്നുപറഞ് ഞാന് വേഗത്തില് നടന്നകന്നു.\nവൈകുന്നേരം മീറ്റിങ് കഴിഞ്ഞ് ഇറങ്ങാന് തുടങ്ങുമ്പോള് പ്രസ്സ്ക്ലബ് സെക്രട്ടറി സുഷമ ചാറ്റര്‍ജി വന്നുപറഞ്ഞു.\n“മുരളിക്ക് ഒരു കോളുണ്ട്. ഫോണ് ഹോള്‍ഡ് ചെയ്തിട്ടുണ്ട്. വേഗം ചെല്ലൂ”\nഫോണെടുത്തപ്പോള് രാഘവേട്ടന്റെ ശബ്ദം.\n“മുരളി, നീ വേഗം വെല്‍വ്യൂ നഴ്‌സിംഗ് ഹോമിലേക്ക് വാ. പപ്പന് ഒരു ശ്വാസതടസ്സം ഉണ്ടായി. ഉടനെ ഇവിടെ എത്തിച്ചെങ്കിലും പപ്പന് പോയടാ”\n“ലക്ഷ്മിയെ അറിയിച്ചു. അവള് വരുന്നില്ലെന്ന് പറഞ്ഞു”\nഎനിക്ക് ഭൂമി കറങ്ങുന്നതുപോലെ തോന്നി. സുഷമ തന്നെ അവളുടെ കാറില് എന്നെ വെല്‍വ്യൂവില് എത്തിച്ചു.\nരാഘവേട്ടന് പറഞ്ഞേല്‍പ്പിച്ച പയ്യനെത്തി. ഞാന് ആലിന്‍തറയില്‍നിന്നും എഴുന്നേറ്റ് ചിതാഭസ്മം വാങ്ങി. വരിവരിയായി ഇരിക്കുന്ന ഭിക്ഷാടകരെ മറികടന്ന് മൂടിക്കെട്ടിയ ഭസ്മകലശവുമായി പപ്പേട്ടന് തന്ന കവര് ഹാന്‍ഡ് ബാഗില് ഉണ്ടെന്ന് ഉറപ്പുവരുത്തി ശ്മശാനത്തിന് വെളിയില് ഒരു ടാക്‌സിക്കായി കാത്തുനിന്നു.\nSep 3, 2020 പി.ടി. പൗലോസ് 0\nമുൻ ഇന്ത്യൻ രാഷ്ട്രപതി പ്രണാബ് മുഖർജി ഓർമ്മയായി. ആദരാഞ്ജലികൾ ! 1969 ല് ഇന്ദിരാഗാന്ധി ഇന്ത്യൻ രാഷ്ട്രീയത്തിന്റെ മുഖ്യധാരയിലേക്ക് കൈ പിടിച്ചുയർത്തിയ...\nJan 27, 2020 പി.ടി. പൗലോസ് 0\nആധുനിക കവിതകളുടെ ആത്മാവിലേക്ക് ഇറങ്ങി വിജ്ഞാനപ്രദമായ ഒരു ചര്‍ച്ചക്ക് വേദിയൊരുക്കി ജനുവരിമാസ സര്‍ഗ്ഗവേദി. 2020 ജനുവരി 19 ഞായര്6മണി....\nDec 22, 2019 പി.ടി. പൗലോസ് 0\n2019 ഡിസംബര് 15 ഞായര് സായാഹ്നം. ന്യുയോര്‍ക്ക് കേരളാ സെന്ററില് ഡോഃ തെരേസ ആന്റണിയുടെ അദ്ധ്യക്ഷതയില് സമകാലികവിഷയവുമായി സര്‍ഗ്ഗവേദിയുടെ പുതിയൊരു അദ്ധ്യായം...


P. O. C ബൈബിള്, പഴയ നിയമം, യൂദിത്ത്, അദ്ധ്യായം 12 | Thiruvachanam | Malayalam Bible\nHome >> P. O. C ബൈബിള് >> പഴയ നിയമം >> യൂദിത്ത് >> അദ്ധ്യായം 12\n1 : വെള്ളിപ്പാത്രങ്ങള് വച്ചിരിക്കുന്ന മുറിയിലേക്ക് അവളെ നയിക്കാന് അവന് അവരോട് ആജ്ഞാപിച്ചു. തന്റെ ഭക്ഷണ വിഭവങ്ങളില് ചിലതുകൊണ്ട് അവള്‍ക്കു വിരുന്നൊരുക്കാനും തന്റെ വീഞ്ഞു പകര്‍ന്നു കൊടുക്കാനും അവന് കല്‍പിച്ചു.\n2 : അപ്പോള് യൂദിത്തു പറഞ്ഞു: എനിക്കതു ഭക്ഷിച്ചുകൂടാ; അത് നിയമവിരുദ്ധമാണ്. എനിക്ക് ഞാന് കൊണ്ടുവന്നിട്ടുള്ള സാധനങ്ങള് ഉണ്ട്.\n3 : ഹോളോഫര്‍ണസ് പ്രതിവചിച്ചു. നിന്റെ പക്കലുള്ളതു തീരുമ്പോള് ഞങ്ങള് അത് എവിടെ നിന്നു കൊണ്ടുവരും? നിന്റെ ജനത്തിലാരും ഇവിടെ ഇല്ലല്ലോ.\n4 : യൂദിത്ത് പറഞ്ഞു: നാഥാ, നിന്റെ ജീവനാണേ, കര്‍ത്താവ് എന്റെ കരത്താല് നിര്‍വഹിക്കാനുറച്ചതു ചെയ്യുംവരെ നിന്റെ ദാസിയുടെ കൈവശമുള്ള സാധനങ്ങള് തീരുകയില്ല.\n5 : അനന്തരം, ഹോളോഫര്‍ണസിന്റെ ഭൃത്യന്‍മാര് അവളെ കൂടാരത്തിനുള്ളിലേക്കു കൊണ്ടുപോയി. അര്‍ദ്ധരാത്രിവരെ അവള് ഉറങ്ങി. പ്രഭാതത്തിനു മുന്‍പ് അവള് ഉണര്‍ന്നു.\n6 : ഹോളോഫര്‍ണസിന്റെ അടുത്തേക്ക് ആളെ അയച്ച് അവള് അപേക്ഷിച്ചു. നിന്റെ ദാസി പുറത്തുപോയി പ്രാര്‍ഥിക്കുന്നതിനു കല്‍പിച്ചനുവദിക്കണം.\n7 : അവളെ തടയരുത് എന്ന് ഹോളോഫര്‍ണസ് കാവല്‍ഭടന്‍മാര്‍ക്കു കല്‍പന നല്‍കി. അവള് മൂന്നു ദിവസം പാളയത്തില് പാര്‍ക്കുകയും രാത്രിതോറും ബത്തൂലിയാത്താഴ്‌വരയില് പോയി പാളയത്തിലെ അരുവിയില് കുളിക്കുകയും ചെയ്തു.\n8 : അരുവിയില് നിന്നു പുറത്തു വരുമ്പോള് അവള് സ്വജനങ്ങളെ ഉദ്ധരിക്കുന്നതിനു മാര്‍ഗം കാണിച്ചുതരണമേ എന്ന് ഇസ്രായേലിന്റെ ദൈവമായ കര്‍ത്താവിനോടു പ്രാര്‍ഥിച്ചു പോന്നു.\n9 : അങ്ങനെ സംശുദ്ധയായി അവള് കൂടാരത്തിലേക്കു മടങ്ങുകയും അത്താഴം കഴിയുന്നതുവരെ അവിടെ തങ്ങുകയും ചെയ്തു.\n10 : നാലാംദിവസം ഹോളോഫര്‍ണസ് സേനാധിപന്‍മാരെ ആരെയും ക്ഷണിക്കാതെ, അടിമകള്‍ക്കു മാത്രമായി ഒരു വിരുന്നൊരുക്കി.\n11 : തന്റെ സ്വകാര്യ പരിചാരകനായ ഷണ്‍ഡന് ബഗോവാസിനോട് അവന് പറഞ്ഞു: നീ പോയി നിന്റെ സംരക്ഷണയിലിരിക്കുന്ന ആ ഹെബ്രായ സ്ത്രീയെ ഞങ്ങളോടൊത്തു ഭക്ഷിക്കാനും പാനംചെയ്യാനും പ്രേരിപ്പിക്കുക.\n12 : അത്തരമൊരു സ്ത്രീയുടെ സഹവാസം ആസ്വദിക്കാതെ വിടുന്നത് അപമാനകരമാണ്. നാം അവളെ ആശ്ലേഷിക്കാതിരുന്നാല് അവള്‍തന്നെ നമ്മെ പരിഹസിക്കും.\n13 : ബഗോവാസ് യൂദിത്തിനെ സമീപിച്ചു പറഞ്ഞു: സുന്ദരിയായ പരിചാരികേ, വരുക. ഹോളോഫര്‍ണസിന്റെ സാന്നിധ്യത്തില് ബഹുമാനിതയാവുക. വീഞ്ഞു കുടിച്ചു ഞങ്ങളോടൊത്തുല്ലസിക്കുക. ഇന്നു നീ നബുക്കദ്‌നേസറിന്റെ ഭവനത്തില് സേവനം ചെയ്യുന്ന അസ്‌സീറിയാ പുത്രിമാര്‍ക്കു തുല്യയായി ഭവിക്കുക.\n14 : യൂദിത്ത് പ്രതിവചിച്ചു: എന്റെ യജമാനനെ നിരസിക്കാന് ഞാനാര്? അവനു പ്രീതികരമായതെന്തും ഞാന് നിശ്ചയമായും ഉടന് അനുഷ്ഠിക്കും. മരണംവരെ അത് എനിക്ക് സന്തോഷജനകമായിരിക്കും.\n15 : അവള് എഴുന്നേറ്റു തനിക്കിണങ്ങിയ എല്ലാത്തരം ആടയാഭരണങ്ങളും അണിഞ്ഞു. അവളുടെ നിത്യോപയോഗത്തിനു ബഗോവാസ് നല്‍കിയ മൃദുലമായ ആട്ടിന്‍തോല് യൂദിത്തിന് ചാരിക്കിടന്നു ഭക്ഷണം കഴിക്കേണ്ടതിനു ഹോളോഫര്‍ണസിന്റെ മുന്‍പില് ദാസി വിരിച്ചു. യൂദിത്ത് അകത്തുകടന്ന് അതില് ശയിച്ചു.\n16 : ഹോളോഫര്‍ണസിന്റെ ഹൃദയത്തില് അവളെക്കുറിച്ചുള്ള അഭിലാഷം നിറഞ്ഞു. അവളെ സ്വന്തമാക്കാന് അവന് കൊതിച്ചു. ആദ്യമായി കണ്ടതുമുതല് അവളെ കുടുക്കാന് അവന് അവസരം പാര്‍ത്തിരിക്കുകയായിരുന്നു.\n17 : ഹോളോഫര്‍ണസ് അവളോടു പറഞ്ഞു: കുടിച്ച് ഞങ്ങളോടൊത്തുല്ലസിക്കുക.\n18 : യൂദിത്തു പറഞ്ഞു: പ്രഭോ ഇപ്പോള് ഞാന് കുടിക്കും; എന്തെന്നാല് ജനനം മുതല് ഇന്നു വരെയുള്ള ഏതു ദിവസത്തെയുംകാള് ഇന്ന് എനിക്ക് എന്റെ ജീവന് വിലപ്പെട്ടതാണ്.\n19 : അതിനുശേഷം, തന്റെ ദാസി പാകപ്പെടുത്തിയിരുന്ന ഭക്ഷണപാനീയങ്ങള് അവള് അവന്റെ മുന്‍പില്‍വച്ചു കഴിച്ചു.\n20 : ഹോളോഫര്‍ണസ് അവളില് അത്യധികം പ്രസാദിച്ചു. ജീവിതത്തിലൊരിക്കലും കുടിച്ചിട്ടില്ലാത്തത്ര വീഞ്ഞു കുടിക്കുകയും ചെയ്തു.\nSat Sep 21 18:30:45 IST 2019


തമിഴ് സംസാരിക്കാന് പേടിയെന്ന് മമ്മൂട്ടി; സദസ്സ് മുഴുവന് പൊട്ടിച്ചിരി... പിന്നീട് സംഭവിച്ചത്... - M Today Online\nമമ്മൂട്ടി ചരിത്ര പുരുഷനായെത്തുന്ന മാമാങ്കം ഡിസംബര് 12നാണ് തിയേറ്ററുകളിലെത്തുന്നത്. മലയാളം, തമിഴ്, തെലുങ്ക്, ഹിന്ദി ഭാഷകളിലായി വേള്‍ഡ് വൈഡായി റിലീസ് ചെയ്യുന്ന ചിത്രം കൂടിയാണ് മാമാങ്കം. പഴശ്ശിരാജയ്ക്ക് ശേഷം മമ്മൂട്ടി വീണ്ടും ഒരു ചരിത്ര സിനിമയുമായി എത്തുന്നുവെന്ന പ്രത്യേകതയും ചിത്രത്തിനുണ്ട്. ഇപ്പോഴിതാ ചിത്രത്തിന്റെ പ്രൊമോഷനുമായി ബന്ധപ്പെട്ട് ചെന്നൈയില് നടന്നൊരു പരിപാടിയില് മമ്മൂട്ടിയുടെ പ്രസംഗം വൈറലാവുകയാണ്. പരിപാടിയില് തമിഴ് ആരാധകരോട് തമിഴിലാണ് മമ്മൂട്ടി സംസാരിച്ചത്. തമിഴ്‌നാട്ടില് നിന്നും തമിഴ് സംസാരിയ്ക്കാന് തനിയ്ക്ക് പേടിയാണെന്ന് പറഞ്ഞു കൊണ്ടാണ് മമ്മൂട്ടി പ്രസംഗം ആരംഭിച്ചത്. തമിഴ് സംസാരിക്കാന് പേടിയെന്ന് പറഞ്ഞപ്പോള് സദസ്സ് മുഴുവന് ചിരിച്ചു. എന്നാല് ആരാധകരെ കൈയ്യിലെടുക്കാന് ഗംഭീര തമിഴ് പ്രസംഗം തന്നെയാണ് മമ്മൂട്ടി നടത്തിയത്. നിറഞ്ഞ കയ്യടികളോടെയാണ് ആരാധകര് താരത്തിന്റെ പ്രസംഗത്തെ ഏറ്റെടുത്തത്.\nചിത്രത്തിന് യു/എ സര്‍ട്ടിഫിക്കറ്റാണ് സെന്‍സര് ബോര്‍ഡ് നല്‍കിയിരിക്കുന്നത്.2മണിക്കൂറും 37 മിനിറ്റുമാണ് സിനിമയുടെ ദൈര്‍ഘ്യം. കേരളത്തില് മാത്രം 400 തിയേറ്ററുകളിലാണ് മാമാങ്കം പ്രദര്‍ശനത്തിനെത്തുന്നത്. തലസ്ഥാനത്ത് ന്യൂ കോംപ്ളക്സിലെ മൂന്ന് സ്‌ക്രീനുകളിലും കൈരളി കോംപ്ളക്സിലും ശ്രീപദ്മനാഭ കോംപ്ളക്സിലും കൃപ കോംപ്ളക്സിലും പ്രദര്‍ശനത്തിനെത്തുന്ന ചിത്രം മള്‍ട്ടിപ്ളക്സുകളിലെല്ലാം ഒന്നിലേറെ സ്‌ക്രീനുകളില് റിലീസ് ചെയ്യാനാണ് തീരുമാനിച്ചിരിക്കുന്നത്. ഡബ്ബിംഗ് പതിപ്പുകള് ഉള്‍പ്പെടെ ലോകമെമ്പാടും ഏറ്റവുമധികം സ്‌ക്രീനുകളില് ഒരേസമയം റിലീസ് ചെയ്യുന്ന മലയാള ചിത്രമെന്ന നേട്ടത്തിലേക്ക് അടുക്കുകയാണ് ചിത്രം. തിരുവനന്തപുരത്ത് എരീസ് പ്ലക്‌സില് മാമാങ്കത്തിന്റെ തമിഴ്, തെലുങ്ക് പതിപ്പുകളും റിലീസ് ചെയ്യും. എല്ലാ ഭാഷകളിലും മമ്മൂട്ടി തന്നെയാണ് ഡബ്ബ് ചെയ്തിരിക്കുന്നത് എന്നതും പ്രത്യേകതയാണ്.\nകേരളത്തില് 400 സ്‌ക്രീനുകളില് പ്രദര്‍ശനത്തിനെത്തുമ്പോള് മാമാങ്കം ലോകമെങ്ങും 2000 സ്‌ക്രീനുകളിലാവും എത്തുകയെന്നാണ് നിര്‍മ്മാതാവ് വേണു കുന്നപ്പിള്ളി അറിയിച്ചിരുന്നു. 55 കോടി മുതല്‍മുടക്കില് നിര്‍മ്മിച്ച ചിത്രം മലയാളത്തിനൊപ്പം തമിഴ്, തെലുങ്കു, ഹിന്ദി ഭാഷകളിലും പ്രദര്‍ശനത്തിനെത്തും. മമ്മൂട്ടിയുടെ കരിയറിലെ ഇതുവരെയുള്ള ഏറ്റവും വലിയ ചിത്രമാണ് മാമാങ്കം. പഴശ്ശിരാജയ്ക്ക് ശേഷം മമ്മൂട്ടി ചരിത്രപുരുഷന് ആകുന്ന ചിത്രം കൂടിയാണിത്. മാമാങ്കം എന്ന മഹോത്സവത്തിന്റെ ഭാഗമായി വള്ളുവനാട്ടില് നിന്ന് സാമൂതിരിയെ എതിരിടാന് പോയ ചാവേര് പടയിലെ ഒരംഗമായിട്ടാണ് മമ്മൂക്ക ചിത്രത്തില് എത്തുന്നത്. മൂന്ന് വ്യത്യസ്ത ഗെറ്റപ്പുകളിലാണ് ചിത്രത്തില് മമ്മൂട്ടി പ്രത്യക്ഷപ്പെടുന്നത്. അതിലൊന്നാണ് മമ്മൂട്ടിയുടെ സ്ത്രൈണരൂപം. മാമാങ്കത്തില് സ്ത്രൈണ രൂപത്തിലെത്തുന്ന മമ്മൂട്ടിയുടെ ചിത്രം അണിയറക്കാര് പുറത്തുവിട്ടിരുന്നു. മമ്മൂട്ടിയുടെ ഈ ഞെട്ടിപ്പിക്കുന്ന ലുക്ക് തെന്നിന്ത്യന് സിനിമാ ലോകത്തിലും മമ്മൂട്ടി ആരാധകര്‍ക്കിടയിലും അദ്ഭുതമായിരുന്നു. പെണ്ണഴകിലുള്ള മമ്മൂട്ടിയുടെ ചിത്രം ജനങ്ങള് ഇരുകരങ്ങളും നീട്ടി സ്വീകരിച്ചിരുന്നു.


ടീ ഷർട്ട് - വിക്കിപീഡിയ\nഒരു കുപ്പായം. പരുത്തിത്തുണിയിൽ നിർമിച്ചതും കൈകൾ തുന്നിപ്പിടിപ്പിച്ചിട്ടുള്ളതുമായ ഇത് മേൽവസ്ത്രത്തിനടിയിൽ ധരിക്കാനുള്ള ഒരു കുപ്പായമായിട്ടാണ് നിലവിൽ വന്നത്. പാശ്ചാത്യനാടുകളിലെ തൊഴിലാളികൾ ആദ്യകാലം മുതൽതന്നെ മേൽവസ്ത്രം ധരിക്കാതെ ഇതുമാത്രം ധരിച്ചുപോന്നിരുന്നു. രണ്ടാം ലോകയുദ്ധാനന്തരം ടീഷർട്ട് മേൽവസ്ത്രം എന്ന നിലയിലും പ്രചാരം നേടി. കപ്പൽ തൊഴിലാളികളുടെ മുഖ്യവേഷമായിരുന്ന ഇത് യുദ്ധകാലത്ത് നാവികപ്പോരാളികളും ഉപയോഗിക്കുക പതിവായി. വേൾഡ് വാർ II എന്ന മുദ്രകുത്തിയ ടീ-ഷർട്ടുകളാണ് അവരണിഞ്ഞിരുന്നത്. അവരിൽ വീരന്മാരെന്നു പ്രസിദ്ധരായ ചിലരുടെ, ആ വേഷം ധരിച്ചുകൊണ്ടുള്ള ചിത്രം 1942 ജൂല. 13-ലെ ലൈഫ് മാഗസിനിന്റെ കവർചിത്രമായി വന്നു. വൈകാതെ സൗത്ത് പസിഫിക് എന്ന മ്യൂസിക് ആൽബത്തിലും ആ വീരനായകന്മാർ അതേ വേഷത്തിൽ പ്രത്യക്ഷപ്പെട്ടു. ഈ രണ്ടു സംഭവങ്ങളെയും തുടർന്ന് ടീ-ഷർട്ടിന് ഒരു വീരനായകവേഷം എന്ന പ്രതിച്ഛായ കൈവന്നു. അതോടെ അതു യുവാക്കളുടെ ആവേശമായി മാറുകയുമുണ്ടായി. അങ്ങനെ അടിവസ്ത്രം എന്ന നിലയിൽ നിന്ന് മുഖ്യ മേൽവസ്ത്രം എന്ന നിലയിലേക്ക് ടീഷർട്ട് ഉയർത്തപ്പെട്ടു.\nബോഡിബിൽഡർ റോണി കോൾമാൻ ടീ ഷർട്ട് ധരിച്ചിരിക്കുന്നു.\nമർലിൻ ബ്രാണ്ടോ, ജെയിംസ് ഡീൻ തുടങ്ങിയ ആരാധനാമൂർത്തികളും ടീ-ഷർട്ട് തങ്ങളുടെ മുഖ്യവേഷമാക്കിയതോടെ ഇതിന്റെ പ്രചാരം ഇരട്ടിയായി വളർന്നു. എങ്കിലും 1980 വരെ അത് ക്ഷോഭിക്കുന്ന യുവത്വത്തിന്റെ പ്രതീകമെന്നതിനപ്പുറം ഒരു കുലീനവേഷമായി അംഗീകരിക്കപ്പെട്ടിരുന്നില്ല. 80-കളിൽ പക്ഷേ ഇതൊരു കുലീന വേഷം തന്നെയായി അംഗീകരിക്കപ്പെട്ടു. അതിന് മുഖ്യകാരണക്കാരൻ ബ്രൂസ് സ്പ്രിങ് സ്റ്റീൻ എന്ന ഫാഷൻ ഡിസൈനറായിരുന്നു. ഇദ്ദേഹമാണ് സാധാരണ ഉടുപ്പുകളിലുള്ളതുപോലുള്ള കഴുത്തും മറ്റും ടീ-ഷർട്ടിൽ കൂട്ടിച്ചേർത്തത്. പഴയ ടീ-ഷർട്ടിനെ അധികരിച്ചുള്ള നിരവധി ആകർഷകമാതൃകകളും ഇദ്ദേഹം രംഗത്തെത്തിച്ചു. തുടർന്ന്, ഒരു ആൺവേഷം എന്നതുപോലെ തന്നെ ഒരു പെൺവേഷമായും ടീ-ഷർട്ട് സ്വീകരിക്കപ്പെട്ടു. ഈ മാറ്റത്തിന് സ്ത്രീ സമത്വവാദത്തിനുണ്ടായ വളർച്ച പ്രചോദനം നൽകിയിട്ടുണ്ടെന്ന് വസ്ത്ര ചരിത്രകാരന്മാർ സൂചിപ്പിക്കുന്നു. ഇന്ന് ലോകമെമ്പാടും പ്രായലിംഗഭേദമില്ലാതെ അംഗീകരിക്കപ്പെട്ട ഒരു വസ്ത്രമായി ടീ-ഷർട്ട് മാറിയിരിക്കുന്നു.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടീ-ഷർട്ട് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=ടീ_ഷർട്ട്&oldid=1912816" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 05:31,7ഫെബ്രുവരി 2014.


Serial Actress Aswathy's Hilarious Jibe Against Dileep-Urvashi Movie Kesu Ee Veedinte Nadhan - Malayalam Filmibeat\n| Published: Thursday, January 6, 2022, 15:08 [IST]\nപുതുവത്സരത്തിന് മുന്നോടിയായി ഒടിടി പ്ലാറ്റ്ഫോമായ ഹോട്ട്സ്റ്റാറിലൂടെ പ്രേക്ഷകരിലേക്ക് എത്തിയ സിനിമയാണ് ദിലീപ്-ഉർവശി ജോഡികൾ ഒരുമിച്ച കേശു ഈ വീടിന്റെ നാഥൻ. നാദിർഷയാണ് സിനിമ സംവിധാനം ചെയ്തത്. സംവിധാനത്തിലേക്ക് നാദിർഷ എത്തിയിട്ട് വർഷങ്ങൾ കഴിഞ്ഞുവെങ്കിലും പ്രിയ കൂട്ടുകാരൻ ദിലീപിനെ നായകനാക്കി നാദിർഷ സിനിമ സംവിധാനം ചെയ്യുന്നത് ആദ്യമാണ്. കൂടാതെ ഉർവശിക്കൊപ്പം നായകനായി ദിലീപ് അഭിനയിച്ച ആദ്യത്തെ സിനിമ കൂടിയാണ് കേശു ഈ വീടിന്റെ നാഥൻ.\nAlso Read: 'നുണ പറയാൻ ആര് പ്രേരിപ്പിച്ചാലും ഞാൻ ചെയ്യില്ല..., ആരാധകനെ തല്ലേണ്ടി വന്നിട്ടുണ്ട്'; ഉർവശി\nഹോട്ട്സ്റ്റാറിൽ സ്ട്രീമിങ് തുടരുന്ന സിനിമ സമ്മിശ്ര പ്രതികരണമാണ് നേടുന്നത്. അറുപത് പിന്നിട്ട കേശു എന്ന കഥാപാത്രമായാണ് ചിത്രത്തിൽ ദിലീപ് അവതരിപ്പിച്ചത്. രത്നമ്മ എന്ന കഥാപാത്രത്തെയാണ് ഉർവശി അവതരിപ്പിച്ചത്. രണ്ടര മണിക്കൂർ ദൈർഘ്യമുള്ള മുഴുനീള എന്റർടെനയ്‌റായാണ് കേശു ഈ വീടിന്റെ നാഥൻ അണിയറപ്രവർത്തകർ ഒരുക്കിയത്. മലയാള സിനിമയിലെ ഒരുപിടി നല്ല ഹാസ്യനടന്മാരുടെ ഒത്തുചേരൽ കൊണ്ടും ദിലീപിന്റെ വ്യത്യസ്തമാർന്ന ഗെറ്റ്പ്പ് കൊണ്ടും ചിത്രം തുടക്കം മുതൽ വാർത്തകളിൽ ഇടം നേടിയിരുന്നു.\nAlso Read: 'നിങ്ങൾ കരുതും പോലെ ലവ് മാരേജ് അല്ല...'; പ്രവീണിനെ കണ്ടെത്തിയ കഥ പറഞ്ഞ് അർച്ചനാ സുശീലൻ\nഅറുപിശുക്കനായ കേശുവിന് ലോട്ടറിയടിക്കുന്നതും അടിച്ച ടിക്കറ്റ് കണ്ടെത്താൻ നടത്താൻ ശ്രമങ്ങളുമെല്ലാമാണ് കേശു ഈ വീടിന്റെ നാഥൻ സിനിമയുടെ പ്രമേയം. തൊണ്ടിമുതലും ദൃക്‌സാക്ഷിയും എന്ന ചിത്രത്തിലൂടെ ഒരു കള്ളന്റെ വേറിട്ട ഭാവങ്ങൾ പകർത്തിയ സജീവ് പാഴൂരാണ് ചിത്രത്തിന് തിരക്കഥ ഒരുക്കിയത്. കലാഭവൻ ഷാജോൺ, കോട്ടയം നസീർ ,ഹരിശ്രീ അശോകൻ, ഹരീഷ് കണാരൻ, ജാഫർ ഇടുക്കി, സ്വാസിക, നസ്‌ലിൻ, അനുശ്രീ, വൈഷ്ണവി, ബിനു അടിമാലി തുടങ്ങിയവരാണ് ചിത്രത്തിലെ മറ്റ് പ്രധാന കഥാപാത്രങ്ങളെ അവതരിപ്പിച്ചത്. നാദിർഷാ തന്നയാണ് ചിത്രത്തിന്റെ സംഗീത സംവിധാനവും നിർവഹിച്ചത്. ദിലീപ് സിനിമയിൽ ഒരു ഗാനം ആലപിക്കുകയും ചെയ്തിട്ടുണ്ട്.\nസിനിമ കണ്ട ശേഷം സീരിയൽ താരം അശ്വതി സിനിമയെ കുറിച്ച് എഴുതിയ കുറിപ്പാണ് ഇപ്പോൾ വൈറലാകുന്നത്. ദിലീപ് ചിത്രത്തെ പരിഹസിച്ചുകൊണ്ടുള്ള കമന്റാണ് അശ്വതി പങ്കുവെച്ചത്. 'അങ്ങനെ ഒന്നാം തീയതി മുതൽ കാണാൻ തുടങ്ങിയ കേശുവേട്ടനെ ഇന്നലെ ഒരു വിധം കണ്ടുതീർത്തു.... കേൾക്കട്ടെ നിങ്ങളെല്ലാരും എത്ര ദിവസം എടുത്തു കണ്ടു തീർക്കാൻ എന്ന്?' എന്നായിരുന്നു സിനിമയെ കുറിച്ച് അശ്വതി എഴുതിയത്. കുറിപ്പ് പ്രത്യക്ഷപ്പെട്ടതോടെ അശ്വതിയുടെ കമന്റിനെ അനുകൂലിച്ചും പ്രതികൂലിച്ചും നിരവധി പേർ രംഗത്തെത്തി. അശ്വതി മനപൂർവം സിനിമയെ പരിഹസിക്കുന്നുവെന്നാണ് ചിലർ കമന്റായി കുറിച്ചത്. മറ്റ് ചിലർ അശ്വതിയുെട സീരിയൽ അഭിനയത്തെ പരിഹസിച്ച് കൊണ്ടാണ് എത്തിയത്. നിങ്ങടെ സീരിയലിനെക്കാളും കൊള്ളാം..... പോയി പഴയ അഭിനയിച്ച സീരിയൽ ഒക്കെ ഒന്ന് കാണു... അപ്പൊ അറിയാം...., ചേച്ചി അഭിനയിച്ച സീരിയൽ കണ്ട ആൾക്കാർ അല്ലേ... സഹിച്ചോളും..... തള്ളുന്ന തള്ള് കേട്ടാൽ ശോഭന ആണന്നാ വിചാരം.., സീരിയൽ മാത്രം ശരണം.... സിനിമയിൽ അഭിനയിക്കാനുള്ള യോഗ്യതയും അവസരവും കിട്ടാത്ത വെറും ഒരു കൂതറ നടിയുടെ രോദനം' എന്നിങ്ങനെയാണ് അശ്വതിക്ക് എതിരെ വന്ന കമന്റുകൾ.\nNadirshah talks about Keshu Ee Veedinte Nathan\nസിനിമാ ആരാധകരുടെ ചീത്തവിളിയും പരിഹാസവും നിറഞ്ഞ കമന്റുകൾക്ക് അശ്വതിയും മറുപടി നൽകിയിട്ടുണ്ട്. 'അപ്പൊ എല്ലാരും ചീത്ത വിളിച്ചു കഴിഞ്ഞോ....? ബാക്കി വെക്കണേ ബിഗ്‌ബോസ് വരുന്നോണ്ട് നമുക്കതിൽ കാണാം.... എന്ന് ഔട്ട്ഡേറ്റഡ് ആയ യാതൊരു എഫേർട്ടുകളും എടുക്കാതെ ടെലികാസ്റ്റ് ചെയ്യുന്ന സീരിയലിൽ പണ്ടെങ്ങാണ്ടോ മുഖം കാണിച്ച് വീട്ടിൽ കുത്തിരിപ്പായ ഒരു അമ്മച്ചി...' എന്നാണ് അശ്വതി തന്നെ പരിഹസിച്ചവർക്ക് മറുപടിയായി പറഞ്ഞത്. കുങ്കുമപ്പൂവിലെ അമല എന്ന കഥാപാത്രത്തിലൂടെ പ്രേക്ഷക ശ്രദ്ധനേടിയ നടിയാണ് അശ്വതി. വിദേശത്ത് ഭർത്താവിനും കുടുംബത്തിനും ഒപ്പം കഴിയുന്ന അശ്വതി അഭിനയത്തിൽ നിന്നും വിട്ടുനിൽക്കുകയാണ്.\nSerial Actress Aswathy's Hilarious Jibe Against Dileep-Urvashi Movie Kesu Ee Veedinte Nadhan\nStory first published: Thursday, January 6, 2022, 15:08 [IST]


ബംഗളൂരു സംഘര്‍ഷം: കൊല്ലപ്പെട്ടവരുടെ എണ്ണം മൂന്നായി | islamonlive\nHome/News/ബംഗളൂരു സംഘര്‍ഷം: കൊല്ലപ്പെട്ടവരുടെ എണ്ണം മൂന്നായി\nബംഗളൂരു: ബംഗളൂരുവിലെ കിഴക്കന് മേഖലയില് ചൊവ്വാഴ്ച രാത്രി അരങ്ങേറിയ സംഘര്‍ഷത്തെത്തുടര്‍ന്ന് കൊല്ലപ്പെട്ടവരുടെ എണ്ണം മൂന്നായി. കോണ്‍ഗ്രസ് എം.എല്.എ ആയ ആര് അഖണ്ഡ ശ്രീനിവാസ മൂര്‍ത്തിയുടെ ബന്ധുവായ നവീന് ഫേസ്ബുക്കില് പ്രവാചകന് മുഹമ്മദ് നബിയെ നിന്ദിക്കുന്ന തരത്തില് മതവിദ്വേഷ പോസ്റ്റിട്ടതിനെത്തുടര്‍ന്നാണ് ആക്രമം പൊട്ടിപ്പുറപ്പെട്ടത്.\nആക്രമികളെ നേരിടാന് പൊലിസ് നടത്തിയ വെടിവെപ്പിലാണ് മൂന്ന് പേര് കൊല്ലപ്പെട്ടത്. 60തോളം പേര്‍ക്ക് വെടിവെപ്പില് പരുക്കേറ്റിട്ടുണ്ട്. ബംഗളൂരു പൊലിസ് കമ്മീഷണറെ ഉദ്ധരിച്ച് ദേശീയ മാധ്യമങ്ങളാണ് വാര്‍ത്ത റിപ്പോര്‍ട്ട് ചെയ്തത്.\nഅതേസമയം, സംഘര്‍ഷവുമായി ബന്ധപ്പെട്ട് എസ്.ഡി.പി.ഐ നേതാവ് മുസമ്മില് പാഷയടക്കം 110 പേരെ അറസ്റ്റ് ചെയ്തതായും മാധ്യമങ്ങള് റിപ്പോര്‍ട്ട് ചെയ്തു. ക്രിമിനല് നടപടിക്രമങ്ങളുടെ ഭാഗമായി ഡി.ജെ ഹള്ളി,കെ.ജി ഹള്ളി,കാവല്‍ബൈരസാന്ദ്ര എന്നിവിടങ്ങളില് 144 പ്രകാരം കര്‍ഫ്യൂ ഏര്‍പ്പെടുത്തി. നാല് പേരിലധികം കൂട്ടം കൂടുന്നതും യോഗം ചേരുന്നതും നിരോധിച്ചു. പ്രദേശത്തെ സ്ഥിതിഗതികള് നിയന്ത്രണവിധേയമായെന്ന് ബംഗളൂരു പൊലിസ് കമ്മിഷണര് കമാല് പാന്ദ് പറഞ്ഞു. പ്രദേശത്ത് സുരക്ഷക്കായി റാപ്പിഡ് ആക്ഷന് ഫോഴ്‌സ്,സി.ആര്.പി.എഫ് സേനകളെ വിന്യസിച്ചിട്ടുണ്ട്.\nനവീനെ അറസ്റ്റു ചെയ്യണമെന്നാവശ്യപ്പെട്ടാണ് കഴിഞ്ഞ ദിവസം രാത്രി ജനം തെരുവിലിറങ്ങിയത്. നവീന്റെ കാറിനും എം.എല്.എയുടെ വീടിന് നേരെയും പൊലിസ് ജീപ്പിന് നേരെയും ആക്രമണമുണ്ടായിരുന്നു. പൊലിസ് സ്റ്റേഷന് നേരെ കല്ലേറുണ്ടായി. ജനം നിരവധി വാഹനങ്ങള് തകര്‍ക്കുകയും അഗ്നിക്കിരയാക്കുകയും ചെയ്തു.\nഹമാസ് എം.പി അടക്കം 19 ഫലസ്തീനികളെ ഇസ്രയേല് അറസ്റ്റ് ചെയ്തു\nഈജിപ്ത്: സൈന്യത്തോട് സജ്ജമാകാന് ആവശ്യപ്പെട്ട് അബ്ദുല് ഫത്താഹ് അല്‍സീസി


ഇനി കാരുണ്യ ഇല്ല; സൗജന്യ ചികിത്സ ഒരു വിഭാഗത്തിന് മാത്രം\nKollam, First Published 30, Jun 2019, 6:19 AM IST\nആർ എസ് ബി വൈ, ചിസ് പ്ലസ് പദ്ധതികളില് അംഗങ്ങളല്ലാത്തവര്‍ക്ക് ഇന്ന് മുതല് സൗജന്യ ചികിത്സ ഇല്ല. പ്രശ്നം ശ്രദ്ധയില്‍പെട്ടിട്ടുണ്ടെന്ന് ആരോഗ്യവകുപ്പ്.\nകൊല്ലം: ആർ എസ് ബി വൈ, ചിസ് പ്ലസ് പദ്ധതികളില് അംഗങ്ങളല്ലാത്തവര്‍ക്ക് ഇന്ന് മുതല് സൗജന്യ ചികിത്സ ഇല്ല. കാരുണ്യ ചികിത്സാ പദ്ധതി വഴിയുള്ള രജിസ്ട്രേഷൻ ഇന്നലെ അവസാനിച്ചതോടെയാണിത്. സൗജന്യ ചികിത്സാ പദ്ധതിയില് നിന്ന് കുറച്ചധികം പേര് പുറത്താകുന്ന സ്ഥിതി ഉണ്ടെന്നും ഇത് പരിഹരിക്കാനുള്ള നടപടികള് ആലോചിക്കുന്നുണ്ടെന്നും ആരോഗ്യ വകുപ്പ് അധികൃതര് പ്രതികരിച്ചു.\nആര് എസ് ബി വൈ, ചിസ് പ്ലസ് പദ്ധതികളില് അംഗമല്ലാത്തവര്‍ക്കും കാരുണ്യ ബനെവലന്‍റ് ഫണ്ട് വഴി സൗജന്യ ചികിത്സ ലഭിച്ചിരുന്നു. ഡോക്ടര് സാക്ഷ്യ പത്രം നൽകിയാല് ഏത് തരം രോഗങ്ങൾക്കും ശസ്ത്രക്രിയകള്‍ക്കും കാരുണ്യയില് നിന്ന് പരമാവധി മൂന്ന് ലക്ഷം രൂപ വരെ അനുവദിച്ചിരുന്നു. ചികിത്സയുടെ ഓരോ ഘട്ടത്തിലും ആശുപത്രികളുടെ അക്കൗണ്ടിലേക്കാണ് പണം എത്തിക്കുന്നത്. ഈ സൗജന്യമാണ് ഇപ്പോള് നിലച്ചത്. ഇന്നലെ വരെ അപേക്ഷ നല്‍കിയവര്‍ക്ക് മാത്രമാകും കാരുണ്യ വഴിയുള്ള ചികിത്സ ലഭിക്കുകയെന്നാണ് സര്‍ക്കാർ ഉത്തരവില് പറയുന്നത്. അതിന്‍റെ കാലാവധി ഡിസബര് 31 വരെ മാത്രവും.\nനിലവില് ആര് എസ് ബി വൈ, ചിസ് പ്ലസ് പദ്ധതികളുടെ ആനുകൂല്യം കിട്ടിയിരുന്നവര്‍ക്ക് മാത്രമാണ് ആയുഷ്മാൻ ഭാരത് കാരുണ്യ ആരോഗ്യസുരക്ഷ പദ്ധതിയില് ചേരാനാകുക. ഇതോടെ സര്‍ക്കാര് ആശുപത്രികളെ ആശ്രയിക്കുന്ന മറ്റുള്ളവരുടെ ഗുരുതര രോഗങ്ങള്‍ക്കുള്ള ചികിത്സ ഇനി എങ്ങനെ എന്നതില് അവ്യക്തത തുടരുകയാണ്. ചെലവ് കൂടിയ ഹൃദയ ശസ്ത്രക്രിയകൾക്കും അവയവ മാറ്റ ശസ്ത്രക്രിയകൾക്കും വിധേയരാകുന്ന രോഗികളെയാണ് ഇത് സാരമായി ബാധിക്കുക.\nLast Updated 30, Jun 2019, 10:56 AM IST\nkarunya medical project


jacob thomas not for DGP post | യൂണിഫോം അണിയാൻ താൽപര്യമില്ലാത്ത ജേക്കബ് തോമസ് പൊലീസ് മേധാവി സ്ഥാനത്തേക്ക് തന്നെ പരിഗണിക്കരുതെന്ന് മുഖ്യമന്ത്രിയോട് ആവശ്യപ്പെട്ടതായി റിപ്പോർട്ട്; സെൻകുമാർ വിരമിച്ചാൽ ബെഹ്റ തന്നെ ഡിജിപിയാകും; അനുമതിയോടെ പുസ്തകമെഴുതിയ ഡിജിപിക്കെതിരെ നടപടിയുണ്ടായേക്കില്ല; പുതിയ സർവീസ് സ്റ്റോറി ആഗസ്റ്റിൽ - MarunadanMalayali.com\nMay 24, 2017 | 01:50 PM IST | Permalink\nതിരുവനന്തപുരം: പുസ്തക വിവാദത്തിൽ കുടുങ്ങിയ ജേക്കബ് തോമസിനെതിരെ നടപടിയുണ്ടാകില്ല. കഴിഞ്ഞ നവംബറിൽ തന്നെ ജേക്കബ് തോമസ് പുസ്തക രചനയെ കുറിച്ച് സർക്കാരിനെ അറിയിച്ചിരുന്നു. ഈ സാഹചര്യത്തിൽ നടപടി വേണ്ടെന്നാണ് മുഖ്യമന്ത്രിയുടെ നിലപാട്. അഴിമതിക്കെതിരെ സംസാരിച്ച ഉദ്യോഗസ്ഥനെതിരെ നടപടിയെടുക്കുന്നത് ശരിയല്ലെന്നാണ് സർക്കാർ നിലപാട്. അതിനിടെ താൻ പൊലീസ് മേധാവിയാകാനില്ലെന്ന് മുഖ്യമന്ത്രിയെ ജേക്കബ് തോമസ് അറിയിച്ചതായാണ് സൂചന. ഇതോടെ ടിപി സെൻകുമാർ വിരമിക്കുമ്പോൾ പൊലീസ് മേധാവിയായി ലോക്നാഥ് ബെഹ്റ തന്നെ എത്തിയേക്കും.\nഐപിഎസുകാരിലെ സീനിയോറിട്ട് പാലിച്ച് ജേക്കബ് തോമസിനെ പൊലീസ് മേധാവിയാക്കുന്നത് മുഖ്യമന്ത്രി പിണറായി വിജയൻ പരിഗണിച്ചിരുന്നു. ഇതിനെ സിപിഎമ്മിലെ ഒരു വിഭാഗം എതിർക്കുകയും ചെയ്തു. ഈ എതിർപ്പുകളെ അവഗണിച്ചും ജേക്കബ് തോമസിനെ ഡിജിപിയാക്കാനായിരുന്നു സർക്കാരിന്റെ ആലോചന. ഇതിനിടെയാണ് പുസ്ത വിവാദം എത്തുന്നത്. സർക്കാരിന്റെ അനുമതിയില്ലാതെ പുസ്തകമെഴുതിയതിനെ വലിയ ചർച്ചയാക്കുകയും ചെയ്തു. പുസ്തക പ്രകാശനത്തിന് എത്താമെന്ന് ഏറ്റ മുഖ്യമന്ത്രി അവസാന നിമിഷം പിന്മാറി. ഇതിനിടെയാണ് സർവ്വീസിലേക്കുള്ള മടങ്ങി വരവിൽ ജേക്കബ് തോമസ് നിലപാട് വിശദീകരിക്കുന്നത്. രണ്ട് മാസത്തെ നിർബന്ധിത അവധിക്ക് ശേഷം സർക്കാർ ഏൽപ്പിക്കുന്ന ഏത് ചുമതലയും ഏറ്റെടുക്കുമെന്നാണ് ജേക്കബ് തോമസ് നൽകുന്ന സൂചന.\nവിജിലൻസ് ഡയറക്ടറായിരിക്കെയാണ് ജേക്കബ് തോമസ് അവധിയിൽ പോയത്. ഇതിനിടെയാണ് ടിപി സെൻകുമാറിനെ പൊലീസ് മേധാവിയാക്കാനുള്ള സുപ്രീംകോടതി ഉത്തരവ് എത്തിയത്. ഇതോടെ വിജിലൻസ് ഡയറക്ടറുടെ അധിക ചുമതലയിലുണ്ടായിരുന്ന ലോക്നാഥ് ബെഹ്റയ്ക്ക് ഈ പദവി നൽകി ഉത്തരവിറക്കി. അതുകൊണ്ട് തന്നെ ജേക്കബ് തോമസ് അവധി കഴിഞ്ഞെത്തിയാലും വിജിലൻസ് ഡയറക്ടറാകാൻ കഴിയില്ല. ഇതിനിടെയാണ് ജേക്കബ് തോമസിനെ പൊലീസ് മേധാവിയാക്കുന്ന ചർച്ചകളും സജീവമായത്. എന്നാൽ തനിക്ക് പൊലീസ് മേധാവിയാൻ താൽപ്പര്യമില്ലെന്നാണ് ജേക്കബ് തോമസിന്റെ നിലപാട്. യുണിഫോം ജോലി ചെയ്തിട്ട് കാലമേറെയായി. അതുകൊണ്ട് പാകത്തിലുള്ള പൊലീസ് കുപ്പായം പോലും സ്വന്തമായി ഇപ്പോഴില്ല. തന്നെ പൊലീസ് മേധാവിയാക്കിയാൽ ചുമതല ഏൽക്കാൻ പോലും പോകാനുള്ള യൂണിഫോമില്ലെന്നാണ് ഇതേ കുറിച്ച് തമാശരൂപേണ ജേക്കബ് തോമസ് പ്രതികരിച്ചതായാണ് സൂചന.\nസർക്കാർ ഏൽപ്പിക്കുന്ന ഏത് ജോലിയും ചെയ്യും. പുസ്തക പ്രകാശനവുമായി ബന്ധപ്പെട്ട വിവാദങ്ങളിലും കഴമ്പില്ല. അനുമതി തേടി എല്ലാവർക്കും അപേക്ഷ നൽകിയിരുന്നു. ഏറ്റവമധികം സർവ്വീസ് പ്രശ്നങ്ങളിലൂടെ പോയ വ്യക്തിയാണ് ജേക്കബ് തോമസ്. അതുകൊണ്ട് തന്നെ നിയമപരമായി മാത്രമേ പ്രവർത്തിച്ചിട്ടുള്ളൂ-വിവാദങ്ങളോട് അദ്ദേഹത്തോട് അടുത്ത് നിൽക്കുന്നവർ പ്രതികരിക്കുന്നത് ഇങ്ങനെയാണ്. വിജിലൻസ് ഡയറക്ടറായി പോലും സർവ്വീസിൽ തിരിച്ചെത്തണമെന്ന ആഗ്രഹമില്ല. ഉദ്യോഗസ്ഥനെ എവിടെ നിയമിക്കണമെന്ന് തീരുമാനിക്കേണ്ടത് സർക്കാരാണ്. ആ അവകാശത്തെ ജേക്കബ് തോമസ് ചോദ്യം ചെയ്യില്ലെന്നാണ് ലഭിക്കുന്ന സൂചന. പുസ്തക പ്രകാശനത്തിന് മുഖ്യമന്ത്രി എത്താത്തിലും പരിഭവമില്ലത്രേ. സ്രാവുകൾക്കൊപ്പം നീന്തുമ്പോൾ എന്ന പുസ്തകത്തിന് സമൂഹത്തിൽ നിന്ന് മികച്ച പ്രതികരണം കിട്ടി. അടുത്ത പുസ്തകത്തിന്റെ പ്രാഥമിക ജോലികൾ തുടങ്ങുകയും ചെയ്തു. ഈ പുസ്തകം ഓഗസ്റ്റിൽ പ്രസിദ്ധീകരിക്കാനാണ് ജേക്കബ് തോമസിന്റെ പദ്ധതി. ഇതിന്റെ തിരക്കുകളിലേക്ക് മാറുകയാണ് ജേക്കബ് തോമസിന്റെ ലക്ഷ്യം.\nജേക്കബ് തോമസിന്റെ ആത്മകഥയിൽ ചട്ടലംഘനമുണ്ടെന്ന് ചീഫ് സെക്രട്ടറി നളിനി നെറ്റോ. പുസ്തകത്തിന്റെ 14 ഇടങ്ങളിൽ ചട്ടലംഘനമുണ്ടെന്നും കണ്ടെത്തിയെന്നാണ് റിപ്പോർട്ട്. ഇത് പക്ഷേ ജേക്കബ് തോമസ് നിഷേധിക്കുന്നുമുണ്ട്. ജേക്കബ് തോമസ് 2016 ഒക്ടേബറിൽ പുസ്തകമെഴുതുന്നതിന് അനുമതി തേടിയിരുന്നു. എന്നാൽ ഉള്ളടക്കം നൽകാൻ ആവശ്യപ്പെട്ടിട്ടും നൽകിയിരുന്നില്ല.അതിനാൽ പുസ്തകമെഴുതാൻ അനുമതി നൽകിയിരുന്നില്ലെന്നും ചീഫ് സെക്രട്ടറി പിണറായി വിജയനെ അറിയിച്ചെന്നാണ് റിപ്പോർട്ട്. പുസ്തക പ്രകാശനം ചെയ്യൻ മുഖ്യമന്ത്രി പിണറായി വിജയൻ സമ്മതം അറിയിച്ചിരുന്നു. എന്നാൽ പിന്നീട് നിയമപ്രശ്‌നം ചൂണ്ടിക്കാട്ടി കെസി ജോസഫ് എംഎൽഎ കത്ത് നൽകിയതിനെ തുടർന്ന് നിയമസെക്രട്ടറിയുടെ ഉപദേശത്തെ തുടർന്നായിരുന്നു വിട്ടു നിൽക്കൽ. ഇതോടെ ജേക്കബ് തോമസ് വീണ്ടു വിവാദത്തിൽപ്പെട്ടു.\nബാർ ക്കോഴക്കേസ്, സിവിൽ സപ്ലൈസിലെ അഴിമതി, മദ്‌നിയുടെ അറസ്റ്റ് ചെയ്യുന്നതിൽ എതിർപ്പ് എന്നിങ്ങനെയുള്ള ഉള്ളടക്കങ്ങൾ നേരത്തെ തന്നെ വാർത്തകളിൽ ഇടം പിടിച്ചിരുന്നു.ഉമ്മൻ ചാണ്ടി, സിപിഐ നേതാവ് സി ദിവാകരൻ എന്നിവർക്കെതിരെയും പുസ്തകത്തിൽ പരാമർശങ്ങളുണ്ടായിരുന്നു. 'സ്രാവുകൾക്കൊപ്പം നീന്തുമ്പോൾ' എന്നു പേരിട്ട സർവീസ് സ്റ്റോറിയിൽ 14 ഇടത്ത് ചട്ടലംഘനമുണ്ട്. പൊലീസ് ഉദ്യോഗസ്ഥന് സർവീസിൽ ഇരിക്കെ പുസ്തകം എഴുതാൻ തടസമുണ്ട്. അതോടൊപ്പം സർക്കാർ കാര്യങ്ങൾ വെളിപ്പെടുത്തുന്നതുമായി ബന്ധപ്പെട്ട പ്രശ്നങ്ങളുണ്ടെന്നും ചീഫ് സെക്രട്ടറിയുടെ റിപ്പോർട്ടിൽ പറയുന്നു.\nസുപ്രീംകോടതിയുടെ ബലത്തിൽ പൊലീസ് മേധാവിയായ ടിപി സെൻകുമാറിനെപകരക്കാരന് കണ്ടെത്താൻ അതുകൊണ്ട് തന്നെ മുഖ്യമന്ത്രിയുടെ ഓഫീസിൽ നീക്കങ്ങൾ സജീവമാണ്. ടിപി സെൻകുമാർ കഴിഞ്ഞാൽ ജേക്കബ് തോമസാണ് സീനിയർ. അതുകൊണ്ട് ജേക്കബ് തോമസിനെ പൊലീസ് മേധാവിയാക്കണമെന്നതാണ് മുഖ്യമന്ത്രി പിണറായി വിജയന്റെ ആഗ്രഹം. പൊലീസിനെ ജനങ്ങളോട് അടുപ്പിക്കാൻ ഇതിലൂടെ കഴിയുമെന്നാണ് മുഖ്യമന്ത്രിയുടെ വിലയിരുത്തൽ. എന്നാൽ ആർക്കും വഴങ്ങാത്ത ജേക്കബ് തോമസിനെ പൊലീസ് ആസ്ഥാനത്ത് ഇരുത്താൻ അനുവദിക്കില്ലെന്ന നിലപാടിലാണ് സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണൻ. പാർട്ടിക്ക് വഴങ്ങുന്ന ഡിജിപി ഹേമചന്ദ്രനെ പൊലീസ് ആസ്ഥാനത്ത് എത്തിക്കുകയാണ് ആഗ്രഹം. സി.പി.എം സെക്രട്ടറിയേറ്റിൽ പൊലീസ് മേധാവി നിയമനം ചർച്ചയാക്കാനാണ് കോടിയേരിയുടെ ആഗ്രഹം. ഇതിനിടെ ജേക്കബ് തോമസ് പിന്മാറ്റം പ്രഖ്യാപിക്കുമ്പോൾ സീനിയോറിട്ടിയുടെ തലത്തിൽ ലോക്നാഥ് ബെഹ്റയ്ക്ക് പൊലീസ് മേധാവിയാകാനാകും. ആർക്കും എതിർക്കാനുമാവില്ല.\nസർക്കാരിന്റെ പ്രതിച്ഛായയ്ക്ക് ഏറെ മങ്ങലേറ്റന്ന വിലയിരുത്തൽ പിണറായിയിക്കുണ്ട്. പൊലീസിനെ ജനങ്ങളുമായി അടുപ്പിച്ചാൽ മാത്രമേ ഇതിന് മാറ്റമുണ്ടാക്കാൻ കഴിയൂ. അതുകൊണ്ട് ജനങ്ങൾക്ക് ഏറെ വിശ്വാസമുള്ള ജേക്കബ് തോമസ് ഡിജിപിയാകട്ടെയെന്നതായിരുന്നു് പിണറായിയുടെ നിലപാട്. പൊലീസ് ആസ്ഥാനത്ത് എഡിജിപി തസ്തികയിൽ ടോമിൻ തച്ചങ്കരിയുമുണ്ട്. അതുകൊണ്ട് തന്നെ ജേക്കബ് തോമസിനെ വഴി വിട്ടു പോകാതെ നിയന്ത്രിക്കാനാവുമെന്നാണ് പിണറായിയുടെ വിലയിരുത്തൽ. വിജലൻസ് ഡയറക്ടറായിരിക്കെ ജേക്കബ് തോമസ് തന്റെ നിർദ്ദേശമെല്ലാം അനുസരിച്ചുവെന്നാണ് പിണറായിയുടെ വിലയിരുത്തൽ. വിജിലൻസിൽ ജേക്കബ് തോമസിനെ നിയമിക്കുന്നതിൽ എതിർപ്പും സിപിഎമ്മിൽ ഉയർന്നു.\nഈ സാഹചര്യത്തിൽ ജേക്കബ് തോമസിനെ പൊലീസിൽ നിന്ന് മാറ്റി മൂലയ്ക്കിരുത്തിയാൽ അത് സർക്കാരിന്റെ പ്രതിച്ഛായയെ ബാധിക്കും. അതിനാൽ അദ്ദേഹത്തിന് മാന്യമായ സ്ഥാനം നൽകണം. പൊലീസിലെ സീനിയോറിട്ടിയിൽ രണ്ടാം സ്ഥാനക്കാരനാണ് നിലവിൽ ജേക്കബ് തോമസ്. അതുകൊണ്ട് തന്നെ സെൻകുമാർ ഒഴിയുമ്പോൾ ജേക്കബ് തോമസ് തലപ്പത്തുവരട്ടേയെന്നായിരുന്നു പിണറായി ക്യാമ്പിന്റെ നിലപാട്. ഇതാണ് വേണ്ടെന്ന പരോക്ഷ സൂചന ജേക്കബ് തോമസ് നൽകുന്നത്. ഇതോടെ സീനിയോറിട്ടിയിലെ രണ്ടാം പേരുകാരൻ ലോക്നാഥ് ബെഹ്റ വീണ്ടും പൊലീസ് ആസ്ഥാനത്ത് മടങ്ങിയെത്തുമെന്ന സൂചനയാണ് ലഭിക്കുന്നത്.


K Rail | സിൽവർ ലൈനിനെതിരെ സി.പി.ഐ. പോഷകസംഘടന; 'ഈ അതിവേഗം ആർക്ക് വേണ്ടി?' | CPI feeder Yuvakalasahithi campaigns against the proposed K-Rail project – News18 Malayalam\nകാര്യങ്ങൾ ബുക്ക്ലെറ്റിലൂടെ വ്യക്തമാക്കിയിട്ടുണ്ടെന്നും കൂടുതൽ പ്രതികരിക്കാനില്ലന്നുമാണ് യുവകലാ സാഹിതി നേതാക്കളുടെ പ്രതികരണം\nLast Updated : January 04, 2022, 09:29 IST\nസില്‍വര് ലൈനിനെ എതിര്‍ക്കുന്ന പ്രതിപക്ഷത്തെയും യുവകലാസാഹിതി രൂക്ഷമായി വിമര്‍ശിക്കുന്നുണ്ട്. എക്‌സ്പ്രസ് വേ നടപ്പാക്കാന് നീക്കം നടത്തിയ യുഡിഎഫ് ഇപ്പോള് നിർദ്ദിഷ്‌ട സില്‍വര്‍ലൈന് പദ്ധതിക്കെതിരെ രംഗത്ത് വന്നത് രാഷ്ട്രീയ പ്രേരിതമാണെന്നും പറയുന്നുണ്ട്.\nസംസ്ഥാന സെക്രട്ടറി കാനം രാജേന്ദ്രന് നിർദ്ദിഷ്‌ട കെ-റയില് പദ്ധതിയ്ക്ക് അനുകൂല നിലപാടെടുക്കുമ്പോഴാണ് സിപിഐയുടെ സാംസ്‌കാരിക വിഭാഗം എതിര്‍പ്പ് ശക്തമാക്കുന്നത്. കാര്യങ്ങൾ ബുക്ക്ലെറ്റിലൂടെ വ്യക്തമാക്കിയിട്ടുണ്ടെന്നും കൂടുതൽ പ്രതികരിക്കാനില്ലന്നുമാണ് യുവകലാ സാഹിതി നേതാക്കളുടെ പ്രതികരണം.\nപരമാവധി പാരിസ്ഥിതിക നഷ്ടമൊഴിവാക്കിയാണ് കെ-റെയില് നടപ്പാക്കുകയെന്ന് സര്‍ക്കാര് വ്യക്തമാക്കിയിരുന്നത്. ജനവാസ മേഖലകളെ പരമാവധി ഒഴിവാക്കിയാണ് രൂപരേഖ. 11 ജില്ലകളിലൂടെ കടന്നുപോകുന്ന പദ്ധതിക്കായി ആരാധനാലയങ്ങളോ, കാവുകളോ, പാടങ്ങളോ നഷ്ടപ്പെടുത്തേണ്ടി വരില്ല.\nനെല്‍പ്പാടങ്ങളും കൃഷി സ്ഥലങ്ങളും സംരക്ഷിക്കുന്ന തരത്തില് ഈ മേഖലയിലൂടെ ആകാശ പാതയിലായിരിക്കും റെയില്‍പാത കടന്നുപോകുന്നത്. 115 കിലോമീറ്ററാണ് പാടശേഖരത്തിനുമുകളിലൂടെ പാത കടന്ന് വരുന്നത്. ഇതില് 88 കിലോമീറ്ററും ആകാശപാത സജ്ജമാക്കുമെന്നാണ് സര്‍ക്കാരിന്റെ വാദം.\nജലാശയങ്ങളും തണ്ണീര്‍ത്തടങ്ങളും സംരക്ഷിക്കുന്നതിനായി പാലങ്ങളും കല്‍വര്‍ട്ടുകളും നിര്‍മ്മിക്കും. നിർമ്മാണം നടക്കുമ്പോഴും പരിസ്ഥിതിസൗഹാർദ്ദ രീതിയാണ് നടപ്പിലാക്കുകയെന്നും മുഖ്യമന്ത്രി നിയമസഭയില് രേഖാമൂലം വ്യക്തമാക്കിയിരുന്നു.\nകെ-റെയില് പദ്ധതിയുടെ പ്രാഥമിക പാരിസ്ഥികാഘാത പഠനം നടന്നതാണെന്ന് മുഖ്യമന്ത്രി അറിയിച്ചിരുന്നു. കേരള റെയില് ഡെവലപ്പ്‌മെന്റ് കോര്‍പറേഷന് നിയോഗിച്ച തിരുവനന്തപുരം ആസ്ഥാനമായ സെന്റര് ഫോര് എന്‍വയോണ്‍മെന്റല് ആന്റ് ഡെവലപ്പമെന്റ് എന്ന സ്ഥാപനമാണ് പഠനം നടത്തിയത്. സമഗ്ര പാരിസ്ഥിതികാഘാത പഠനം നടത്താനൊരുങ്ങുകയാണ്. ഇതിന്റെ ടെണ്ടര് നടപടികള് അവസാന ഘട്ടത്തിലാണ്. ഫീല്‍ഡ് വര്‍ക്ക്, എന്‍വയോണ്‍മെന്റല് മാനേജ്‌മെന്റ് പ്ലാന്, പുനരധിവാസ പഠനം, ഇന്‍ഡീജിനസ് പീപ്പിള്‍സ് പ്ലാന് എന്നീ മേഖലകളില് പദ്ധതിക്ക് മുമ്പായി വിശദമായ പഠനം നടത്തും.\nഭൂമി ഏറ്റെടുക്കല് ആരംഭിക്കുന്നതിന് മുമ്പായി സാമൂഹികാഘാത പഠനം നടത്തും. ജനങ്ങളുടെ ആശങ്ക പരിഹരിക്കാന് പൊതു വിചാരണ നടത്താനുമാണ് ലക്ഷ്യമിട്ടിരിക്കുന്നത്. ഇതിന് പുറമേ, വിവിധ സാമൂഹിക സാംസ്‌കാരിക സംഘടനകളുമായി ചേര്‍ന്ന് സെമിനാര് അവതരിപ്പിക്കുകയും ജനങ്ങളുടെ ആശങ്ക പരിഹരിക്കുകയും ചെയ്യുമെന്ന് സര്‍ക്കാര് അവകാശപ്പെടുന്നു.\nFirst published: January 04, 2022, 09:25 IST


ലാലുവും മക്കളും മഹാകളളന്മാരാണെന്ന് നിതീഷ് വൈകിയാണത്രേ തിരിച്ചറിഞ്ഞത് ; ബിഹാറിലെ മഹാസഖ്യം കോഞ്ഞാട്ടയായെന്നും ജയശങ്കര്\nപ്രതിഷേധിച്ച നടിക്ക് പ്രതിഫലം കൊടുക്കില്ലെന്ന് പറയുന്നവരുടേത് ധാര്‍ഷ്ട്യം ; ലാലിനും ജീന്‍പോളിനുമെതിരെ വിമണ് ഇന് സിനിമ കളക്ടീവ്\nThursday 27th July 2017 2:06pm\nThursday 27th July 2017 1:59pm\nകൊച്ചി: മഹാസഖ്യത്തില്‍നിന്ന് പിന്‍മാറി മുഖ്യമന്ത്രി സ്ഥാനം രാജിവെച്ച് ബി.ജെ.പിയുമായി ചേര്‍ന്ന ബീഹാര് മുഖ്യമന്ത്രി നിതീഷ് കുമാറിന്റെ തീരുമാനത്തില് നിലപാട് വ്യക്തമാക്കി രാഷ്ട്രീയ നിരീക്ഷകന് അഡ്വ. എ. ജയശങ്കര്\nമതേതര മൂല്യങ്ങള് മുറുകെ പിടിച്ചുകൊണ്ടു തന്നെ നിതീഷ്‌കുമാര് ബിജെപി പാളയത്തിലേക്കു തിരിച്ചുപോയി. ഇതോടെ ബിഹാറിലെ മഹാസഖ്യം കോഞ്ഞാട്ടയായെന്ന് ജയശങ്കര് പറയുന്നു.\nDont Miss കോവളം കൊട്ടാരം ഭാവിയില് സ്വകാര്യ മുതലാളിയുടെ കൈയില് വരും: സര്‍ക്കാര് തീരുമാനത്തിനെതിരെ വി.എസ്\nലാലുയാദവും മക്കളും മഹാകളളന്മാരാണെന്ന് നിതീഷ് വൈകിയാണത്രേ തിരിച്ചറിഞ്ഞത്. മോഷണത്തിനു പുറമെ ഗുണ്ടായിസവും കയ്യിലുണ്ട്. ഇത്തരം ചട്ടമ്പികളുമായി കൂട്ടുകൂടരുതെന്ന് ജോര്‍ജ് ഫെര്‍ണാണ്ടസ് പണ്ടേ വിലക്കിയിട്ടുണ്ടെന്നും ജയശങ്കര് പരിഹസിക്കുന്നു.\nജന്മം കൊണ്ട് ബിഹാറിയാണെങ്കിലും നിതീഷ് മഹാ ആസാമിയാണ്. ഒന്നും കാണാതെയല്ല നോട്ടു റദ്ദാക്കിയതിനെ അനുകൂലിച്ചതും രാംനാഥ് കോവിന്ദിനെ പിന്തുണച്ചതും.\nനിതീഷിനെ വിശ്വസിച്ച് ജനതാദള് (ഉ)വില് ചേര്‍ന്ന വീരേന്ദ്രകുമാറും കൂട്ടരും ആപ്പിലായെന്നും അവരിനി പഴയ പാര്‍ട്ടി പുനരുജ്ജീവിപ്പിക്കുകയോ ദേവഗൗഡയ്ക്കു കിഴി കൊടുത്ത് മതേതര ജനതാദളിലേക്കു മടങ്ങുകയോ ചെയ്യേണ്ടിവരുമെന്നും ജയശങ്കര് ഫേസ്ബുക്ക് പോസ്റ്റില് പറയുന്നു.\nമതേതര മൂല്യങ്ങള് മുറുകെ പിടിച്ചുകൊണ്ടു തന്നെ നിതീഷ്‌കുമാര് ബിജെപി പാളയത്തിലേക്കു തിരിച്ചുപോയി. ഇതോടെ ബിഹാറിലെ മഹാസഖ്യം കോഞ്ഞാട്ടയായി.\nലാലുയാദവും മക്കളും മഹാകളളന്മാരാണെന്ന് നിതീഷ് വൈകിയാണത്രേ തിരിച്ചറിഞ്ഞത്. മോഷണത്തിനു പുറമെ ഗുണ്ടായിസവും കയ്യിലുണ്ട്. ഇത്തരം ചട്ടമ്പികളുമായി കൂട്ടുകൂടരുതെന്ന് ജോര്‍ജ് ഫെര്‍ണാണ്ടസ് പണ്ടേ വിലക്കിയിട്ടുണ്ട്.\nനിതീഷിനെ വിശ്വസിച്ച് ജനതാദള് (ഉ)വില് ചേര്‍ന്ന വീരേന്ദ്രകുമാറും കൂട്ടരും ആപ്പിലായി. അവരിനി പഴയ പാര്‍ട്ടി പുനരുജ്ജീവിപ്പിക്കുകയോ ദേവഗൗഡയ്ക്കു കിഴി കൊടുത്ത് മതേതര ജനതാദളിലേക്കു മടങ്ങുകയോ ചെയ്യേണ്ടിവരും.\nമഹാഗഡ്ബന്ധന്, എത്ര മനോഹരമായ പദം!


big boss fight | ബിഗ്‌ബോസ് വീട്ടിനുള്ളിൽ കൂട്ടയടി; പുറത്തായപ്പോൾ ചങ്ക്‌സ്... രഞ്ജിനിയും ദീപനും ഡേവിഡും കണ്ടുമുട്ടിയപ്പോൾ... - Malayalivartha.com Widgets Magazine\nബിഗ്‌ബോസ് വീട്ടിനുള്ളിൽ കൂട്ടയടി; പുറത്തായപ്പോൾ ചങ്ക്‌സ്... രഞ്ജിനിയും ദീപനും ഡേവിഡും കണ്ടുമുട്ടിയപ്പോൾ...\n13 SEPTEMBER 2018 03:47 PM IST\nജൂണ് 24 നായിരുന്നു മോഹന്‍ലാല് അവതാരകനായി എത്തിയ ബിഗ് ബോസ് മലയാളം ആരംഭിച്ചത്. സിനിമ സീരിയല് രംഗത്ത് ശ്രദ്ധിക്കപ്പെട്ട പതിനാറ് മത്സരാര്‍ത്ഥികളുമായി ആരംഭിച്ച ബിഗ് ബോസില് ഇടയ്ക്ക് വെച്ച് കാലിടറി പലരും മത്സരത്തില് നിന്നും പിന്‍വാങ്ങിയിരുന്നു. മറ്റ് ചിലരാവട്ടെ ആരോഗ്യപരമായ പ്രശ്‌നങ്ങളുമായാണ് പോയത്. മോഡലും നടനുമായ ഡേവിഡ് ജോണായിരുന്നു ആദ്യം പുറത്തേക്ക് പോയത്.\nസിനിമയില് നിന്ന് ലഭിച്ചതിനേക്കാള് കൂടുതല് പ്രശസ്തിയാണ് തനിക്ക് ബിഗ് ബോസിലൂടെ ലഭിച്ചതെന്ന് ഇദ്ദേഹം വ്യക്തമാക്കിയിരുന്നു. എയര്‍പോര്‍ട്ടിലും മറ്റും വെച്ച് ആളുകള് തിരിച്ചറിഞ്ഞതും സംസാരിക്കാനൊക്കെ വന്നതിനെക്കുറിച്ചൊക്കെ താരം പറഞ്ഞിരുന്നു. മോഹന്‍ലാല് അവതാരകനായെത്തുന്ന പരിപാടി ഇതായിരുന്നു തന്നെ ആകര്‍ഷിച്ച ഘടകമെന്നും ആ ആഗ്രഹം സാധിച്ചാണ് താന് മടങ്ങുന്നതെന്നും താരം പറഞ്ഞിരുന്നു.\nടെലിവിഷന് പ്രേക്ഷകര്‍ക്ക് സുപരിചിതരായ താരങ്ങളാണ് ദീപന് മുരളിയും രഞ്ജിനി ഹരിദാസും. ഇടയ്ക്ക് വെച്ച് കാലിടറിയാണ് ഇരുവരും പിന്‍വാങ്ങിയത്. പുറത്തുവന്നതിന് ശേഷമാണ് ഇരുവരും ബിഗ് ബോസ് പരിപാടി കണ്ടത്. സോഷ്യല് മീഡിയ ഗ്രൂപ്പുകളും ട്രോളുകളുമൊക്കെ അപ്പോഴാണ് കണ്ടതെന്നും തങ്ങള്‍ക്ക് നല്‍കിയ പിന്തുണയ്ക്ക് നന്ദിയെന്നും ഇരുവരും പറഞ്ഞിരുന്നു. സാബുമോന് ആര്‍മി ഗ്രൂപ്പിലും രഞ്ജിനിയെത്തിയിരുന്നു. നിലവിലുള്ളവരില് ശക്തരായ മത്സരാര്‍ത്ഥികളിലൊരാളാണ് സാബു. പരിപാടിയിലത്തി നേരിട്ടപടഴകിയതിന് ശേഷമാണ് അദ്ദേഹത്തെക്കുറിച്ചുള്ള പല തെറ്റിദ്ധാരണകളും മാറിയതെന്ന് രഞ്ജിനി പറഞ്ഞിരുന്നു. അടുത്ത കൂട്ടുകാരായി തുടരുന്നതിനിടയിലായിരുന്നു രഞ്ജിനി പടിയിറങ്ങിയത്.\nടെലിവിഷന് പ്രേക്ഷകര്‍ക്ക് സുപരിചിതരായ താരങ്ങളാണ് ദീപന് മുരളിയും രഞ്ജിനി ഹരിദാസും. ഇടയ്ക്ക് വെച്ച് കാലിടറിയാണ് ഇരുവരും പിന്‍വാങ്ങിയത്. പുറത്തുവന്നതിന് ശേഷമാണ് ഇരുവരും ബിഗ് ബോസ് പരിപാടി കണ്ടത്. സോഷ്യല് മീഡിയ ഗ്രൂപ്പുകളും ട്രോളുകളുമൊക്കെ അപ്പോഴാണ് കണ്ടതെന്നും തങ്ങള്‍ക്ക് നല്‍കിയ പിന്തുണയ്ക്ക് നന്ദിയെന്നും ഇരുവരും പറഞ്ഞിരുന്നു. സാബുമോന് ആര്‍മി ഗ്രൂപ്പിലും രഞ്ജിനിയെത്തിയിരുന്നു.\nനിലവിലുള്ളവരില് ശക്തരായ മത്സരാര്‍ത്ഥികളിലൊരാളാണ് സാബു. പരിപാടിയിലത്തി നേരിട്ടപടഴകിയതിന് ശേഷമാണ് അദ്ദേഹത്തെക്കുറിച്ചുള്ള പല തെറ്റിദ്ധാരണകളും മാറിയതെന്ന് രഞ്ജിനി പറഞ്ഞിരുന്നു. അടുത്ത കൂട്ടുകാരായി തുടരുന്നതിനിടയിലായിരുന്നു രഞ്ജിനി പടിയിറങ്ങിയത്.\nഅര്‍ച്ചന സുശീലന്റെ അടുത്ത സുഹൃത്താണ് ദീപന് മുരളി. പരിപാടിയിലെത്തുന്നതിന് മുന്‍പേ ഇവര് സുഹൃത്തുക്കളായിരുന്നു. അതാത് ദിവസത്തെ മത്സരത്തെക്കുറിച്ചും മറ്റ് കാര്യങ്ങളെക്കുറിച്ചുമൊക്കെ ഇരുവരും സംസാരിക്കാറുണ്ടായിരുന്നു. പൊട്ടിക്കരഞ്ഞാണ് അര്‍ച്ചന ദീപനെ യാത്രയാക്കിയത്. പുറത്തിറങ്ങിയതിന് ശേഷവും ശക്തമായ പിന്തുണയാണ് ദീപന് താരത്തിന് നല്‍കുന്നത്. അടുത്തിടെ മുട്ടന് വഴക്കുണ്ടായപ്പോള് തളരരുതെന്നും പ്രാര്‍ത്ഥനയും പിന്തുണയുമായി താനൊപ്പമുണ്ടെന്നും താരം കുറിച്ചിരുന്നു. ബിഗ് ബോസില് നിന്നും പുറത്തെത്തി നാളുകളേറെ കഴിയുന്നതിനിടയിലാണ് രഞ്ജിനിയും ദീപനും ഡേവിഡും കണ്ടുമുട്ടിയത്.\nഒടുവിൽ ചർച്ചയ്ക് ഫലം കണ്ടു..ഉപവാസത്തിനും പ്രാർത്ഥനയ്ക്കും തൽക്കാലം വിട.. (4 minutes ago)\nമഴ കനക്കുന്നു ; പെരിങ്ങല് കുത്ത് ഡാമിന്റെ നാലുഷട്ടറുകൾ തുറന്നു.. (30 minutes ago)\nഇറാന്റെ പിടിയില് 18 ഇന്ത്യാക്കാര്; മുന്നറിയിപ്പുമായി മോദിയും അമിത്ഷായും (57 minutes ago)\nകൗമാരക്കാരനായ മകന് മൊബൈല് ഫോണ് കളിക്കാന് നല്‍കി; പുറത്തായത് പിതാവിൻറെ കളികൾ; ദമ്പതികൾ വിവാഹ മോചനത്തിനായി കോടതിയിൽ (59 minutes ago)


'ഡ്രൈവര്‍ക്ക് ഉറക്കം ഉണ്ടോന്നും വിശക്കുന്നുണ്ടോന്നും കൂടി അറിയാനുള്ള യന്ത്രം പൊലീസിന്റെ കയ്യില് വേണ - Samakalika Malayalam\n'ഡ്രൈവര്‍ക്ക് ഉറക്കം ഉണ്ടോന്നും വിശക്കുന്നുണ്ടോന്നും കൂടി അറിയാനുള്ള യന്ത്രം പൊലീസിന്റെ കയ്യില് വേണം'\nBy സമകാലിക മലയാളം ഡെസ്‌ക് | Published: 07th November 2018 12:59 PM |\nLast Updated: 07th November 2018 12:59 PM | A+A A- |\nഎത്രയൊക്കെ ബോധവത്കരിച്ചാലും അലക്ഷ്യവും അലസുമായ ഡ്രൈവിങ് മൂലമുണ്ടാവുന്ന അപകടങ്ങള് ആവര്‍ത്തിക്കുകയാണ് നാട്ടില്. ഓരോ അപകടം നടക്കുമ്പോഴും ഇത്തരം ചര്‍ച്ചകള് സജീവമാവും, പിന്നെ കെട്ടടങ്ങും. അതാണ് പതിവ്. ഈ പശ്ച്ാത്തലത്തില് പ്രസക്തമാവുകയാണ് തിരക്കഥാകൃത്തും സംവിധായകനുമായ രഘുനാഥ് പലേരിയുടെ ഈ കുറിപ്പ്. ഒരു യാത്രയ്ക്കിടെ ഡ്രൈവറുമായി നടത്തിയ സംഭാഷമാണ് കുറിപ്പിലുള്ളത്.\nരഘുനാഥ് പലേരി ഫെയ്‌സ്ബുക്കിലെഴുതിയ കുറിപ്പ്:\nകഴിഞ്ഞ ദിവസം ഒരു സിനിമാ ചിത്രീകരണം നടക്കുന്നിടത്തു നിന്നും വരുകയായിരുന്നു. രാത്രിക്ക് കുറച്ചു പ്രായമായ നേരം. ചിന്നം പിന്നം മഴ. സോഡിയം വിളക്കില് നേരിയ മഴ നൂലുകള്‍ക്ക് കാഞ്ചീപുരം പട്ടിന്റെ പ്രഭ. നാലും കൂടിയ വഴിയില് ചുകന്ന വെളിച്ചിത്തില് എത്തുമ്പോഴേക്കും മഴ നേര്‍ത്തു. പട്ട് മാഞ്ഞു. യാത്രാനുവാദം കിട്ടാതെ ഏതാനും വാഹനങ്ങള് കൂടി നില്‍ക്കുന്നു. സാവകാശമാണ് ശ്രദ്ധിച്ചത്. മുന്നില് ഒരുപിടി പോലീസുകാര്. കയ്യില് മദ്യപന് ഊതാനുള്ള കുഞ്ഞു യന്ത്രം. ഞാന് വണ്ടി ഓടിക്കുന്ന ക്ഷീണിതനോട് ചോദിച്ചു.\n''ഊതീട്ട് പോവാം അല്ലേ.''\nമുന്നിലേക്ക് വന്ന യന്ത്രത്തില് ആത്മവിശ്വാസത്തോടെ ഊതി.\nപോലീസ് അടുത്ത മുഖത്തിന് നേരെ നീങ്ങി.\nവാഹനം മുന്നോട്ടെടുക്കേ ക്ഷീണിതന് പറഞ്ഞു.\n''വളരെ നല്ല കാര്യമാണ്. മദ്യപിച്ച് വാഹനം ഓടിച്ച് എത്രയാ അപകടങ്ങള്. ഞാനും ഒരിക്കല് പെട്ടിട്ടുണ്ട്.''\n''നീ കുടിച്ച് ഓടിച്ചോ..?''\n''ഞാനല്ല കുടിച്ചത്. ഓടിച്ച ആള്.''\nഅവന്റെ വാക്കുകളില് നിന്നും ഞാനാ അപകടം മനസ്സില് കണ്ടു. ഇന്നോവ വാഹനം. അഞ്ചുപേരില് അവനും. ഓടിക്കാമെന്ന് പറഞ്ഞിട്ടും അവനെ സമ്മതിച്ചില്ല. ഓടിക്കുന്നവന് കരാട്ടെ ബ്ലൂ ബെല്‍റ്റ് ആയിരുന്നു, തലയിലേക്ക് കയറിയ ലഹരി കാരണം എവിടെയോ നീല ബെല്‍റ്റ്കാരന് ലൂസായതും കരാട്ടെ അറിയാത്ത ഇന്നോവ മുന്ന് മലക്കം മറിഞ്ഞ് നിരത്തില് നിന്നും തെന്നി ഇനി വയ്യെന്ന് പറഞ്ഞ് വയലിലേക്ക് ഒതുങ്ങി കിടന്നു.\nഇന്നോവ വേഗം റിപ്പയര് ചെയ്തു കിട്ടി. കുലുങ്ങി ത്തരിച്ച് ബോധം പോയി ഒതുങ്ങിയവര് റിപ്പയര് കഴിഞ്ഞിറങ്ങാന് രണ്ടു വര്‍ഷത്തോളം എടുത്തു.\nഎന്നാലും അത്രക്കങ്ങട്ട് വൃത്തിയായില്ല.\nവിശപ്പ് കാരണം തട്ടു കടക്ക് മുന്നില് നിര്‍ത്തി ദോശ പറഞ്ഞ് അവന് ഇടം കൈ കാണിച്ചു തന്നു. ഒരു ചെറിയ വളവ്. വളവില് പതിയെ തടവി നോക്കിയപ്പോള് കൈ മുട്ടിന്നരികിലായി ഒരു ഹമ്പും.\nആശ്വാസത്തിനായി ഒന്നു കെട്ടിപ്പിടിച്ചു.\nഓര്‍മ്മകള് വേദനിപ്പിക്കുമ്പോള് അതല്ലാതെ വേറെ ഫസ്റ്റ് എയ്ഡ് ഒന്നും ഇല്ലല്ലൊ.\nവീണ്ടും ദോശക്ക് പാത്രം നീട്ടുമ്പോള് അവന് ഒന്നു കൂടി പറഞ്ഞു.\n''മദ്യം മാത്രം അല്ല സാറേ. ഉറക്കവും വിശപ്പും പ്രശ്‌നമാണ്. െ്രെഡവര്‍ക്ക് ഉറക്കം ഉണ്ടോന്നും വിശക്കുന്നുണ്ടോന്നും കൂടി അറിയാനുള്ള യന്ത്രം പൊലീസിന്റെ കയ്യില് വേണം. ഊതിയാല് അതും കൂടി യന്ത്രം വിളിച്ചു പറയണം. ഉറക്കം ഉണ്ടെങ്കില് അന്നേരം തന്നെ പിടിച്ചിറക്കി ഉറങ്ങാന് പറയണം. വിശപ്പുണ്ടെന്ന് യന്ത്രം പറഞ്ഞാല്, പൈസ ഇല്ലെങ്കില്, രണ്ട് പറയോട്ടയെങ്കിലും ജീപ്പീന്ന് എടുത്തു കൊടുക്കണം.''\nഅത് തികച്ചും സത്യസന്ധമായൊരു അപേക്ഷയാണെന്ന് എനിക്കും തോന്നി.\nഅപകടങ്ങള് രഘുനാഥ് പലേരി ഡ്രൈവിങ്


വയറു നിറച്ച് ഊട്ടിയ...ജീവിതം പറഞ്ഞ് കണ്ണ് നിറച്ച പ്രിയപ്പെട്ട ചാച്ചൻ...\n21 Dec 2018 4:11 PM GMT\nഷൈന് രാവിലെ എത്തിയാലും വഴിക്കാണണ കാക്കയോടും പൂച്ചയോടുമൊക്കെ പുരാണോം പറഞ്ഞ് വീട്ടിലെത്തുമ്പോള്. വൈകിട്ടാവും. അവനുവേണ്ടി ഒണ്ടാക്കിവച്ചതെല്ലാം ഇവിടത്തന്നെയിരിക്കും - അമ്മച്ചീടെ പരാതിയാണ്. ഇതിപ്പം ഷൈന് (മകന് ലാസര് ഷൈന്) വന്നപോല തന്നാ ഞങ്ങക്ക്.\nവയറു നിറച്ചൂട്ടിയ, കണ്ണുനിറച്ച ജീവിതം പറഞ്ഞു തന്ന പ്രിയപ്പെട്ട ചാച്ചന്, ഒപ്പം അമ്മച്ചിയും. മാധ്യമപ്രവര്‍ത്തന ജീവിതത്തില് ഇതുപോലൊരുടെയും അഭിമുഖം എടുത്തിട്ടില്ല. വയലാറില് നിന്നും ഒളവയ്പ്പിലേക്ക് ദൂരം അധികമില്ല. എന്നിട്ടും രാവിലെ മുതല് ചാച്ചന് വിളിച്ചുകൊണ്ടിരുന്നു. എവിടെത്തി എന്നന്വേഷണവുമായി. പറഞ്ഞതിലും കുറച്ച് വൈകിയാണ് എത്താനായത്. ഏതാണ്ട് അരമണിക്കൂറിലേറെയായി ബസ് സ്റ്റോപ്പില് എന്നെയും കാത്തിരിപ്പുണ്ടായിരുന്നു ചാച്ചന്. മക്കള് വരാന് വൈകുമ്പോള് അച്ഛന്മാര് കാത്തിരിക്കില്ലേ അതുപോലെ. താമസച്ചതിനു ക്ഷമ ചോദിച്ചപ്പോള് മറുപടി, എന്റെ മക്കളെല്ലാം ഇങ്ങനെ തന്നാണല്ലോ എന്നൊരു ചിരിയായിരുന്നു. ഷൈന് ചേട്ടനെ കുറിച്ചുള്ളതാണത്. പക്ഷേ, ആ ഒറ്റ വാചകത്തില് ചാച്ചന്റെ സ്‌നേഹം മനസിലായി. എന്റെ മക്കള്. ചാച്ചന് എല്ലാവരും മക്കളായിരുന്നു. അമ്മച്ചിക്കും. അഭിമുഖമൊക്കെ പിന്നെയാകം, ആദ്യം എന്തേലും തിന്ന് ("ഞങ്ങള് ചേര്‍ത്തലക്കാര് ഭക്ഷണം കഴിക്കൂ, എന്നതിന് പറയുന്നതങ്ങനെയാണ്") എന്നു പറഞ്ഞ് നിരത്ത് വച്ചത് എന്തൊക്കെയായിരുന്നു. ഷൈന് വരണന്ന് പറയുമ്പോഴും ഞാന് കുറെ ഉണ്ടാക്കി വയ്ക്കും.\nരണ്ടു പേരും അപ്പുറവും ഇപ്പുറവും നിന്ന് കൊണ്ടവച്ചതെല്ലാം കഴിപ്പിക്കുകയായിരുന്നു, ചാച്ചനും ഒപ്പമിരുന്ന് കഴിച്ചു. പിന്നെയാണ് അഭിമുഖം. ചാച്ചന്റെ കഥ. ഞാനത് മുഴുവന് കേട്ടത് കട്ടിലില് കിടന്നാണ്. ചാച്ചന് എന്റെ കാല് ചോട്ടിലിരുന്നാണ് സംസാരിക്കുന്നത്. ഇടയ്ക്കിടയ്ക്ക് അമ്മച്ചി വന്നു ചോദിക്കും, എന്നേലും വേണോ. ചായയോ എന്നേലും. ഉച്ചയായപ്പോള് ചാച്ചന് തന്നെ സംസാരം നിര്‍ത്തി. ഇനി കഴിച്ചിട്ട്. വയറ് നിറഞ്ഞാണിരുന്നതെങ്കിലും ഊണും രണ്ട് വട്ടം ചോറു വാങ്ങിപ്പിച്ച് കഴിപ്പിച്ചിട്ടാണ് ചാച്ചന് എഴുന്നേല്‍ക്കാന് അനുവദിച്ചത്. അതിനുശേഷം വീണ്ടും ചാച്ചന്റെ ജീവിത കഥ. ഇത്രയും പറയാന് ഒരാള്‍ക്ക് അത്രമേല് അനുഭവമുണ്ടോ എന്നു ചോദിച്ചാല്, ചാച്ചനുണ്ട്. ചാച്ചനുണ്ടായിരുന്നു അത്രയേറെ ജീവിതാനുഭവങ്ങള്. അത് ചാച്ചന്റെ മാത്രമല്ല, ഒരു നാടിന്റെ നാട്ടുകാരുടെ, വീട്ടുകാരുടെ, രാഷ്ടീയത്തിന്റെ, നാടകത്തിന്റെ, പുസ്തകങ്ങളുടെ.\nവൈകിട്ടായപ്പോള് വീണ്ടും ചായയും പലഹാരവും. മനുഷ്യര് ഇങ്ങനെയും മറ്റുള്ളവരെ സ്‌നേഹിക്കുമോ? ഏതാണ്ട് രാവിലെ 10 മണിക്ക് എത്തിയതാണ് ആ വീട്ടില് ഇറങ്ങുമ്പോള് വൈകിട്ട് ആറ് കഴിഞ്ഞു. ആ സമയമത്രയും ഞാന് ഒരു മാധ്യമ പ്രവര്‍ത്തകനായിരുന്നില്ല. ആ വീട്ടിലെ ഒരാള്. ചാച്ചന്റെയും അമ്മച്ചിയുടെയും മകന്. പോകാന് നേരം പറഞ്ഞത്, ചാച്ചാ. എത്രയും വേഗം തന്നെ ഞാനിത് എഴുതി പ്രസിദ്ധീകരിക്കാമെന്നായിരുന്നു. അപ്പോഴുള്ള മറുപടി എന്തായിരുന്നെന്നോ- എന്നെ കുറിച്ച് എഴുതിയില്ലേല്ലും കുഴപ്പമില്ല. കഴിഞ്ഞ കാലമൊക്കെ വീണ്ടുമൊന്നോര്‍ക്കാന് കഴിഞ്ഞല്ലോ എന്നായിരുന്നു. പിന്നെയൊരു സങ്കടവും; ലിവറ് കറി വച്ച് തരാണോന്ന് കരുതിയതാ. നടന്നില്ല. ഇനി വരുമ്പം തീര്‍ച്ചയായും വച്ച് തരാം.\nപോകാന് നേരവും കൂടെ വന്നു. വേണ്ടായെന്നു നിര്‍ബന്ധിച്ചിട്ടും ചാച്ചന് മുന്നേ നടന്നു. ഞാന് പിറകെയും. ഒരു ഓട്ടോ ഡ്രൈവരെ വീട്ടില് ചെന്നു വിളിച്ചു. പൂച്ചാക്കല് ബസ് സ്റ്റോപ്പില് കൊണ്ടു വിടണം, കാശ് വാങ്ങരുത്, ഞാന് തരും. ചാച്ചന് നിര്‍ബന്ധം പറഞ്ഞു. ഞാന് വണ്ടിയില് കയറുമ്പോള് അടുത്ത് വന്നൊരു ചോദ്യം; കാശ് കൈയില് ഉണ്ടോ? ഉണ്ട്, ആവശ്യത്തിന് ഉണ്ട്; ഞാന് പറഞ്ഞു. എന്നാലും ഇത് വച്ചോ എന്ന് പറഞ്ഞ് പോക്കറ്റില് നിന്നും അമ്പത് രൂപയെടുത്ത് നീട്ടി. അവന് വന്നു പോകുമ്പോഴും ഞാന് കൊടുക്കാറുണ്ട്. വച്ചോ. ഞാന് വീണ്ടും നിര്‍ബന്ധിക്കുകയാണ്. എനിക്കത് വാങ്ങാതിരിക്കാന് കഴിഞ്ഞില്ല. അത്രമേല് സന്തോഷത്തോടെ, നനഞ്ഞ കണ്ണുകളോടെ ഞാനത് വാങ്ങി. അത് വെറും പണം അല്ലായിരുന്നു, ആ മനസ് ആയിരുന്നു, അത് സ്വീകരിക്കാതെ പോവുകതെങ്ങനെ. ചാച്ചന്റെ മകനല്ലേ ഞാനും. അല്ലേ ചാച്ചാ.\nചാച്ചന് പറഞ്ഞ ചാച്ചന്റെ ജീവിതം മുഴുവന് എഴുതിയിട്ടില്ല. എന്നാലും ഇത് വായിക്കണമെന്നു തോന്നുന്നവര്‍ക്ക് വായിക്കാം; ആരായിരുന്നു കെഎല് ആന്റണിയെന്ന് കുറച്ചെങ്കിലും മനസിലാകും...\nകെഎല് ആന്റണിയുമായി ലേഖകന് നടത്തിയ അഭിമുഖം വായിക്കാം:\nactor ammachi chachan death kl antony Maheshinte Prathikaram memoir


വന്ദേഭാരത് മിഷന്; 180 പ്രവാസികളുമായി കണ്ണൂരില് ആദ്യവിമാനം ഇന്നിറങ്ങും - BIGNEWSLIVE | Latest Malayalam News\nകണ്ണൂര്: 180 പ്രവാസികളുമായി കണ്ണൂരില് ഇന്ന് ആദ്യവിമാനം ഇറങ്ങും. ദുബായിയില് നിന്നും വരുന്ന വിമാനത്തില് അഞ്ച് ജില്ലകളില് നിന്നുള്ളവരുണ്ട്. യാത്രക്കാരുടെ പരിശോധന അടക്കം എല്ലാ ഒരുക്കങ്ങളും പൂര്‍ത്തിയായതായി ജില്ലാ ഭരണകൂടം അറിയിച്ചു.\nവൈകീട്ട് 7.10നാണ് ദുബായിയില് നിന്നുള്ള എയര് ഇന്ത്യ എക്‌സ്പ്രസിന്റെ ബോയിങ്ങ് 737 വിമാനം കണ്ണൂരിലിറങ്ങുക. വിമാനത്തിലെ 180 യാത്രക്കാരില് 109 പേരും കണ്ണൂര് സ്വദേശികളാണ്. 47 പേര് കാസര്‍കോട് ജില്ലയില് നിന്നുള്ളവരാണ്. സാമൂഹിക അകലം പാലിച്ച് 20 പേര് വീതമുള്ള സംഘമായാണ് വിമാനത്തില് നിന്നും യാത്രക്കാരെ ഇറക്കുക. തുടര്‍ന്ന് ഇവര്‍ക്ക് റാപ്പിഡ് ടെസ്റ്റ് നടത്തും. ഇതിനായി വിമാനത്താവളത്തില് അഞ്ച് മെഡിക്കല് ഡെസ്‌ക്കുകള് സജ്ജമാക്കിയിട്ടുണ്ട്.\nരോഗലക്ഷണങ്ങള് ഉള്ളവരെ പ്രത്യേക വഴിയിലൂടെ ആംബുലന്‍സില് ആശുപത്രികളിലേക്ക് മാറ്റും. വിവരശേഖരണത്തിനും ക്വാറന്റീന് നിര്‍ദ്ദേശങ്ങള് നല്‍കുന്നതിനുമായി പത്ത് ഹെല്‍പ്പ് ഡെസ്‌ക്കുകളാണ് ഇവിടെ സജ്ജമാക്കിയിരിക്കുന്നത്. യാത്രക്കാരുടെ ബാഗേജുകളും ഹാന്‍ഡ് ബാഗുകളും പൂര്‍ണമായും അണുവിമുക്തമാക്കും. യാത്രക്കാരെ കൊണ്ടുപോവുന്നതിനായി കെഎസ്ആര്‍ടിസി ബസ് ഒരുക്കിയിട്ടുണ്ട്.\nവീടുകളില് നീരിക്ഷണത്തില് കഴിയേണ്ട ഗര്‍ഭിണികള്, പ്രായമായവര്, കുട്ടികള് എന്നിവര്‍ക്ക് പോകാന് പെയ്ഡ് ടാക്‌സി സൗകര്യവും അധികൃതര് വിമാനത്താവളത്തില് ഒരുക്കിയിട്ടുണ്ട്.\nTags: air indiaKannur airportmission vande bharat


സ്കൂളുകളില് പഠിപ്പിക്കാത്ത ലിംഗനീതി സമൂഹത്തോട് ആവശ്യപ്പെടരുത്\n26 Jun 2016 7:16 PM GMT\nബ്രിട്ടനിലെ സ്‌കൂളുകളില് ഇനി മുതല് ആണ്‍കുട്ടികള്‍ക്ക് പാവാടയും പെണ്‍കുട്ടികള്‍ക്ക് പാന്റും ധരിക്കാം. ഇതെന്തോന്ന് പരിപാടിയെന്ന് പറഞ്ഞ് ചിരിക്കും നമ്മളെല്ലാവരും. പറയുന്നവരും കേള്‍ക്കുന്നവരും ചിരിച്ചുകൊണ്ടല്ലാതെ ഇക്കാര്യം പങ്കുവയ്ക്കുമോ എന്നും സംശയമാണ്. നമ്മുടെ സ്‌കൂളുകളിലാണ് ഇങ്ങനെയൊരു നിര്‍ദേശം നടപ്പിലാക്കാന് ശ്രമിക്കുന്നതെങ്കിലോ? കുട്ടികള്‍ക്ക് പ്രതിരോധകുത്തിവയ്പ്പുകള് എടുക്കണം എന്ന് പറഞ്ഞപ്പോള്‍പ്പോലും കോലാഹലം ഉണ്ടാക്കിയ നമുക്ക് ഇങ്ങനെയൊരു കാര്യം ആലോചിക്കാന് പറ്റുമോ?\nമറ്റ് രാജ്യങ്ങളിലെ സ്‌കൂളുകള് ഇത്രയേറെ മുന്നോട്ട് പോയപ്പോള് നമ്മുടെ സ്‌കൂളുകള് എവിടെയെത്തി നില്‍ക്കുന്നു എന്നൊന്ന് ആലോചിക്കുന്നത് അധികപ്പറ്റാവില്ലല്ലോ.\nസ്‌കൂളുകളെപ്പറ്റി പറയുമ്പോള് അള്‍ത്തൂസറിനെപ്പറ്റി പറയുന്നത് എന്തിനെന്ന് ചോദിക്കുന്ന ആളുകളുണ്ടാകാം. രാഷ്ട്രം എങ്ങനെ സോഷ്യല് ഇന്‍സ്റ്റിറ്റ്യൂഷനുകളായ കുടുംബം, സ്‌കൂള്, മതം, രാഷ്ട്രീയം, ആശയവിനിമയ ഉപാധികള്, സംസ്‌കാരം എന്നിവയിലൂടെ ജനങ്ങളില് തങ്ങളുടെ ആശയങ്ങള് ഊട്ടിയുറപ്പിക്കുന്നു എന്ന് ലൂയി അള്‍ത്തൂസര് പറഞ്ഞു വയ്ക്കുന്നുണ്ട്. ഐഡിയോളജി എങ്ങനെ കൃത്യമായി ജനങ്ങളില് ഇടപെടുന്നു എന്നും സാമൂഹികമായ നിയമങ്ങള്, അലിഖിതമായ നിയമങ്ങള്, ചട്ടങ്ങള്, നടപ്പ് ശീലങ്ങള്, രീതികള്, കീഴ്വഴക്കങ്ങള്, ചടങ്ങുകള്, വിശ്വാസങ്ങള് എന്നിവയിലൂടെ കൃത്യമായി സമൂഹത്തിന്റെ വിവിധ തട്ടുകളില് ഇപ്പറഞ്ഞ ഇന്‍സ്റ്റിറ്റ്യൂഷനുകള് ഇടപെടുന്നുണ്ട്. ബാക്കിയെല്ലാം വിട്ടുകളഞ്ഞ് നമുക്ക് നമ്മുടെ വിദ്യാലയങ്ങളെ മാത്രമെടുക്കാം.\nഒന്നാം ക്ലാസ്സില് പഠനം ആരംഭിച്ചിരുന്ന ശീലങ്ങളില് നിന്ന് പ്രീ-സ്‌കൂളുകളിലേക്കും അതിന് ശേഷം പ്ലേ സ്‌കൂളുകളിലേക്കും ഇറങ്ങിവന്ന വിദ്യാഭ്യാസ സംസ്‌കാരമാണ് നമ്മുടേത്. ആണ്, പെണ്ണ്, ഭിന്നലിംഗം (ഭാഷ പരാജയപ്പെടുന്ന അവസ്ഥകള് ചിലപ്പോള് ഉണ്ടാകാം. അതിലൊന്നാണ് ഇത്. ഇനിയും നമ്മള് കൃത്യമായ വാക്ക് കണ്ടെത്തേണ്ടിയിരിക്കുന്നു) എന്നിങ്ങനെ സാമൂഹികമായ ലിംഗകല്‍പ്പനകള് ഒന്നുമറിയാതെ സ്‌കൂളുകളില് പോകേണ്ടി വരുന്ന കുട്ടികളെ ആണ്-പെണ് എന്നിങ്ങനെ കള്ളി തിരിച്ച് ഇരുത്തിയും ലിംഗ വ്യത്യാസത്തിന്റെ പരിമിതികളും കുറവുകളും കൂടുതലുകളും പറഞ്ഞു കൊടുത്തും നമ്മള് ചില വാര്‍പ്പുകളിലേക്ക് അവരെ തള്ളിയിടുകയാണ്.\nഅംഗന്‍വാടികളില് പോയി തല്ലുകൂടിയും കളിച്ചും ഉച്ചഭക്ഷണത്തിന് ശേഷം ഒരുമിച്ച് ഉറങ്ങിയും വളര്‍ന്നു വന്ന തലമുറയില്‍പ്പെട്ട ആളാണ് ഞാന്. ഉറക്കം കഴിഞ്ഞ് എഴുന്നേറ്റാല് മൂത്രമൊഴിക്കുമ്പോള് പെണ്‍കുട്ടികള് കുത്തിയിരുന്നേ മൂത്രമൊഴിക്കാന് പാടുള്ളൂ എന്ന കര്‍ശന നിര്‍ദേശവുമായി കാവല് നിന്നിരുന്ന ആയമാരെ ഓര്‍മ്മയുണ്ട് ഇപ്പോഴും. അന്നൊക്കെ മൂത്രമൊഴിക്കുമ്പോള് മാത്രം വെളിവാക്കപ്പെട്ടിരുന്ന ലിംഗം എന്ന അവസ്ഥ ഇപ്പോള് കുഞ്ഞുങ്ങളെ ഒരുമിച്ച് കിടത്താത്ത അവസ്ഥയിലേക്കും എത്തിച്ചേര്‍ന്നിട്ടുണ്ട് എന്ന് കേള്‍ക്കുമ്പോള് ഭയമാണ് തോന്നുന്നത്. ആ കുഞ്ഞു വയസ്സിലാണ് ആണിനെയും പെണ്ണിനേയും വേര്‍തിരിക്കുന്നത് അവര് മൂത്രമൊഴിക്കുന്ന ലിംഗം നോക്കിയാണെന്ന് ആദ്യമായി മനസ്സിലാക്കുന്നത്. ഇന്നത്തെ നമ്മുടെ കുഞ്ഞുങ്ങള്‍ക്ക് അതിനുള്ള അവസരം പോലും നമ്മള് നല്‍കാറില്ല. അതില് അഭിമാനിക്കുന്ന നമുക്ക് സത്യത്തില് അഭിമാനിക്കാന് വകയുണ്ടോ?\nഒന്നാം ക്ലാസ് മുതല് നമ്മള് ഊട്ടിയുറപ്പിക്കുന്ന ലിംഗപരമായ ചിന്തകള് അനവധിയുണ്ട്. ഇന്നും പേരെഴുതുന്ന രജിസ്റ്ററില് ആദ്യം ആണ്‍കുട്ടികളുടെ പേരും പിന്നെ പെണ്‍കുട്ടികളുടെ പേരും എഴുതുന്ന ശീലം തന്നെയാണ് പല സ്‌കൂളുകളിലും. ഒരുമിച്ചിരുന്നാല് കണ്ണ് തുറിക്കുന്ന ടീച്ചര്‍മാര് നമുക്കിന്നും സ്‌കൂളുകളില് ഉണ്ട്. ഒരു ചെറിയ കാറ്റ് വീശിയാല്, ഒന്ന് വേഗത്തില് ഓടിയാല്, ഒരല്പം ഉയരത്തിലേക്ക് കാലെടുത്ത് വച്ചാല് പൊങ്ങിപ്പോകുന്ന പാവാടകളുടെ 'സ്വാതന്ത്ര്യത്തിലേക്ക്' നമ്മുടെ പെണ്‍കുട്ടികളെ പറഞ്ഞയയ്ക്കാന് നമ്മള്‍ക്കുള്ള മനോഭാവം തന്നെയാണ് ശരീരത്തെക്കുറിച്ചുള്ള ആകുലതകളിലേക്ക് അവരെ തള്ളിവിടാന് നമ്മളെയൊക്കെ പ്രേരിപ്പിക്കുന്നതും. എത്ര കുഞ്ഞുങ്ങള്‍ക്കുണ്ട് നമ്മുടെ സ്‌കൂളുകളില് പാന്റ്‌സ് ധരിക്കാനുള്ള അനുമതി? ഹയര്‍സെക്കന്‍ഡറി തലത്തില് പഠിക്കുന്ന കുട്ടികളോട് പോലും പാവടയിട്ടേ സ്‌കൂളുകളില് വരാന് പാടുള്ളൂ എന്ന് നിഷ്‌കര്‍ഷിക്കുന്ന മാനേജ്‌മെന്റ് ഉള്ള സ്‌കൂളുകളെപ്പറ്റി കേട്ടിട്ടുണ്ട്.\nവസ്ത്രങ്ങളുടെ അഴിക്കുള്ളില്‍പ്പെടുത്തി അവരുടെ സ്വാതന്ത്ര്യത്തിനും അവകാശത്തിനും പോലും നമ്മള് വിലങ്ങുതടികളാകുന്നു. ഇഷ്ടപ്പെട്ട വസ്ത്രങ്ങള് ധരിക്കാനുള്ള അവകാശം ഇനിയെങ്കിലും നമ്മുടെ കുഞ്ഞുങ്ങള്‍ക്ക് ലഭിക്കുന്ന കാലം വരുമോ? സംശയമാണ്...\nവിദ്യാഭ്യാസം ആരംഭിക്കുന്നത് മുതല് ആരംഭിക്കുന്ന ഇത്തരം ലിംഗ അസമത്വങ്ങള് തന്നെയാണ് ക്ഷയിച്ചു തീരുന്ന തിരിച്ചറിവുകളുടെ പ്രധാന കാരണം.\nയു.പി സ്‌കൂളില് പഠിക്കുന്ന കാലത്ത് ഒരു സുരേന്ദ്രന് മാഷ് ഉണ്ടായിരുന്നു. തുല്യ നീതി എന്നത് സ്ത്രീയെ സംബന്ധിച്ചിടത്തോളം വെറും തമാശയാണെന്ന ഭാവമായിരുന്നു അന്നേ സാറിനെന്നു പിന്നീട് ഇതിനെപ്പറ്റിയൊക്കെ ചില്ലറ ബോധം ഉണ്ടായ കാലത്ത് ആലോചിച്ചപ്പോള് മനസ്സിലായ കാര്യമാണ്. തുല്യ നീതി ഇല്ലെന്ന് മാത്രമല്ല തുല്യ ശിക്ഷയും അന്ന് ഇല്ലായിരുന്നു. ഞങ്ങള് ആണ്‍കുട്ടികളെ കയ്യില് അടിച്ചിരുന്ന സുരേന്ദ്രന് മാഷ് പെണ്‍കുട്ടികളെ പാവാട പൊക്കി തുടയിലാണ് അടിച്ചിരുന്നത്. അങ്ങനെ എന്റെ ക്ലാസില് പഠിച്ച ഒട്ടുമിക്ക പെണ്‍കുട്ടികളുടെയും തുടകള് ഞങ്ങള് ആണ്‍കുട്ടികളുടെ മുന്‍പില് അനാവൃതമായിട്ടുണ്ട്. (കണ്ടല്ലോ എന്ന് ആലോചിച്ച് നിര്‍വൃതി കൊള്ളാനുള്ള മാനസികാവസ്ഥയിലേക്ക് അന്ന് ശരീരം എത്തിയിട്ടില്ല). പക്ഷേ ശാരീരികമായി അങ്ങനെ ആയില്ലെങ്കിലും സിനിമ കഥകളും നാട്ടിലെ പ്രമാണിമാരുടെ വാക്കുകളിലൂടെയും സെക്‌സ് മനസ്സില് പതിഞ്ഞിരുന്നു. അതുകൊണ്ട് പെണ്ണിന്റെ ശരീരം ഇങ്ങനെ കാണുമ്പോള് അത് പറഞ്ഞ് കളിയാക്കി സംതൃപ്തി അണയാനുള്ള ശ്രമം അന്നുണ്ടായിരുന്നു. അന്ന് പക്ഷേ ആലോചിച്ചിരുന്നു പെണ്‍കുട്ടികളുടെ പാവാട സാറിന് പൊക്കാമെങ്കില് എന്തുകൊണ്ട് ആണ്‍കുട്ടികളുടെ പാന്റ് അഴിച്ച് അടിക്കാന് പറ്റില്ല എന്ന്. അന്ന് അതിന്റെ സാധ്യത മാത്രമേ ആലോചിച്ചിരുന്നുള്ളൂ.\nനമ്മുടെ അധ്യാപകര് കുട്ടികളെ ശകാരിക്കുമ്പോള്‍പ്പോലും ലിംഗ പരമായ വ്യതിയാനവും അതിന്റെ അലിഖിതമായ നിയമങ്ങളും പാലിക്കാന് ശ്രമിച്ചിരുന്നു എന്ന് ആലോചിക്കുമ്പോള് അതിശയം തോന്നുന്നു. ഈ രീതികള് ഇനിയെങ്കിലും മാറിയെ പറ്റൂ. ജിഷയും സൗമ്യയും ഉണ്ടാകുന്നതിന് സാമൂഹികമായ കാരണങ്ങള് വേറെയും ഉണ്ടാകാം. പക്ഷേ പെണ്ണിനെ രണ്ടാമത് പരിഗണിക്കേണ്ട വിഭാഗമായും മാറ്റിത്തീര്‍ക്കുന്നതിലും സെക്‌സ് ഒബ്ജക്റ്റ് ആയി കാണുന്നതിലും നമ്മുടെ വിദ്യാലയങ്ങള് കൂടി കാരണമായിത്തീരുന്നുണ്ട്. പാവാട പൊക്കി അടി വാങ്ങേണ്ടി വന്നവള് പിന്നീട് ജീവിതത്തിലും ഒന്നും മിണ്ടാതെ അടികള് വാങ്ങി കൂട്ടേണ്ടി വരുന്നതിനും നമ്മുടെ വിദ്യാലയങ്ങള് കൂടിയാണ് ഉത്തരവാദികള്.\nപ്രൈമറി വിദ്യാഭ്യാസ കാലം കഴിയുമ്പോള് ശാരീരികമായ മാറ്റങ്ങള് കുട്ടികളില് ഉണ്ടാകുന്ന പ്രായമാണ്. അപ്പോള് ആണ്‍കുട്ടികള്‍ക്കും പെണ്‍കുട്ടികള്‍ക്കും കൃത്യമായ കൌണ്‍സിലിംഗ് നമ്മുടെ വിദ്യാലങ്ങള് വഴി എത്തുന്നുണ്ട്. പക്ഷേ ഭിന്നലിംഗത്തില്‍പ്പെട്ട കുട്ടികളെയും അവരുടെ മാനസിക, ശാരീരിക അവസ്ഥകളെയും അഭിമുഖീകരിക്കാനും നിര്‍ദേശങ്ങള് നല്‍കാനും ഇനിയും നമ്മുടെ അധ്യാപകര് പോലും പ്രാപ്തരായിട്ടില്ല.\n'നീയൊരു ആണ്‍കുട്ടിയല്ലേ. ആണ്‍കുട്ടികളെപ്പോലെ പെരുമാറ് ചെക്കാ നീ', എന്നും 'അയ്യേ നീയെന്താ ഇങ്ങനെ പെണ്ണുങ്ങളെപ്പോലെ പെരുമാറുന്നേ' തുടങ്ങിയ ഡയലോഗുകള് ഇന്നും നമ്മുടെ ക്ലാസ് മുറികളില് അധ്യാപകര് പറയാറുണ്ട്. ഇങ്ങനെയുള്ള അധ്യാപകര് എങ്ങനെ ഭിന്നലിംഗക്കാരുടെ ഐഡന്റിറ്റി ക്രൈസിസിനെ അഭിസംബോധന ചെയ്യും?\nഅതേ, നമ്മളിനിയും വളരേണ്ടിയിരിക്കുന്നു. പൂട്ടിയ സ്‌കൂളുകള് തുറന്നാല് മാത്രം പോര തുറന്നിരിക്കുന്ന സ്‌കൂളുകള് ഇത്തരം സ്വതന്ത്ര ചിന്തകളിലേക്ക് ഒന്നുകൂടി വാതിലുകളും ജനലുകളും തുറന്നിടണം. നമുക്കെങ്കിലും പറയാന് സാധിക്കണം നമ്മുടെ കുഞ്ഞുങ്ങള് വളരുന്നത് മനുഷ്യരായിട്ടാണ്; ആണും പെണ്ണും ഭിന്നലിംഗവും ആയിട്ടല്ല എന്ന്.\nനമ്മുടെ സ്‌കൂളുകള് ഇങ്ങനെ കൊട്ടിയടക്കപ്പെട്ട ആശയങ്ങളുടെ തടവറകള് ആകാതിരിക്കട്ടെ. അതാണ് ഭാവി തലമുറയ്ക്കായി നമുക്ക് മുതല്‍ക്കൂട്ടാന് പറ്റുന്ന സുപ്രധാന കാര്യം.\n(Azhimukham believes in promoting diverse views and opinions on all issues. They need not always conform to our editorial positio\neducation gender GenderEquality school


ടെന്നസി: നാഷ്‌വില്ലിലുള്ള ജുവനൈല് ഡിറ്റന്‍ഷന് സെന്‍ററില് നിന്ന് രക്ഷപ്പെട്ട നാല് കൗമാരക്കാരില് രണ്ടു പേര് കൊലപാതകക്കുറ്റത്തിന് അറസ്റ്റിലായവരാണെന്ന് പോലീസ്.\nശനിയാഴ്ച രാത്രിയാണ് നാഷ്‌വില്ലിലെ ഡേവിഡ്സണ് കൗണ്ടി ഡിറ്റന്‍ഷന് സെന്‍ററില് നിന്ന് നാലു പേരും രക്ഷപ്പെട്ടത്. ഇവരെ കണ്ടെത്താന് മെട്രോ നാഷ്‌വില് പോലീസ് ലുക്കൗട്ട് നോട്ടീസ് പുറപ്പെടുവിച്ചിട്ടുണ്ട്. നാലുപേരെയും അപകടകാരികളായി കണക്കാക്കുന്നുവെന്നും, രക്ഷപ്പെട്ടവരെ കണ്ടാല് ഉടന് തന്നെ പ്രാദേശിക അധികാരികളെ വിവരമറിയിക്കണമെന്നും പോലീസ് പറഞ്ഞു.\nജയിലിനകത്ത് ഇവരെ നിരീക്ഷിക്കുന്ന ഉദ്യോഗസ്ഥന്റെ കണ്ണുവെട്ടിച്ചാണ് രക്ഷപ്പെട്ടതെന്ന് ജയില് വക്താവ് മാധ്യമങ്ങളോടു പറഞ്ഞു. ഇവര് രക്ഷപ്പെട്ട വിവരം പോലീസിനെ അറിയിച്ചപ്പോള് 35 മിനിറ്റെങ്കിലും കഴിഞ്ഞതായി തോന്നുന്നുവെന്നും അദ്ദേഹം പറഞ്ഞു.\n24 കാരനായ നാഷ്‌വില്ലിലെ സംഗീതജ്ഞന് കെയ്ല് യോര്‍ലെറ്റിനെ കൊലപ്പെടുത്തിയ കേസിലാണ് നാലു പേരും അറസ്റ്റിലായത്.\nഫെബ്രുവരി7ന് ഇവര് ഒരു മോഷ്ടിച്ച വാഹനവുമായി പോകുമ്പോഴാണ് നാഷ്‌വില് ടോര്‍ബെറ്റ് സ്ട്രീറ്റിലെ 3200 ബ്ലോക്കില് യോര്‍ലെറ്റ് വീടിന് പുറത്ത് നില്‍ക്കുന്നത് കണ്ടത്. വാഹനം നിര്‍ത്തി യോര്‍ലെറ്റിനെ ആക്രമിക്കുകയും വാലറ്റ് പിടിച്ചു വാങ്ങുകയും ചെയ്തു. പിന്നീട് കാറിന്റെ താക്കോല് ആവശ്യപ്പെട്ടപ്പോള് കൊടുക്കാതിരുന്നതിരുന്നതാണ് കൊലപാതകത്തിലേക്ക് നയിച്ചതെന്ന് സ്റ്റേറ്റ് ഡിസ്ട്രിക്റ്റ് അറ്റോര്‍ണി സമര്‍പ്പിച്ച ആരോപണത്തില് പറയുന്നു. പടിഞ്ഞാറന് നാഷ്‌വില്ലിലെ ഷാര്‍ലറ്റ് പൈക്ക് വാള്‍മാര്‍ട്ടില് വെച്ചാണ് ഇവരെ പിന്നീട് അറസ്റ്റു ചെയ്തത്. മോഷ്ടിച്ച രണ്ട് പിസ്റ്റളുകളും ഇവരില് നിന്ന് കണ്ടെടുത്തു. ഡെകോറിയസ് റൈറ്റ് (16) ആണ് യോര്‍ലെറ്റിനെ വെടിവെച്ചതെന്ന് കുറ്റപത്രത്തില് പറയുന്നു.\nബ്രാന്‍ഡന് കാരൂതേഴ്സ് സൗത്ത് നാഷ്‌വില്ലില് 2018 ആഗസ്റ്റില് നടന്ന ഒരു സായുധ കവര്‍ച്ചാ കേസില് പ്രതിയാണ്.\nവാഹന മോഷണം, തോക്ക് കെവശം വയ്ക്കല് എന്നീ കുറ്റങ്ങള് ചുമത്തി നവംബര് 21-നാണ് കാള്‍വിന് ഹൊവ്സിനെ അറസ്റ്റു ചെയ്തത്.\nഇവരെക്കുറിച്ച് വിവരം ലഭിക്കുന്നവര് മെട്രോ നാഷ്‌വില് പോലീസ് ഡിപ്പാര്‍ട്ട്മെന്‍റിന്‍റെ എമര്‍ജന്‍സി കമ്മ്യൂണിക്കേഷന് സെന്‍ററില് 615 862 8600 എന്ന നമ്പറില് വിളിച്ചറിയിക്കണമെന്ന് അധികൃതര് ആവശ്യപ്പെട്ടു.


നിങ്ങളുടെ കുട്ടി ഗേ, ലെസ്ബിയന്, ബൈസെക്ഷ്വല് ആണെന്നറിഞ്ഞാല് എന്ത് ചെയ്യണം?\nപത്തില് ഒരാള് ഗേ അഥവാ ലെസ്ബിയന് ആണെന്നാണ് കണക്ക്. നിങ്ങളുടെ കുടുംബത്തിലോ അടുത്ത ബന്ധുക്കളിലോ ഉള്ള ആരെങ്കിലും ഇങ്ങനെ ആവാനുള്ള സാധ്യത വളരെയാണ്. നിങ്ങളുടെ കുട്ടി അങ്ങനെയാണെങ്കില് അവരോടുള്ള ബന്ധം ശക്തമായി പുതുക്കാനുള്ള ഒരു അവസരമാണിത്. നമ്മളില് മിക്കവര്‍ക്കും ഇത് ബുദ്ധിമുട്ടുള്ള ഒരു വേളയാവാം. സ്വീകരിക്കുക എന്നത് എളുപ്പമാവണമെന്നില്ല. ഭയം, വിഷമം, ആഘാതം, നിഷേധം, കുറ്റബോധം, ദേഷ്യം, നഷ്ടബോധം മുതലായവ മനസ്സില് നിറയാം. ഗേ/ലെസ്ബിയന്/ഭിന്നലിംഗര് ആയ വ്യക്തികളോട് ഇപ്പോഴുള്ള സമൂഹത്തിന്റെ മനോഭാവം കണക്കിലെടുത്താല് ഇത്തരം വികാരണങ്ങള് മനസ്സില് വരുന്നത് സ്വാഭാവികമാണ്.\nനിങ്ങളുടെ കുട്ടിയെ നഷ്ടപ്പെട്ടു എന്ന് തോന്നിയേക്കാം, പക്ഷെ സത്യം അങ്ങനെയല്ല. അവന്/അവള് ഇന്നലെ എങ്ങിനെയായിരുന്നോ അങ്ങനെ തന്നെയാണ് ഇന്നും. നിങ്ങളുടെ മനസ്സില് അവനെ/അവളെക്കുറിച്ചുണ്ടായിരുന്ന ചിത്രം മാത്രമാണ് മാറിയത്. പുതിയ ചിത്രം കൂടുതല് തെളിവുള്ളതാണ് എന്ന് ചിന്തിക്കുക. സന്തോഷത്തോടെ പഴയ ചിത്രത്തെ പുതിയ ചിത്രത്താല് വച്ചുമാറ്റുക.\nമാതാപിതാക്കളാല് സ്വീകരിക്കപ്പെടാത്ത ഗേ, ലെസ്ബിയന് കുട്ടികളില് വിഷാദരോഗം, ആത്മഹത്യാപ്രവണത, മദ്യത്തിനോടും മയക്കുമരുന്നിനോടുമുള്ള അടിമത്തം മുതലായവ കൂടുതലാണ്. ചില കുഞ്ഞുങ്ങള് മാനസികമായി മാതാപിതാക്കളില് നിന്ന് അകന്നുപോയേക്കാം.\nനിങ്ങളോട് കാര്യങ്ങള് തുറന്നുപറയാന് അവര് കാണിച്ച ധൈര്യം എല്ലാവരും കാണിക്കാറില്ല. നിങ്ങളോടുള്ള അവരുടെ വലിയ സ്നേഹം, വിശ്വാസം മുതലായവയാണ് ഇത് കാണിക്കുന്നത്. അവരോടു അത് തിരിച്ചും കാണിക്കുക എന്നത് നിങ്ങളുടെ കടമയാണ്.\nഎന്റെ കുട്ടി ഇപ്പോള് മറ്റൊരാളാണോ?\nഅവര് ജനിച്ച ദിവസം മുതല് നമ്മള് അവരെ അറിയുകയും മനസ്സിലാക്കുകയും ചെയ്യുന്നുണ്ട് എന്നാണു നമ്മുടെ വിചാരം. അവരുടെ മനസ്സില് നടക്കുന്ന എല്ലാം നമുക്കറിയാം എന്ന് നമ്മള് ഉറച്ചു വിശ്വസിക്കുന്നു. എന്നാല് പെട്ടെന്നൊരു ദിവസം അവര് ‘ഗേ’ അല്ലെങ്കില് ‘ലെസ്ബിയന്’ ആണെന്ന് പ്രഖ്യാപിക്കുമ്പോള് നമ്മുടെ പ്രതികരണം ആഘാതമോ തലചുറ്റലോ ആവാം.\nജനസംഖ്യയില് ഒട്ടും കുറവല്ല ഗേ അല്ലെങ്കില് ലെസ്ബിയന് വ്യക്തികള് എങ്കിലും നമ്മള് എല്ലാവരും നമ്മുടെ കുഞ്ഞുങ്ങളെ ഒരു എതിര്‍വര്‍ഗപ്രേമ ജീവിതശൈലിയിലേക്ക് തയ്യാറെടുപ്പ് നടത്താന് പ്രേരിപ്പിക്കുന്നവരാണ്. അതിനാല്‍ത്തന്നെ പുതിയ അറിവ് നമുക്ക് ആഘാതം ഉണ്ടാക്കും. കുട്ടിയുടെ മനസ്സിനെ മനസ്സിലാക്കാന് കഴിഞ്ഞില്ലല്ലോ എന്ന നിരാശ ഉള്ളില് നിറഞ്ഞെക്കാം.\nഒന്ന് ചിന്തിച്ചു നോക്കൂ, സ്വവര്‍ഗപ്രേമിയാവട്ടെ, എതിര്‍വര്‍ഗപ്രേമിയാവട്ടെ, നമ്മുട കുഞ്ഞുങ്ങള് നമ്മളെ ഒരിക്കലും വിസ്മയിപ്പിക്കാതിരുന്നിട്ടില്ല. നമ്മള് തിരഞ്ഞെടുക്കുന്നവരെ അവര് വിവാഹം കഴിക്കണമെന്നില്ല; നമ്മള് തിരഞ്ഞെടുത്ത ജോലി അവര് ഇഷ്ടപ്പെടണമെന്നില്ല; നമ്മള് ഇഷ്ടപ്പെടുന്നിടത്ത് അവര് ജീവിക്കണമെന്നുമില്ല. പക്ഷെ ഇതിനൊക്കെയുള്ള സാധ്യതകള് നമ്മള് തള്ളിക്കളയുന്നില്ല. എന്നാല് അവര് ഇതരലൈംഗികതയുള്ള ഒരു വ്യക്തിയാണ് എന്ന സന്ദര്‍ഭം അംഗീകരിക്കാന് നമ്മള് തയ്യാറെടുത്തിട്ടില്ലതന്നെ.\nനമ്മുടെ കുട്ടി നമ്മള് മുമ്പറിയുന്ന അതേവ്യക്തി തന്നെയാണ് എന്ന വസ്തുത വീണ്ടും വീണ്ടും ഓര്‍മിക്കുക. മാറ്റേണ്ടത് നമ്മുടെ ചിന്തയും സ്വപ്നവും വീക്ഷണവും മാത്രമാണ്.\nഎന്നോട് ഇക്കാര്യം പറയേണ്ട ആവശ്യം അവന്/അവള്‍ക്ക് ഉണ്ടായിരുന്നോ?\nഇതറിയാതിരുന്നതാണ് നല്ലത് എന്ന് നിങ്ങള്‍ക്ക് തോന്നിയിരിക്കാം. നമ്മള് കേട്ടത് നമ്മള് നിഷേധിച്ചക്കാം (“ഇത് താല്‍ക്കാലികമായ ഒരു ഘട്ടം മാത്രമാണ്, നീ ഇത് തരണം ചെയ്യും”), അവഗണിച്ചേക്കാം (“ഈ ജീവിതശൈലി നീ തിരഞ്ഞെടുത്തതാണ്, എനിക്കിതൊന്നും കേള്‍ക്കണ്ട”), കേട്ടില്ലെന്നു നടിച്ചേക്കാം (“ആവട്ടെ, എന്താ ഇന്ന് കഴിക്കാന് ഉണ്ടാക്കണ്ടത്?”). പക്ഷെ, നിങ്ങളുടെ കുഞ്ഞിന്റെ ലൈംഗികത മനസ്സിലായില്ലെങ്കില് അവനെ/അവളെ പൂര്‍ണമായും മനസ്സിലായിട്ടില്ല എന്നതാണ് സത്യം. അവരുടെ ജീവിതത്തിന്റെ അതിപ്രധാനമായ ഒരു ഭാഗം അവര്‍ക്ക് നിങ്ങളില് നിന്ന് മറച്ചുപിടിക്കേണ്ടി വന്നു. അതുകൊണ്ടുതന്നെ അവരെ സ്വീകരിക്കുകയും അംഗീകരിക്കുകയും ചെയ്യുക, അത് അവരുടെ ജീവിതത്തിലെ ഒരു ഘട്ടം മാത്രമല്ല എന്ന് മനസ്സിലാക്കുകയും ചെയ്യുക. ഇക്കാര്യം അവര്‍ക്ക് വളരെക്കാലം മുമ്പ് തൊട്ടേ അറിയാവുന്ന കാര്യമാണ്. വളരെ ചിന്തിച്ച് ഇത് മാതാപിതാക്കളോട് പറഞ്ഞ ഈ സമയത്തിനുള്ളില് ഇത് ജീവിതത്തിലെ ഒരു വെറും ഒരു ഘട്ടം അല്ല എന്ന് അവര്‍ക്കും മനസ്സിലായിട്ടുണ്ട്. “ഉറപ്പാണോ” എന്ന് അവരോടു ചോദിച്ചാല് “അതെ” എന്നുതന്നെയായിരിക്കും മിക്കവാറും ഉത്തരം. ഇത് നിങ്ങളോട് പറയാന് നിങ്ങളുടെ കുട്ടി ധാരാളം ധൈര്യം സംഭരിച്ചു എന്ന് മനസ്സിലാക്കി, അവര് സത്യത്തില് ആരാണോ അങ്ങനെയായിത്തന്നെ അവരെ സ്നേഹിക്കുക.\nഎന്തുകൊണ്ട് അവന്/അവള് ഇത് എന്നോട് മുമ്പേ പറഞ്ഞില്ല?\nനിങ്ങളോട് ഇത് വെളിപ്പെടുത്തുന്നതിനെപ്പറ്റി അവര് മാസങ്ങളോ വര്‍ഷങ്ങളോ തന്നെ ചിന്തിച്ചിട്ടുണ്ടാവും എന്നത് ആശ്ചര്യജനകമായിരിക്കും. അത് നിങ്ങളോടുള്ള സ്നേഹമില്ലായ്മയോ വിശ്വാസമില്ലായ്മയോ ആയി കണക്കുകൂട്ടേണ്ടതില്ല. അത് നിങ്ങള് അവരെ വളര്‍ത്തിയതിന്റെ ദോഷമായും കണക്കുകൂട്ടണ്ട. ഒരു കുട്ടി ബാല്യത്തില് നിന്ന് കൌമാരത്തിലേക്ക് കാലെടുത്തുവയ്ക്കുമ്പോള് ഉണ്ടായ ഒരു ചെറിയ ഒരു മാനസികമായ അകല്‍ച്ച എന്ന് മാത്രം വിചാരിച്ചാല് മതി. സ്വന്തം കൌമാരത്തെപ്പറ്റി ഓര്‍മിച്ചുനോക്കിയാല് ഇത് നിങ്ങള്‍ക്കും മനസ്സിലാവും. സ്വന്തം ചിന്തകളെ വിലയിരുത്താന് അവര്‍ക്ക് തന്നെ വളരെ നാള് വേണ്ടിവന്നു എന്നതാണ് സത്യം.\nതങ്ങള് വ്യത്യസ്തരാണ് എന്നത് ചെറുപ്പത്തില് തന്നെ ഗേ, ലെസ്ബിയന് കുട്ടികള്‍ക്ക് അറിയാം. പക്ഷെ അവര് അതിനു ഒരു പേര് കൊടുത്തിട്ടുണ്ടാവില്ല. ഗേ, ലെസ്ബിയന് വ്യക്തികളെ ഭയക്കുന്ന/കളിയാക്കുന്ന ഈ ഒരു സമൂഹത്തില് അവര്‍ക്ക് അവരെ മനസ്സിലാക്കാന് അല്പം സമയം എടുത്തു എന്നത് ഒരു കുറ്റമല്ല. ഗേ വ്യക്തികളുടെ മനസ്സില് സമൂഹത്തിന്റെ ഈ ഭീതി/വെറുപ്പ് തന്നോടുതന്നെയുള്ള ഒരു വെറുപ്പായി രൂപാന്തരം പ്രാപിച്ചിട്ടുണ്ടാവും. അതിനാല് അവര്‍ക്ക് അവരുടെ ലൈംഗികതന്മയെപ്പറ്റി അരക്ഷിതത്വം തോന്നുന്നത് സാധാരണയാണ്. അതിനാല് അവര് അത് നിങ്ങളോട് പറയാന് വൈകിപ്പോയി എന്ന് തോന്നുന്നുണ്ടെങ്കില് ക്ഷമിച്ചേക്കുക.\nഎന്തുകൊണ്ട് എന്റെ മകന്/മകള് ഗേ/ലെസ്ബിയന് ആയി?\nമാതാപിതാക്കള് ഈ ചോദ്യം തന്നോട് പിന്നെയും പിന്നെയും ചോദിക്കും. എന്തുകൊണ്ട്? ഇത് എന്റെ തെറ്റാണോ? ഇതിനു ജീവശാസ്ത്രപരമായ കാരണങ്ങള് ഉണ്ടോ?\nഇവരെ ഇങ്ങനെയാക്കിയത് മറ്റാരെങ്കിലുമാണോ? ഇതൊരു സാധാരണ ചോദ്യമാണ്. അവരെ ആരും “ഇങ്ങനെയാക്കിയതല്ല” എന്നതാണ് സത്യം. തങ്ങള് വ്യത്യസ്തരാണ് എന്നത് നിങ്ങളുടെ കുട്ടിക്ക് വളരെക്കാലം മുമ്പ്തൊട്ടേ അറിയാം എന്നതാണ് യാഥാര്‍ത്ഥ്യം.\nതങ്ങളുടെ തെറ്റായ വളര്‍ത്തല് കൊണ്ടാണോ ഇവര് ഇങ്ങനെയായത് എന്ന ചോദ്യം മനസ്സില് ഉയരാം. സൈക്കോളജി, സൈക്കിയാട്രി എന്നീ വിഷയങ്ങള് പഠിക്കുന്നവര് വളരെമുമ്പേ ഇതിനെപ്പറ്റി തീയറികള് ഉണ്ടാക്കിയിരുന്നു. ആധിപത്യസ്വഭാവമുള്ള അമ്മ, ദുര്‍ബലനായ അച്ഛന്, സ്വന്തം ലിംഗത്തില്‍പ്പെട്ട മാതൃകകളുടെ അഭാവം തുടങ്ങി വളരെ തീയറികള് നിലവിലുണ്ടായിരുന്നു. ഇതൊന്നും ഇപ്പോള് സൈക്കോളജിയിലോ സൈക്കിയാട്രിയിലോ സ്വീകരിക്കപ്പെടുന്നില്ല.\nഎല്ലാതരത്തിലുള്ള കുടുംബങ്ങളിലും സ്വവര്‍ഗപ്രേമികള് ജനിക്കാം. ചിലര്‍ക്ക് ആധിപത്യ സ്വഭാവമുള്ള അമ്മയുണ്ടാവാം, ചിലര്‍ക്ക് അങ്ങനെയുള്ള അച്ഛനുണ്ടാവാം. അവര് മൂത്തകുട്ടിയാവാം, ഇളയകുട്ടിയാവാം, ഇടയ്ക്കുള്ള കുട്ടിയാവാം. അവരുടെ സഹോദരര് ഗേ ആവാം, അല്ലാതിരിക്കാം. മാതൃകാകുടുംബങ്ങളില് അവര് ജനിക്കാം, അങ്ങനെയല്ലാത്ത കുടുംബങ്ങളില് ജനിക്കാം.\nഇതിന് ജീവശാസ്ത്രപരമായ കാരണങ്ങള് ഉണ്ടോ എന്ന് ആരായാം. ജനിതകമായ കാരണങ്ങള്, ചുറ്റുപാടുകളുടെ പ്രഭാവം മുതലായവ ഇതിനു കാരണമായേക്കാം എങ്കിലും ഇതൊന്നും പൂര്‍ണമായും തെളിയിക്കപ്പെട്ടിട്ടില്ല. അതിനാല് ഇതിന്റെ കാരണങ്ങളെപ്പറ്റി അറിയുക എന്നതിലുപരി ഇതിനെപ്പറ്റി അറിയുന്നത് എന്തിനാണ് എന്ന് തന്നോടുതന്നെ ചോദിക്കുക. ഇതറിയേണ്ട കാരണമുണ്ടോ? എതിര്‍വര്‍ഗപ്രേമികളോട് നിങ്ങള് എന്താ ഇങ്ങിനെയായിരിക്കുന്നത് എന്ന് ആരെങ്കിലും ചോദിക്കാറുണ്ടോ? ഗേ/ലെസ്ബിയന് ആയ വ്യക്തികള് സമൂഹത്തിന്റെ എല്ലാ ഇടങ്ങളിലും ഉണ്ട്. എല്ലാ ജോലികളിലും എല്ലാ രാജ്യങ്ങളിലും എല്ലാ വംശങ്ങളിലും മതങ്ങളിലും ജാതികളിലും അവര് ഉണ്ട്. അതിനാല് അവരെ അംഗീകരിക്കാനും സ്വീകരിക്കാനും കാരണങ്ങള് അന്വേഷിക്കേണ്ടതില്ല. നിങ്ങളുടെ മകനെ/മകളെ സ്നേഹിക്കാനും പിന്തുണയ്ക്കാനും കാരണങ്ങള് ആവശ്യമുണ്ടോ?\nഎന്തുകൊണ്ടാണ് അവന്റെ/അവളുടെ ലൈംഗികതയില് ഞാന് അസ്വസ്ഥനാവുന്നത്?\nഈ അസ്വസ്ഥത നമ്മുടെ ഇപ്പോഴത്തെ സംസ്കാരത്തിന്റെ ഉല്പന്നമാണ്. മറ്റു ലൈംഗികത പ്രകടിപ്പിക്കുന്നവരോടുള്ള അസഹിഷ്ണുത പണ്ട് നമ്മുടെ (ഭാരതീയ) സംസ്കാരത്തിന്റെ ഭാഗമായിരുന്നില്ല. “ഹിജഡ” എന്ന് വിളിക്കുന്ന ട്രാന്‍സ്ജെന്‍ഡര് സമൂഹത്തിനോട് പോലും സഹിഷ്ണുതയും ആദരവും പ്രകടിപ്പിച്ചിരുന്ന സംസ്കാരമാണ് നമ്മുടേത്. വിക്ടോറിയന് ബ്രിട്ടീഷ് ആധിപത്യ നിയമങ്ങള് നടപ്പില് വന്നതോട്കൂടിയാണ് ഇതില് മാറ്റങ്ങള് വന്നത്. ലൈംഗികത പാപമായും തെറ്റായും ചിത്രീകരിക്കുന്ന നിയമങ്ങള് ഇവിടെ നടപ്പില് വന്നു. ഇതിന്‍റെ ഫലമായി ഇന്ന് വ്യത്യസ്തലൈംഗികത പ്രകടിപ്പിക്കുന്നവര് വെറുക്കപ്പെട്ടവരാണ് എന്ന ഒരു മനസ്ഥിതി സമൂഹത്തില് ഉണ്ടായി. ഇതിന് മാറ്റങ്ങള് വന്നുതുടങ്ങിയിട്ടുണ്ട്.\nഞങ്ങള് ഒരു സൈക്കോളജിസ്റ്റ് / സൈക്കിയാട്രിസ്റ്റിനെ സന്ദര്‍ശിക്കണോ?\nനിങ്ങളുടെ കുട്ടിയുടെ ലൈംഗികതന്മ (sexual orientation) മാറ്റാനായി സൈക്കോളജിസ്റ്റ് / സൈക്കിയാട്രിസ്റ്റിനെ സന്ദര്‍ശിക്കുന്നത് പ്രയോജനശൂന്യമാണ്. ഇത് ചികിത്സിച്ചു മാറ്റാവുന്ന ഒരു “അസുഖ”മല്ല. സ്വവര്‍ഗപ്രേമം നൈസര്‍ഗികമാണ്. ഇത് തിരഞ്ഞെടുത്ത ഒരു “ജീവിതരീതി”യോ ദുസ്വഭാവമോ അല്ല. അതേസമയം ഇത് മാറ്റിയെടുക്കാം എന്ന് അവകാശപ്പെടുന്ന വ്യക്തികള് കുറവല്ല. ധനനഷ്ടം, മനപ്രയാസം മുതലായവ മാത്രമാണ് ഇതിനുശ്രമിച്ചാല് നിങ്ങള്‍ക്ക് കിട്ടുക. ലോകത്തിലെ പ്രധാനപ്പെട്ട സൈക്കോളജി / സൈക്കിയാട്രി അസോസിയേഷനുകള് എല്ലാം ലൈംഗികത മാറ്റാനായി ഉള്ള “ചികിത്സ” അധാര്‍മികമാണ് (unethical) എന്ന് പ്രഖ്യാപിച്ചിട്ടുണ്ട്. കൂടുതലറിയാന് ഈ പേജ് സന്ദര്‍ശിക്കുക.\nഅതേസമയം, ലൈംഗികതയെപ്പറ്റി മാനസികപ്രശ്നങ്ങള് / കുടുംബപ്രശ്നങ്ങള് ഉള്ളവര് സൈക്കോളജിസ്റ്റ് / സൈക്കിയാട്രിസ്റ്റിനെ സന്ദര്‍ശിക്കുന്നത് പ്രധാനമാണ്. സ്വയം സ്വീകരിക്കാന് അവര് നിങ്ങളെ സഹായിച്ചേക്കും. പക്ഷെ സ്വവര്‍ഗലൈംഗികതയെപ്പറ്റി അറിയുന്ന ധാര്‍മികനായ സൈക്കോളജിസ്റ്റ് / സൈക്കിയാട്രിസ്റ്റിനെ വേണം സന്ദര്‍ശിക്കാന്. ഗേ ആയ വ്യക്തികള്‍ക്ക് അവരുടെ ലൈംഗികത അംഗീകരിക്കാന് വിരക്തി ഉണ്ടായേക്കാം. സ്വയം അംഗീകരിക്കലാണ് സന്തോഷത്തിലേയ്ക്കുള്ള ആദ്യചവിട്ടുപടി എന്ന് അവരെ മനസ്സിലാക്കികൊടുക്കാന് നല്ല ഒരു തെറാപ്പിസ്റ്റിന് സാധിക്കും.\nഎന്റെ കുട്ടിയെ സമൂഹം തിരസ്കരിക്കുമോ? അവര്‍ക്ക് ഒരു ജോലി കിട്ടുമോ? അവരെ ആരെങ്കിലും ആക്രമിച്ചേക്കുമോ?\nഇതെല്ലാം സംഭവിക്കാവുന്ന കാര്യമാണ്. അവര് എവിടെയാണ് ജീവിക്കുന്നത്, ജോലി ചെയ്യുന്നത് എന്നതിനെയൊക്കെ ആശ്രയിച്ചിരിക്കും ഇവ. സ്വവര്‍ഗലൈംഗികതയെപ്പറ്റിയുള്ള സമൂഹത്തിന്റെ കാഴ്ചപ്പാടുകള് മാറിക്കൊണ്ടിരിക്കുകയാണ് എന്നറിയുക. വിവേചനം ഇല്ലാതെ ജീവിക്കാനും ജോലി ചെയ്യാനും ഉള്ള അവസരങ്ങള് ഉള്ള ഇടങ്ങള് ഈ ലോകത്ത് വളരെയുണ്ട്. ദൌര്‍ഭാഗ്യകരമത്രേ, സാമൂഹികമാറ്റങ്ങള് സാവധാനമാണ് ഉണ്ടാവുക. സ്ത്രീകള്‍ക്ക് പോലും സമത്വം ഇപ്പോഴും ഒരു മരീചികയാണ്. വിദ്യാഭ്യാസവും സ്വതന്ത്രചിന്തയും വ്യാപിക്കുമ്പോള് വീക്ഷണങ്ങളിലും മാറ്റങ്ങള് ഉണ്ടാവും.\nഎന്‍റെ മതം ഇതനുവദിക്കുന്നില്ല, ഞാന് എന്ത് ചെയ്യും?\nപല മാതാപിതാക്കള്‍ക്കും ഇതാണ് ഏറ്റവും വലിയ പ്രശ്നം. മറ്റുപലര്‍ക്കും ഇതൊരു പ്രശ്നമേയല്ല. പല മതങ്ങളും സ്വവര്‍ഗലൈംഗികതയെ തിരസ്കരിക്കുന്നു എന്നത് ശരിയാണ്. എങ്കില് തന്നെയും ഇതേ മതങ്ങളില്‍ത്തന്നെ ഇതിനെ അംഗീകരിക്കുന്ന മതനേതാക്കളും വിഭാഗങ്ങളും ഉണ്ട്. മിക്കവാറും മതങ്ങളുടെ തിരസ്കാരത്തിന്റെ ഉത്ഭവം സ്വവര്‍ഗപ്രേമത്തില് നിന്നല്ല, സ്വവര്‍ഗലൈംഗികപീഡനങ്ങളോട് ഉള്ള എതിര്‍പ്പില് നിന്നാണ്. യുദ്ധത്തില് കീഴ്പ്പെടുത്തിയ വ്യക്തികളെ/സമൂഹങ്ങളെ തേജോവധം ചെയ്യാനുള്ള ഒരു ഉപായമായി ആണ് സ്വവര്‍ഗലൈംഗികപീഡനങ്ങള് നടത്തിയിരുന്നത്. അതില് പ്രേമമില്ല, വെറുപ്പും ഹിംസയും മാത്രമേയുള്ളൂ. ബലാല്‍സംഗം ലൈംഗികതയില് നിന്നല്ല, ആധിപത്യത്തിനായുള്ള, ഹിംസയ്ക്കായുള്ള ആഗ്രഹത്തില് നിന്നാണ് ഉണ്ടാവുന്നത്.\nഅവര്‍ക്ക് നിയമപരമായുള്ള പ്രശ്നങ്ങള് ഉണ്ടാവില്ലേ?\nനമ്മുടെ രാജ്യത്ത് സ്വവര്‍ഗലൈംഗികതയെ കുറ്റവത്കരിക്കുന്ന നിയമങ്ങള് ഇപ്പോഴും നിലവിലുണ്ട്. വിരളമായി മാത്രമേ ഈ നിയമം (സെക്ഷന് 377) പ്രയോഗിക്കാറുള്ളൂ. മിക്കവാറും രാജ്യങ്ങള് ഇത്തരം നിയമങ്ങള് പിന്‍വലിച്ചിട്ടുണ്ട്. ഇന്ത്യയിലും വളരെക്കാലം കഴിയുന്നതിനു മുമ്പ് തന്നെ ഇത്തരം നിയമങ്ങള് അസാധുവാക്കും എന്ന് പ്രതീക്ഷിക്കാം.\nഎന്റെ കുട്ടിക്ക് അവന്റെ/അവളുടെ സ്വന്തം കുടുംബം ഉണ്ടാവുമോ?\nവിവാഹം കഴിച്ചു ഒരുമിച്ചു ജീവിക്കുന്ന എതിര്‍ലിംഗദമ്പതികളെപ്പോലെത്തന്നെ ദീര്‍ഘകാലം ഒരുമിച്ചു ജീവിക്കുന്ന സ്വവര്‍ഗപ്രണയികകളായ ദമ്പതികളും ഉണ്ട് എന്നറിയുക. സ്വവര്‍ഗദമ്പതികളെ അംഗീകരിക്കുന്ന വളരെ രാജ്യങ്ങള് ഇന്നുണ്ട്. കുഞ്ഞുങ്ങളെ ദത്തെടുത്ത് വളര്‍ത്തുന്ന സ്വവര്‍ഗദമ്പതികളും കുറവല്ല.\nഇതറിഞ്ഞാല് കുടുംബക്കാരും ബന്ധുക്കളും അയല്‍ക്കാരും എന്തുപറയും?\nഇതൊരു പ്രശ്നം തന്നെയാണ്. വിശേഷിച്ചും ബന്ധുക്കളും അയല്‍ക്കാരും ഒക്കെ മാമൂല്‍പ്രിയര് ആയിരിക്കുമ്പോള്. ഈ സമസ്യയെ എങ്ങനെ നേരിടണം എന്നുള്ളത് ചിന്തിച്ചു മാത്രം തീരുമാനിക്കുക. വിശ്വസിക്കാവുന്ന വ്യക്തികളോട് പറയുക. അല്ലാത്ത ചോദ്യങ്ങള് അവഗണിക്കുക.\nഎന്റെ കുട്ടിയെ എങ്ങനെ പിന്തുണയ്ക്കാം?\nഈ ലേഖനം വായിച്ചു എന്നത് തന്നെ നിങ്ങള് നിങ്ങളുടെ കുട്ടിയെ സഹായിക്കും, പിന്തുണയ്ക്കും എന്നതിന്റെ ആദ്യത്തെ ലക്ഷണം ആണ്. അവരോടു ധാരാളം സംസാരിക്കുക, അവര് പറയുന്നത് കേള്‍ക്കുക, കൂടുതല് ഇതിനെപ്പറ്റി അറിയുവാന് ശ്രമിക്കുക.\nഅവന്/അവള് ഗേ/ലെസ്ബിയന് ആണ് എങ്കിലും എന്റെ സ്നേഹത്തിനു യാതൊരു കുറവും ഇല്ല എന്ന് അവരെ ബോധ്യപ്പെടുത്തുക\nധാരാളം സംസാരിക്കുക. എന്നോട് ഇത് പറഞ്ഞതില് ഞാന് സന്തോഷിക്കുന്നു, അഭിമാനിക്കുന്നു എന്ന് പറയുക\nഇന്നലെക്കണ്ട എന്റെ മകന്/മകള് തന്നെയാണ് അവര് ഇന്നും എന്ന് മനസ്സിലാക്കുക. അവരെപ്പറ്റി ഇപ്പോള് കൂടുതല് അറിയാം എന്നത് നല്ല കാര്യമാണ്\nഅവരുടെ ലൈംഗികതയെപ്പറ്റി കൂടുതല് അറിയാന് ശ്രമിക്കുക\nകുടുംബാംഗളുടെ ഇടയിലും ബന്ധുക്കളുടെ ഇടയിലും സുഹൃത്തുക്കളുടെയും അയല്‍ക്കാരുടെയും ഇടയിലും നിങ്ങളുടെ കുട്ടിയെ നിങ്ങള് പിന്തുണയ്ക്കുന്നു എന്ന് ആവശ്യമെങ്കില് അറിയിക്കുക\nഅവരെ വീട്ടില് നിന്ന് പുറത്താക്കുകയോ തിരസ്കരിക്കുകയോ ചെയ്യാതിരിക്കുക. മോശം വാക്കുകള് പ്രയോഗിക്കാതിരിക്കുക. ഇതൊക്കെ അവരോടുള്ള ബന്ധം എന്നെന്നേക്കുമായി നഷ്ടപ്പെടാന് ഇടയാക്കും.\nഅവരുടെ ലൈംഗികത മാറ്റിയെടുക്കാനോ “ചികിത്സി”ക്കാനോ ശ്രമിക്കാതിരിക്കുക\nകടപ്പാട്: www.pflag.org , www.wikihow.com\nകൂടുതലറിയാന് വായിക്കുക: http://www.deepakkashyap.com/pinkbooklet/\nguidelines, LGBT, Parents.


Kollam Elephant Death: another elephant dead in kollam - വായ തകര്‍ന്ന് ആന ചെരിഞ്ഞ സമാന സംഭവം കൊല്ലത്തും, Watch Video | Samayam Malayalam\nanother elephant dead in kollam\nവായ തകര്‍ന്ന് ആന ചെരിഞ്ഞ സമാന സംഭവം കൊല്ലത്തും\nപാലക്കാട് അമ്പലപ്പാറയിൽ ആന സ്‌ഫോടക വസ്തു പൊട്ടി ചെരിഞ്ഞ സംഭവം രാജ്യത്താകെ വലിയ പ്രതിഷേധത്തിന് കാരണമായിരിക്കുകയാണ്. കാട്ടുപന്നിയെ ഓടിക്കാന് വെച്ച കെണിയിലാണ് ഗര്‍ഭിണിയായ ആന കുടുങ്ങിയത്. ആനയുടെ ചിത്രങ്ങളും വാര്‍ത്തയും പുറത്ത് വന്നതോടെ വലിയ പ്രതിഷേധമാണ് ദേശിയ തലത്തിലും അന്തർദേശീയതലത്തിലും ഉണ്ടായത്. ഈ സംഭവത്തിന് തൊട്ടുപിന്നാലെ സമാനമായ മറ്റൊരു സംഭവം കൂടി പുറത്ത് വരികയാണ്. കൊല്ലം ജില്ലയിലെ വനപ്രദേശത്താണ് സമാനമായ രീതിയിൽ ഒരു പിടിയാന കൊല്ലപ്പെട്ടത്. ആനയുടെതാടിയെല്ലിന് പരിക്ക് പറ്റിയിട്ടുണ്ട് എന്നാണ് പോസ്റ്റുമോർട്ടം റിപ്പോർട്ടിൽ വ്യക്തമാക്കിയത്\n04 Jun 2020, 1:59PM ISTViews: 1290\nKollam News Kollam Elephant Death kerala elephant death Elephant news Kerala elephant death kerala\nWeb Title : another elephant dead in kollam


ലബനാനിലെ സിറിയന് അഭയാര്‍ത്ഥികള്‍ക്ക് കൂടുതല് സഹായം വേണമെന്ന് യു.എന് |\nബെയ്‌റൂത്ത്: ലബനാനിലെ സിറിയന് അഭയാര്‍ത്ഥികള്‍ക്ക് കൂടുതല് സഹായം ലഭ്യമാക്കേണ്ടതുണ്ടെന്ന് യു.എന് അധികൃതര് അറിയിച്ചു. കഴിഞ്ഞ വര്‍ഷം 1.68 ബില്യണ് ഡോളറാണ് യു.എന്നും മറ്റു എന്.ജി.ഒകളും കൂടി സിറിയന് അഭയാര്‍ത്ഥികളെ സഹായിക്കാനായി ഇവിടെ വിതരണം ചെയ്തതെന്നും യു.എന് വക്താവ് ഫിലിപ്പെ ലസ്സാരിനി പറഞ്ഞു.\nഇതുവരെ വിതരണം ചെയ്തതില് 45 ശതമാനം അഭയാര്‍ത്ഥികള്‍ക്ക് മാത്രമേ സഹായമെത്തിക്കാനായിട്ടുള്ളൂ. 2017ല് 1.3 മില്യണ് അഭയാര്‍ത്ഥികള്‍ക്ക് കുടിവെള്ളമെത്തിച്ചു. ഒന്‍പത് ലക്ഷത്തിനടുത്ത് അഭയാര്‍ത്ഥികള്‍ക്ക് ഭക്ഷണത്തിനുള്ള സഹായങ്ങള് എന്.ജി.ഒകളുമായി ചേര്‍ന്ന് നടത്തിയിട്ടുണ്ട്. അദ്ദേഹം പറഞ്ഞു.\nലബനാനില് കഴിയുന്ന സിറിയന് അഭയാര്‍ത്ഥികളെ സഹായിക്കാന് അന്താരാഷ്ട്ര സമൂഹം രംഗത്തുവരണമെന്ന് നേരത്തെ ലബനീസ് പ്രധാനമന്ത്രി സഅദ് ഹരീരി ആഹ്വാനം ചെയ്തിരുന്നു. നിലവില് പത്തു ലക്ഷത്തിനടുത്ത് സിറിയന് അഭയാര്‍ത്ഥികളാണ് ലബനാനില് കഴിയുന്നത്.


പൊട്ടന്: ഒരു തൂപ്പുകാരിയുടെ ചതി.\n1 . ഉടുമുണ്ട്\nരമേശ് പഠിച്ചത് തമിഴ്നാട്ടിലെ ഒരു കോളേജില്. രമേശിന്റെ ബ്ലോക്ക് പണ്ട് ഏതോ ആസ്പത്രി ആയിരുന്നതാണ്. അത് കൊണ്ട് എല്ലാ ക്ലാസ്സ് റൂമിലും അടുക്കളയും ബാത്ത്റൂമും ഉണ്ട്.\nരമേശ് രാവിലെ എണീറ്റു ശിവക്ഷേത്രത്തില് പോയി കുളിച്ചു തൊഴുതു. ആദ്യദിവസമല്ലേ?\nരമേശന് ശിവനെ ആണ് ഇഷ്ടം. നിഗ്രഹത്തിന്‍റെ ഈശ്വരനല്ലേ? എല്ലാ പാഠങ്ങളെയും നിഗ്രഹിച്ചു രമേശന്‍റെ കാല്‍ക്കല് ഇട്ടു കൊടുക്കും എന്ന് വിശ്വാസം.\nരമേശന് കളഭം, ചന്ദനം, കുങ്കുമം, ഭസ്മം എല്ലാം ഒന്നിന് പുറകെ ഒന്നായി നാല് കോട്ട് അടിച്ചു. അവിയല് പരുവത്തില് ഒന്നാംതരം പാണ്ടിക്കുറി.\nഇളം മഞ്ഞ നിറമുള്ള ഷര്‍ട്ടും നേര്യതു മുണ്ടും ധരിച്ചു. ഫുള്‍ക്കൈ ഷര്‍ട്ട് മടക്കാതെ ബട്ടനിട്ടു.\nസിനിമയില് പോലും ആരും ഇത്ര ഭംഗിയായി ഒരു പാലുണ്ണിയെ പോര്‍ട്രെയിറ്റ് ചെയ്തിട്ടുണ്ടാവില്ല.\nഅമ്മയുടെ കാലില് തൊട്ടു തൊഴുതു.\nഅച്ഛന്‍റെ അടുത്ത് പോയപ്പോള് അച്ഛന് കാര്യം മനസ്സിലായി. കമ്മ്യൂണിസ്റ്റുകാരനായ അച്ഛന് രമേശന്‍റെ ഞാഞ്ഞൂല് മാമൂലുകളോട് പണ്ടേ പുച്ഛമായിരുന്നു. പുറത്തേക്കു ആഞ്ഞൊരു നടത്തം, ” ലോകം എത്ര വേഗത്തില് മുന്നോട്ടു പോകുന്നോ, അതിന്‍റെ ഡബിള് സ്പീഡിലാ നിന്‍റെ പിന്നോട്ട് പോക്ക്”\nഇനി ചേട്ടനോട് ഒന്ന് അനുഗ്രഹം വാങ്ങാം.\nപുള്ളി പട്ടാളത്തീന്നു അവധിക്കു വന്നതാണ്.\n“ നീ കുഞ്ഞമ്മേടെ ജാതകംകൊടക്കാണോ പോകുന്നത്?, നിനക്ക് പാന്‍റ്സ് ഒന്നും ഇല്ല്യോടാ?”\nരമേശന് അതിനു ഉത്തരം പറഞ്ഞില്ല. കേരളീയതയെക്കുറിച്ചു വിവരമില്ലത്തവരോട് എന്ത് സംസാരിക്കാന്?\n“ഇതെന്താടാ, പാളയം കോടാന് കുറി?”\nഅതിനും ഉത്തരം പറഞ്ഞില്ല. പൊട്ടാത്ത ബോംബിനും ശിവന്‍റെ പാമ്പിനും ഉള്ള വ്യത്യാസം അറിഞ്ഞുകൂടാത്തവരോട് എന്ത് പറയാന്?\nകോളേജില് എത്തിയപ്പോഴാണ് അറിഞ്ഞത് അവിടെ ക്ലാസ്സില് 45 പേര് . രമേശന് എന്ന ഒറ്റ മലയാളി. മുണ്ടുടുത്ത ഏക ജീവിയും.\nഎല്ലാരും ക്ലസ്സിനോട് ചേര്‍ന്നുള്ള അടുക്കളയില് നിന്ന് സംസാരിച്ചു. പെട്ടെന്ന് അതിലോരുത്താന് രമേശന്‍റെ മുണ്ട് വലിച്ചു പറിച്ചു ഒറ്റ ഓട്ടം. രമേശന് കതകിനിടയില് ഒളിച്ചു.\nഅവരുടെ സംസാരത്തില് നിന്ന് അവര് അത് സാറിന്‍റെ ടേബിളില്, ടേബിള് ക്ലോത്തായി വിരിച്ചൂന്നു മനസ്സിലായി. അതിനു മുകളില് ഫ്ളവര്‍വേസ് ഒക്കെ ഉണ്ടാക്കി വച്ചു.\nആദ്യത്തെ പീരീഡ് വന്ന ലക്ചറര് ഈ അലങ്കാരത്തിനെ അഭിനന്ദിച്ചു. ക്ലാസ്സ് തീരുന്നതുവരെ രമേശന് അങ്ങനെ വാതില്‍ക്കല് ഒളിച്ചുനിന്നു.\nക്ലാസ്സ് തീര്‍ന്നപ്പോള് വാതിലിനിടയിലൂടെ ഒരു വളയിട്ട കൈ.\n“ഡേയ്, കേരളത്താന്, ഇന്നാ പുടീടാ ഉമ് വേട്ടി.”\nഅത് ആരായിരുന്നൂന്ന് രമേശന് ഇന്നും അറിയില്ല. അന്ന് തൊട്ട് രമേശന് പാന്‍റ്സ് ഇട്ടു മാത്രമേ കോളേജില് പോയിട്ടുള്ളൂ.\n2. തൂപ്പുകാരിയുടെ ചതി.\nകോളജില് എല്ലാ വെള്ളിയാഴ്ച്ചയും പതിനൊന്നു മുതല് രണ്ടരവരെ ക്ലാസ്സില്ല. അന്ന് സ്പോര്‍ട്സ് പ്രാക്ടിസ്.\nരമേശന്‍റെ ക്ലാസ്സിലെ എല്ലാപേരും അന്ന് അല്പം ദൂരെയുള്ള സ്ഥലത്ത് പനങ്കള്ള് കുടിക്കാന് പോകും. ശിവഭക്തനായ രമേശന് മദ്യം വ്യര്‍ജ്ജ്യം.\nഒരു ദിവസം അവര് രമേശനെ നിര്‍ബന്ദിച്ചു കൊണ്ട് പോയി.\nഅരക്കുപ്പി കുടിച്ച രമേശന് അലമ്പ് ധൈര്യം കിട്ടി.\nവളാ... വളാ സംസാരം. ആറടിയുള്ള തമിഴ് സഹപാഠികള് ആറിഞ്ചുള്ള ഞാഞ്ഞൂലുകളെ പോലെ തോന്നി.\nഉച്ച തിരിഞ്ഞു ആദ്യ പിരീഡ് മലയാളം. കോളേജില് മലയാളത്തിന് മൊത്തം മൂന്നു പേര്. എല്ലാപേരും ആണുങ്ങള്. ഒരു ബോറന് ചാണ്ടി മാഷ്. അതേ സമയം തമിഴ് കുട്ടികള്‍ക്ക് തമിഴ് ക്ലാസ്സ്. അവിടെ നിറയെ പെണ്‍കുട്ടികള്.\nകള്ളടിച്ചവന് കോളേജ് സ്വന്തം അപ്പന്‍റെ വക.\nരമേശന് പറഞ്ഞു, “ ഡാ, ഞാന് ഇന്ന് തമിഴ് ക്ലാസ്സില് വരാം.\nകള്ളടിച്ചു കിന്‍റ് ആയ രമേശനെയും പൊക്കി അവര് തമിഴ് ക്ലാസ്സില് പോയി.\nലക്ചറര് വന്നു, തമിഴ്ശെല്‍വി, മാടം.\nഅവര് ഒരുത്തനോടു നാല് വരി വായിക്കാന് പറഞ്ഞു.\n“ കറുപ്പ് വളയല് കയ്യുടന് ഒരുത്തി\nകുനിന്തു വലൈന്തു പെരുക്കി പോനാള്\nഅവര് രമേശനെ നോക്കി, “ഡേയ്, ഇതനോട, പൊരുള് വിളക്കെടാ” (അര്‍ഥം പറയെടോ)\nകൂടെയുള്ളവര് അടക്കിപ്പിടിച്ച് ചിരിക്കാന് തുടങ്ങി.\n“അത് വന്ത്, മാടം......”\n“ശോല്ലെടാ, സോമ്പേരി” (പറയെടോ, മടയാ)\n“ കറുത്ത വള പോട്ട....ഒരു പെണ്ണുമ്പിള്ള, വാതിലില് വന്താച്ച്...അവ... എന്നവോ ഗുണിച്ചു പാത്താച്ചു.......പേപ്പര് എല്ലാം ദൂരെ പോട്ട് വാസല് സുത്തമാക്കി. ഉത്തരം കിടക്കാമ അവ മനസില അന്ത ചോദ്യം ഒരു കുപ്പ മാതിരി കിടന്ത്.”\nപൊട്ടിച്ചിരിയില് ക്ലാസ്സ് പ്രകമ്പനം കൊണ്ടു.\nരമേശന് മനസ്സിലായില്ല, എന്താ അബദ്ധം എന്ന്.\n“എന്നാടാ, ഉനക്ക് പൈത്തിയമാടാ?” (നിനക്ക് ഭ്രാന്താണോ?)\nഒരാള് എണീറ്റു പറഞ്ഞു, “ അവന് മലൈയാളത്താന്”\n“അപ്പടിയാട, ഉക്കാര്...തമിഴ് ക്ലസ്സുക്ക് വന്തത നെനച്ചു നാന് പെരുമപ്പെടുരേന്”\n(തമിഴ് ക്ലാസ്സില് വന്നതോര്‍ത്ത് നിന്നെക്കുറിച്ചു ഞാന് അഭിമാനിക്കുന്നു)\nയഥാര്‍ത്ഥ അര്‍ഥം അറിയണ്ടേ?\n“ കറുത്ത വളയിട്ട ഒരു സുന്ദരി കുനിഞ്ഞു വാതില് ചൂലുകൊണ്ട് വൃത്തിയാക്കി. കുനിഞ്ഞു വൃത്തിയാക്കുന്ന സുന്ദരിയെ നോക്കി കൊണ്ടു നിന്നവന്‍റെ മനസ്സ് മലിന ചിന്തകളാല് വൃത്തികേടായി.”\nPosted by പൊട്ടന് at 12:56 PM\nശിഖണ്ഡി November 28, 2011 at 4:10 PM\nതമിഴ് കലക്കി. ആശംസകള്\nആറങ്ങോട്ടുകര മുഹമ്മദ് November 28, 2011 at 4:39 PM\nപഥികൻ November 28, 2011 at 5:10 PM\nകൊള്ളാം :) ..പക്ഷേ ഈ ഫോണ്ട് അലോസരമുണ്ടാക്കുന്നു\nSreejith EC November 28, 2011 at 5:27 PM\nkhaadu.. November 28, 2011 at 9:41 PM\nPradeep paima November 28, 2011 at 10:51 PM\nകൊള്ളാം.. നര്‍മ്മരസമുള്ള രണ്ടു ചെറിയ തീം..മാഷിന്റെ സ്കൂള് കഥകള്‍ക്ക് എല്ലാത്തിനും ഒരു നര്‍മ്മം ഉണ്ട് അത് പറയാതെ വയ്യ.\nപഥികന് പറഞ്ഞ പോലെ ഫോണ്ട് വായിക്കാന് ബുദ്ധിമുട്ട് ഉണ്ടാക്കുന്നു\nചാര്‍ളി (ഓ..ചുമ്മാ ) November 29, 2011 at 10:30 AM\nMohammedkutty irimbiliyam November 29, 2011 at 10:51 AM\nപൊട്ടന് November 29, 2011 at 11:35 AM\n@ മൊഹമ്മദ് മാഷ്\nപൊട്ടന് November 29, 2011 at 11:36 AM\nപഥികനും പൈമക്കും വിലയേറിയ ഉപദേശത്തിന് ഒരായിരം നന്ദി.\nഅഭിഷേക് November 29, 2011 at 7:24 PM\neshtaayi ...narmam assalayi tto\nfond prblm redy aakumallo..\nPradeep paima November 29, 2011 at 9:01 PM\nശരിയായില്ല മാഷേ ..അഞ്ജലി ഓള്‍ഡ് ലിപി ഉപയോഗിച്ച് നോക്കുക ഫോണ്ട് സൈസ് 16 ആക്കിയാല് ഒക്കേ ആകും ..\nPradeep paima November 29, 2011 at 10:19 PM\nഇപ്പോ ശരിയായി മാഷെ..കലക്കന്.. അക്ഷരങ്ങള്‍ക്ക് നല്ല ഭംഗിയുണ്ട് വലുപ്പവും പാകത്തിന് ഉണ്ട്...\nപഥികൻ November 29, 2011 at 10:19 PM\nഇല്ല ഇപ്പോഴും യൂണികോഡ് പഴയ ലിപി ആയിട്ടില്ല..\nTypist | എഴുത്തുകാരി November 29, 2011 at 10:46 PM\nരമേശന്റെ വിക്രിതികൾ അല്ലേ?\nAnonymous November 30, 2011 at 7:36 PM\nEppol fond nannayi. Beautifull\nപ്രയാണ് December 1, 2011 at 12:45 PM\nമനോജ് കെ.ഭാസ്കര് December 1, 2011 at 4:45 PM\nപൊട്ടന് December 1, 2011 at 5:51 PM\nഎഴുത്തുകാരി, പ്രയാന്, മനോജ് ഒരുപാടു നന്ദി.\nഅജ്ഞാതനായ സുഹൃത്തിനു ഒരായിരം നന്ദി. ഇനിയും ഇവിടെ പ്രതീക്ഷിക്കുന്നു.\nviddiman March 12, 2012 at 1:12 PM\nഹ ഹ രസിച്ചു..\nAkbar March 12, 2012 at 1:38 PM\nഫേസ് ബുക്കിലെ ലിങ്ക് കണ്ടു തൂപ്പുകാരിയെ കാണാന് വന്നതാ. :)\nഅറിയാത്ത തമിഴിനു അറിയുന്ന അര്‍ഥം പറഞ്ഞാല് ഇങ്ങിനെ ഇരിക്കും. നല്ല നര്‍മ്മം.


August 25, 2019 , ശ്രീകുമാര് പി\nവാഷിംഗ്ടണ്‍ڔഡി.സി.: നവകേരള സൃഷ്ടിക്ക് ആദ്യം ചെയ്യേണ്ടത് പ്രകൃതിയിലേക്കുള്ള മടക്കമാണെന്ന് മുന് ഗവര്‍ണര് കുമ്മനം രാജശേഖരന്.\nനിര്‍മ്മാണ പ്രവര്‍ത്തങ്ങളില് മാത്രം ഊന്നിയുള്ള പുനഃസൃഷ്ടി ഗുണം ചെയ്യില്ല. പ്രകൃതിക്ക് ഇണങ്ങുന്ന പ്രകൃതിയെ പൂര്‍ണമായും സംരക്ഷിച്ചു കൊണ്ടുള്ള നിര്‍മ്മാണ പ്രവര്‍ത്തനങ്ങള് മാത്രമേ നടക്കാവു. നിര്‍ഭാഗ്യവശാല് പ്രളയ ദുരന്തത്തിനു ശേഷം പോലും കേരളത്തില് നടക്കുന്നത് അതല്ല. അമേരിക്കന് പര്യടനത്തിനെത്തിയ തനിക്ക് ലഭിച്ച സ്വീകരണത്തിന് മറുപടി പറയുകയായിരുന്നു കുമ്മനം.\nമുന്നറിയിപ്പുകള് നിരവധി ഉണ്ടായിട്ടും അതെല്ലാം അവഗണിച്ചതിന്‍റെ ഫലമാണ് കേരളം നേരിട്ട പ്രളയ ദുരന്തങ്ങള്. ഭാവിയില് ഉണ്ടാക്കാന് പോകുന്ന വലിയ ദുരന്തം കുടിവെള്ള ക്ഷാമം ആയിരിക്കും. നദികളെ സംരക്ഷിച്ചു കൊണ്ട് മാത്രമേ ഇതിനെ നേരിടാനാകൂ. ജന പങ്കാളിത്തത്തോടെ അതു സാധ്യമാകും. ആവശ്യമായ കര്‍മ്മ പദ്ധതി തയ്യാറാക്കിയിട്ടുണ്ട്. കുമ്മനം പറഞ്ഞു .\nകേരളത്തിന്‍റെ പാരമ്പര്യവും അറിവും സംരക്ഷിക്കാന് ആറന്മുളയില് ഹെറിറ്റേജ് മ്യൂസിയവും ഹെറിറ്റേജ് സര്‍വകലാശാലയും സ്ഥാപിക്കുന്നതിനുള്ള തയ്യാറെടുപ്പിലാണെന്നും കുമ്മനം പറഞ്ഞു.\nആറന്മുള ഹെറിറ്റേജ് ട്രസ്റ്റ് ചെയര്‍മാന് ഡോ.എം വേലായുധന് നായര്, മാധ്യമ പ്രവര്‍ത്തകന് പി ശ്രീകുമാര്, കേരള ഹിന്ദുസ് ഓഫ് നോര്‍ത്ത് അമേരിക്ക മുന് അധ്യക്ഷന് എം ജി മേനോന്, ഡയറക്ടര് ബോര്‍ഡ് അംഗം രതീഷ് നായര് , ട്രസ്റ്റി ബോര്‍ഡ് വെസ് ചെയര്‍മാന് അരുണ് രഘു തുടങ്ങിയവര് സംസാരിച്ചു.


ലാലിഗയില് അടിതെറ്റി ബാഴ്‌സയും റയലും\nThu May 28 2020 14:00:14 GMT+0530 (India Standard Time)\njaleel mv27 Sep 2018 5:42 PM GMT\nമാഡ്രിഡ്്: സ്പാനിഷ് ലാലിഗയില് മുന് ചാംപ്യന്‍മാരായ ബാഴ്‌സലോണയ്ക്കും റയലിനും അടിതെറ്റിയ ദിനമായിരുന്നു വ്യാഴാഴ്ച. സീസണിലെ ലീഗില് അപരാജിതമായി മുന്നേറിയിരുന്ന വമ്പന്‍മാര് കുഞ്ഞന്‍മാരായ ലെഗാെനസിനോടും താരതമ്യേന ദുര്‍ബലരായ സെവിയ്യയോടുമാണ് കീഴടങ്ങിയത്. ലീഗില് ഒന്നാം സ്ഥാനത്ത് തുടരുന്ന ബാഴ്‌സലോണ അവസാനക്കാരായ ലെഗാനസിനോട് 2-1ന് പരാജയപ്പെട്ടപ്പോള് റയല് മാഡ്രിഡ് സെവിയ്യയോട് എതിരില്ലാത്ത മൂന്ന് ഗോളുകള്‍ക്ക് അടിയറവയ്ക്കുകയായിരുന്നു.\nലെഗാനസിന്റെ തട്ടകത്തില് വച്ചാണ് ബാഴ്‌സയ്ക്ക് തോല്‍വിയേറ്റത്. വെറ്ററന് താരങ്ങളായ ലൂയിസ് സുവാരസിനെയും മാല്‍ക്കമിനെയും ജോര്‍ഡി ആല്‍ബയെയും ബെഞ്ചിലിരുത്തി ലയണല് മെസ്സി, എല് ഹദ്ദാദ്ദി, ഉസ്മാനെ ഡെംബലെ ത്രയത്തെ മുന്നില് നിര്‍ത്തിയാണ് കോച്ച് ഏണസ്റ്റോ വാല്‍വെര്‍ഡെ ബാഴ്‌സയെ അണി നിരത്തിയത്. കളിച്ച ശൈലിയാകട്ടെ പേരുകേട്ട 4-3-3.\nപന്തടക്കത്തില് ഏറെ മുന്നില് നിന്ന ബാഴ്‌സയ്ക്ക് പക്ഷേ എതിരാളിയുടെ പോസ്റ്റില് നിരന്തരം ഷോട്ടുതിര്‍ത്ത് കരുത്ത് തെളിയിക്കാന് കഴിയാതെ പോയതാണ് വിനയായത്.\nഒരു ഗോളിന് പിന്നില് നിന്ന ശേഷമാണ് ലെഗാനെസ് ബാഴ്‌സയെ വരിഞ്ഞുമുറുക്കിയത്. 12ാം മിനിറ്റില് മെസ്സിയുടെ അസിസ്റ്റില് ഫിലിപ്പ് കോട്ടീഞ്ഞോയുടെ ഗോളില് ബാഴ്‌സയാണ് മല്‍സരത്തില് അക്കൗണ്ട് തുറന്നത്. എന്നാല് രണ്ടാം പകുതില് ലെഗാനെസ് ബാഴ്‌സയെ ഞെട്ടിച്ചു. അടുത്തടുത്ത മിനിറ്റുകളില് ഇരട്ടഗോള് നേടിയാണ് ലോക രാജാക്കന്‍മാര്‍ക്ക് ലെഗാനസ് മറുപടി നല്‍കിയത്. 52ാം മിനിറ്റിലും 53ാം മിനിറ്റിലും അവര് ബാഴ്‌സയുടെ വല ചലിപ്പിച്ചു. നബീല് എല് സാഹാറും ഓസ്‌കാറുമാണ് ഗോള് സ്‌കോറര്‍മാര്. ബാഴ്‌സയുടെ പ്രതിരോധ താരം ജെറാര്‍ഡ് പിക്വെ വരുത്തിയ അബദ്ധത്തില് നിന്നായിരുന്നു ഓസ്‌കാറിന്റെ ഗോള്. 2-1ന് പിന്നിലായതോടെ സമനിലയ്ക്ക് വേണ്ടി എതിര് പോസ്റ്റിലേക്ക് നിരന്തരം പന്തെത്തിച്ച ബാഴ്‌സയ്ക്ക് പക്ഷേ ലെഗാനസ് പ്രതിരോധക്കോട്ട പൊളിക്കാനായില്ല. ആകെ ലഭിച്ച അവസരം ഇരട്ട സേവുകളിലൂടെ ലെഗാനസ് ഗോള്‍കീപ്പര് തട്ടിയകറ്റുകയും ചെയ്തു.\nബാഴ്‌സലോണയെ മറികടന്ന് ഒന്നാം സ്ഥാനത്ത് എത്താനുള്ള അവസരമാണ് ബാഴ്‌സയ്ക്ക് ശേഷം സെവിയ്യന് മൈതാനത്തിറങ്ങിയ റയല് കളഞ്ഞുകുളിച്ചത്. പരാജയപ്പെട്ടതാവട്ടെ, എതിരില്ലാത്ത മൂന്നു ഗോളുകള്‍ക്ക്. ഇരട്ടഗോളുകള് നേടിയ പോര്‍ച്ചുഗീസ് സ്‌ട്രൈക്കര് ആന്‍ന്ദ്രെ സില്‍വയാണ് റയലിന് നാണക്കേടിന്റെ രാവ് സമ്മാനിച്ചത്. മല്‍സരത്തിലെ ആദ്യ പകുതിയില് മൂന്ന് ഗോളുകള് വഴങ്ങിയ റയലിന് രണ്ടാം പകുതിയില് തിരിച്ചടിക്കാന് ഒട്ടനവധി അവസരങ്ങള് ലഭിച്ചെങ്കിലും ഫിനിഷിങിലെ പാളിച്ച വില്ലനാവുകയായിരുന്നു.\nമല്‍സരത്തിലെ ഏഴാം മിനിറ്റില് സില്‍വയിലൂടെ മുന്നിലെത്തിയ സെവിയ്യ 21ാം മിനിറ്റില് താരത്തിലൂടെ ലീഡ് രണ്ടാക്കി ഉയര്‍ത്തി. ഇതോടെ ഉണര്‍ന്ന് കളിച്ച റയലിന് പക്ഷേ മൂന്നാം പ്രഹരവും നേരിടേണ്ടി വന്നു. കളിയിലെ 39ാം മിനിറ്റില് കഴിഞ്ഞ കളിയില് ഹാട്രിക് നേടിയ വിസ്സാം ബെന് യെഡ്ഡര് കൂടി ലക്ഷ്യം കണ്ടതോടെ റയല് പരാജയം മണത്തു. റയല് മാഡ്രിഡിന്റെ സീസണിലെ ആദ്യ പരാജയമാണിത്. പരാജയപ്പെട്ടെങ്കിലും ലീഗ് പട്ടികയില് ഇരു ടീമുകളുടെയും ആദ്യ രണ്ട് സ്ഥാനം തെറിച്ചില്ല. ആറു കളികള് പൂര്‍ത്തിയാക്കിയ ബാഴ്‌സയ്ക്കും റയലിനും 13 പോയിന്റ് വീതമുണ്ട്. ഗോള് ശരാശരിയുടെ പിന്‍ബലത്തില് ബാഴ്‌സയാണ് ഒന്നാമത്.\nSPANISH LALIGA barcelona real madrid


ക്യാന്‍സറിനെ അതിജീവിച്ചത് ഇങ്ങനെ; വീഡിയോപങ്കുവെച്ച് നടി മനീഷ - OMF Media Live\nCelebrities Celebrity News ക്യാന്‍സറിനെ അതിജീവിച്ചത് ഇങ്ങനെ; വീഡിയോപങ്കുവെച്ച് നടി മനീഷ\nക്യാന്‍സറിനെ അതിജീവിച്ചത് ഇങ്ങനെ; വീഡിയോപങ്കുവെച്ച് നടി മനീഷ\nക്യാന്‍സര് രോഗത്തെ അതിജീവിച്ചവരുടെ കൂട്ടത്തിൽ എടുത്തുപറയേണ്ട ഒരു പേരാണ് നടി മനീഷ കൊയ്‍രാളയുടേത്. 2012ലാണ് മനീഷയ്ക്ക് അണ്ഡാശയ ക്യാന്‍സറാണെന്ന് സ്ഥിരീകരിക്കപ്പെട്ടത്. രോഗം പൂര്‍ണ്ണമായി ഭേദമായ മനീഷ പിന്നീടിങ്ങോട്ട് ജീവിതത്തിന്റെ പ്രാധാന്യത്തെ കുറിച്ചും, ശരീരത്തിന്റേയും മനസിന്റേയും ആരോഗ്യം കാത്തുസൂക്ഷിക്കുന്നതിനെ കുറിച്ചുമെല്ലാം ആരാധകരുമായി പങ്കുവെച്ചു.\nയാത്രകളുടെ ചിത്രങ്ങളും ‘പൊസിറ്റീവ്’ ആയി നിലനില്‍ക്കാന് ആവശ്യമായ പ്രചോദനങ്ങളാണ് മനീഷയുടെ ഇൻസ്റ്റാഗ്രാം പോസ്റ്റുകളില്ലെല്ലാം. കഴിഞ്ഞ ദിവസവും അത്തരത്തിലുള്ള ചില ചിത്രങ്ങളും വീഡിയോകളും മനീഷ ഇന്‍സ്റ്റഗ്രാമിലൂടെ പങ്കുവച്ചിരുന്നു. കവി റോബര്‍ട്ട് ഫ്രോസ്റ്റിന്റെ ‘മൈല്‍സ് ടു ഗോ ബിഫോര് ഐ സ്ലീപ്…’ എന്ന പ്രശസ്തമായ വരികള് ഉള്‍ക്കൊള്ളിച്ചാണ് കാട്ടിലേക്കുള്ള യാത്രയുടെ വിശേഷങ്ങള് മനീഷ പങ്കുവച്ചിരിക്കുന്നത്.\nകാട്ടിലേക്കുള്ള വഴിയും, അതിലൂടെയുള്ള ശാന്തമായ യാത്രയുമാണ് ചിത്രങ്ങളിലും വീഡിയോയിലുള്ളത്. പല വേദികളിലും പ്രചോദനപരമായ സംഭാഷണങ്ങളും ചര്‍ച്ചകളും നടത്തുന്നതിനും മനീഷ ക്ഷണിക്കപ്പെട്ടിരുന്നു. ക്യാന്‍സര് അതിജീവനത്തിന് ശേഷം ആ അനുഭവങ്ങള് കോര്‍ത്തിണക്കിക്കൊണ്ട് എഴുതിയ ‘ഹീല്‍ഡ്’ എന്ന മനീഷയുടെ പുസ്തകവും ഏറെ ശ്രദ്ധിക്കപ്പെട്ടിരുന്നു.\nPrevious articleമകന്റെ കൂടെ നിന്നപ്പോൾ സഹോദരനാണോ എന്ന ചോദ്യം; അവനത് അത്ര പിടിച്ചില്ല : സംയുക്ത വർമ\nNext articleസ്രാവില് നിന്ന് കുട്ടിയെ രക്ഷിക്കുന്ന പൊലീസ് ഓഫീസര്; നെഞ്ചിടിപ്പ് കൂട്ടും വിഡിയോ